Mussanjakah kidney nuvikkaa yatheemakah hadhiyaakohfi\nމުއްސަންޖަކަށް ކިޑްނީ ނުވިއްކާ ޔަތީމަކަށް ހަދިޔާކޮށްފި\nސައޫދީ އަރަބިޔާގެ ޒުވާން ފިރިހެނަކަށް އޭނާގެ ކިޑްނީ ތިން މިލިއަން ސައޫދީ ރިޔާލަށް ވިއްކާލާނެ ފުރުސަތު ލިބުމުން އެކަމާ އިންކާރު ކޮށްފި އެވެ. އޭނާގެ ކިޑްނީ ބޭނުންވީ ވަރަށް ބޮޑު ވިޔަފާރިވެރިއަކަށެވެ. ނަމަވެސް އޭނާ އެކަމަށް އިންކާރުކޮށް ކުރުމަށް ފަހު އޭނާ ވަނީ ޔަތީމު ކުޑަ އަންހެންކުއްޖަކަށް ކިޑްނީ ހަދިޔާކޮށްފަ އެވެ. އަދި އެވެސް އެ ކުއްޖާގެ އާއިލާގެ އަތުން އެންމެ ފައިސާފޮއްޗެއް ވެސް އަތުނުލަ އެވެ.\nސައޫދީ ޓީވީ އަކަށް ދިން އިންޓަވިއުއެއްގައި މި ފިރިހެންމީހާ، އަލީ އަލްދަބްއާން ބުނި ގޮތުގައި އޭނާއަކީ ހެއިލްގައި ހުންނަ ޗެރިޓަބަލް އޮގަނައިޒޭޝަން އެއްގެ ސީއީއޯ އެކެވެ. އަދި ކުޑަ އަންހެންކުއްޖާ އެ އޮގަނައިޒޭޝަނުން ސްޕޮންސާ ކޮށްފައިވާ ކުއްޖެކެވެ.\n"އަހަރެމެން އެ ޔަތީމު ކުއްޖާ އައިޝާ ޑައިލެސިސް ހަދަން ޑައިލެސިސް ސެންޓަރަށް ގޮވައިގެން ގޮސް އުޅެން. އަހަރެން އަބަދުވެސް އެ ކުއްޖާގެ ހާލަތު ބަލަމުން ގެންދަން. އެގޮތުން އޭނާއަށް އަހަރެންގެ ކިޑްނީ މެޗުވާތީ ހަދިޔާކުރަން ނިންމީ،" އަލްދަބްއާން ބުންޏެވެ.\nއައިޝާ އަށް ކިޑްނީ ދޭން އަލްދަބްއާން ތައްޔާރުވަމުން ދަނިކޮށް އޭނާއަށް ކޯލެއް ލިބުނެވެ. ދުވަސްވީ ވިޔަފާރިވެރިޔަކު އޭނާގެ ކިޑްނީ ބޭނުންވެގެން ތިން މިލިއަން ސައޫދީ ރިޔާލަޔަށް ގަންނަން ބޭނުންވެގެންނެވެ.\nކުޅޭކުޅޭ ބަޑިއެއް ދިއްކޮށް ބޭންކެއް ލޫޓުވައިފި


Dho?! STORY: Dhathurunaamaa. Ep22.\nBy: Mariyam Yasma\n* އޮކްޓޫބަރު 8 ވަނަ ދުވަހުގެ ބަޔާ ގުޅޭ ...\nފަހު ޖުމްލަ ބުނެލިއިރު ހުރިހާ ސަމާސަކަމެއް ކެނޑި ސީރިއަސް ކުލަ ވެރިވެއްޖެ އެވެ. އެމޫނުގައި ވީ ސާބިތުކަމެވެ. ޖެހިލުންކުޑަ ކަމެވެ. އިންޒާރެވެ. އަދި ގޮންޖެހުމެވެ.\nމެންދުރު އެނބުރިފަހުން ގޭގެ ބެލް ޖެހި އަޑު އައެވެ. އެހުރިހާއިރު ސާރާ އިނީ ސޯފާގަ އެވެ. ބަނޑަށް އެއްޗެއް ނުލާ ތާގައި، ކަރަށް ފެންފޮދެއް ވެސް އެތެރެއަށް ނުކުރެ އެވެ. ދެތިން ގަޑިއިރު އުދުހިގެން ދިޔަކަން އޭނައަށް ރޭކައިލީ ވެސް ތެދުވެ ގަޑި ބަލައިލީމަ އެވެ. އަވަސް އަވަހަށް ދޮރު ހުޅުވާލީ އުމަރު އައީ ކަމަށް ހީކޮށްފަ އެވެ. ހީކުރި ގޮތާއި ޚިލާފަށް ދޮރުމަތިން ބައްދަލުކުރީ އުމަރު އެއްބަނޑު ހަމްދާނު އެވެ. ހަމްދާނު ދިއްކޮށްލި ދެ ދަބަހުގައި ހިފާފައި އުމަރު ކޮބައިތޯ ސާރާ އެހި އެވެ.\n"ބޭބެ ތަނަކަށް ދާންޖެހިގެން އަހަރެން ކައިރީ ބުނީ ކިޑްސް ގެއަށް ލައިދޭށޭ." ހަމްދާނު އާދައިގެ ރާގެއްގައި ޖަވާބުދިނެވެ.\nސާރާ ބޯޖަހައިލި ނަމަވެސް ހަމްދާނުގެ ވާހަކަ ޤަބޫލެއް ނުކުރެ އެވެ. ހަމްދާނުއަށް ޝުކުރު އަދާކޮށްފައި ކުދިންގެ ފަހަތުން ވަދެ ދޮރު ލައްޕާލައިފައި އަނެއްކާ ވެސް ގޮސް އިށީނދެވުނީ ސޯފާގަ އެވެ. ކުދިން އޭރު ދުވެފައި ގޮސް ކޮޓަރިއަށް ވަދެއްޖެ އެވެ.\nދުވަހުގެ ބާކީބައި ހޭދަ ވެގެން ދިޔައިރު ސާރާއަށް އެންމެ އިރުކޮޅަކަށް ވެސް ހަމަޖެހުމެއް ނުލިބެ އެވެ. އިރުއިރުކޮޅާ ފޯނު ނަގައި ޗެކްކޮށްލެވެ އެވެ. ކުދިން ސައިބޯން މޭޒުދޮށަށް އަރުވާފައި ގޮސް ހުރެވުނީ ހުޅުވާފައި ހުރި ކުޑަދޮރުން ބޭރު ބަލާށެވެ. އޭނައަށް ހޭވެރިކަން ވީ އެއްޗެއް ވެއްޓި ތެޅުނު އަޑަށެވެ. ސިއްސައިގެން ގޮސްފައި އެނބުރުނުއިރު އާލާ ތުންކޮޅު އޫކޮށްލައިގެން ހުރީ މުށިގަނޑުމަތީ ތެޅިފައި އޮތް ބިއްލޫރިތަކަށް ބަލާށެވެ. ބިއްލޫރި ތަކާއެކު މުޅި ތަނަށް ފެތުރިފައިވާ ކުކީސްތަކުން ބައެއް އެއްޗެހި ފުނޑުފުނޑުވެފަ އެވެ.\n"ސޮރީ މަންމި. މަންމިއަށް އުދަނގޫވެދާނެތީ ކޮއްކޮ އަމިއްލައަށް ކުކީސް ނެގީ." އާލާ ވާހަކަދެއްކިއިރު ލޮލުން ކަރުނަތިއްކެއް ވެއްޓި ކޯތާފަތްމަތިން ތިރިއަށް ރޮނގުދެމުނެވެ.\nގޮނޑީގައި އިން އުލާ ވެސް ހީވަނީ ދެންމެ ދެންމެ ރޮއިގެންފާނެ ހެންނެވެ. މޭޒުމަތީ ސާރާ ބެހެއްޓި ތަށި ހުރީ ކުދިން ކައި ހުސްކޮށްލައިފަ އެވެ. އެކުދިން ބިރުގެންފައިވާވަރު ފާހަގަވެފައި ސާރާއަށް ވިސްނައިލެވުނެވެ. އުމަރު ހުރިނަމަ ބިއްލޫރިތައް އެއީ ކަމަކަށް ނުހަދައި ފުރަތަމަ ވެސް އުޅޭނީ ކުދިން ރުއްސޭތޯ އެވެ. ގޯހެއް ހެދިއްޖެ ނަމަ ކުދިން އަބަދު ވެސް ހިމާޔަތް ހޯދަނީ އުމަރުގެ ކިބައިންނެވެ.\n"ދޭ ބޭރަށް!" ސާރާގެ ޖުމްލަ ނުނިމެނީސް ދެކުދިން ގޮނޑިން ފައިބައިގެން ނިކުމެ ލޯމަތިން ގެއްލުނެވެ.\nބައްޕަ ނެތިގެން ކުދިން ޝަކުވާ ކުރީ ނިދަންވީމަ އެވެ. ބައްޕަ ކައިރީ އޮވެ ޝަހާދަތް ކިޔައިދީ ދުޢާތައް ކިޔައިދީ ނިމުމަށްފަހު ވާހަކަ ކިޔައިދިނުމަކީ ކުރިއްސުރެ އާދައެކެވެ. ސާރާއަށް އިތުރަށް ކެތްނުވެގެން އިސްވެ އުމަރުގެ ނަންބަރަށް ގުޅައިފި އެވެ. ފޯނު ރިންގްވާ އަޑު އިވުނީ ގޭގެ އެތެރެއިންނެވެ. އަވަސް އަވަހަށް އެނބުރި ދޮރާއި ދިމާއަށް އެނބުރިފައި އެދިމާއަށް ދެވުނެވެ. އޭނައަށް ނިކުމެވުނުއިރު އިއްތިފާޤުން އުމަރު ވެސް އައިސް ވަންނަން ދިމާކުރީ އެވެ.\nއެކަކު އަނެކަކު ފެނިފައި ދެމީހުންނަށްމެ ހުއްޓެވިއްޖެ އެވެ. އެކަކު އަނެކަކަށް ބަލަން ތިބީ ފުރަތަމަ ފަހަރަށް ވާހަކަ ފަށާނެ ގޮތެއް ނޭނގިފަ އެވެ. އެވަގުތު އެނދުގައި ތިބި ކުދިންނަށް އުމަރު ފެނިގެން ބައްޕާއޭ ކިޔާ ގޮވައިގެންފައި ދުވެފައި އަތުވެއްޖެ އެވެ. ދެކުދިން އުމަރުގެ އަތަށް ދަމަން ފެށުމުން އުމަރު އެކުދިންނާއެކު ދިޔަ އެވެ. ސާރާ އެނބުރުނުއިރު އުމަރު ކުދިންނާއެކު އެނދުގައި އޮށޯވެއްޖެ އެވެ.\nބަލަން ހުރެލާފައި އޭނަ ނިކުމެ ދޮރު ލައްޕާލުމަށްފަހު ގޮސް އިނީ ދޮރާއި ދިމާއަށް ކުރިމަތިލައިގެން ސޯފާގަ އެވެ. ގާތްގަނޑަކަށް ފަނަރަ މިނިޓް ފަހުން އެދޮރު ހުޅުވުނު އަޑު އިވުނެވެ. ސާރާ ބަލާލިއިރު އުމަރު ނިކުމެ ދޮރު ލައްޕާލަނީ އެވެ. މަގަތަށް އެނބުރެންވާއިރަށް އޭނަ ތެދުވެ ހުރީ ކޮޅަށެވެ.\n"ވީ ނީޑް ޓު ޓޯކް." ސާރާގެ ޖުމްލަ ނިމޭއިރަށް އުމަރު ބޯޖަހައިލި އެވެ.\nކައިރީގައި އިށީނުމުގެ ބަދަލުގައި އުމަރު އިށީންދެލީ މޭޒުގެ އަނެއްފަރާތުގައި ހުރި ސޯފާގަ އެވެ. އެމޫނަށް ބަލަން އުދަނގޫވެގެން ސާރާ އިސްޖަހައިލި އެވެ. ދެކަކޫ ގެނެސް ކައިރިކޮށްލާފައި ކަކޫމަތީ ބޭއްވި ދެއަތުގެ ހުދުފުށަށް ބަލަން އިރުކޮޅަކު އިނެވެ. ދައްކަން ހުރި ވާހަކަ ގިނަ ކަމުން ފަށާނެ ގޮތެއް އޭނަގެ ސިކުނޑިއަކަށް ނައެވެ.\n"އަހަރެން މާދަން ސާރާ ވަރިކުރަން ކޯޓަށް މައްސަލަ ލާނަން." އުމަރު ވާހަކަދެއްކި އަޑަށް ސާރާ ދިޔައީ ސިއްސައިގެންނެވެ.\nކުއްލިއަކަށް އިސްއުފުލައިލެވުނެވެ. އެވަގުތު އޭނައަށް ފެންނަން ހުރީ މިއަދު ފުރަތަމަ ފަހަރަށް އޭނަގެ ސިއްރު އަހާފައި ވެސް އެމޫނުން ފެނުނު ހުސްކަމެވެ. އޭނަ ހީކުރީ އުމަރު ހިޔާލު ހުށައަޅާނީ އެކައިވެންޏަށް އެއް ފުރުސަތު ދިނުމަށް ކަމަށެވެ. އޭނަދެކެ ކިތަންމެ ނުރުހުންވީ ނަމަވެސް ކުދިން ދޫކޮށްފައި ދާން ނުކެރޭނެ ކަމަށެވެ. ވިޝާލްގެ ކުދިންކަން އެނގުމަށްފަހު ވެސް އުމަރުގެ ހިތުގައި ކުދިންގެ މައްޗަށް އޮތް ލޯއްބަކަށް ބަދަލެއް ނާންނާނެ ކަމަށެވެ.\n"އޯކޭ..." ލޮލުތެރެއަށް ޖަމާވި ކަރުނަތައް ހިންދާލަން މަސައްކަތް ކުރަމުން ސާރާ ޖަވާބުދިނެވެ.\nއޭނަގެ ޖަވާބު ހަމަ ލިބުމާއެކު އުމަރު ތެދުވެގެން ހިނގައިގަތެވެ. ފިޔަވަޅުގެ އަޑު ހަމަ ކެނޑުމާއެކު ސާރާއަށް އަތް އަޅައިލެވުނީ އަނގަމަތީގަ އެވެ. ހިފަހައްޓައިގެން ހުރި ކަރުނަތައް ކޯތާފަތްމަތިން ތިރިއަށް ދެމިގެންފި އެވެ.\nތިން ދުވަސް ފަހަށް ރޭވިފައި އޮތް ބޯޑު މީޓިންގައި ބައިވެރިވުމަށްޓަކައި ކިންޒާ ވާންހުރި ތައްޔާރީތައް ގިނަ އެވެ. ބައިވެރިންގެ ކުރިމަތީ އޭނަ ދަށްކޮށްލައި އަގު ވައްޓާލުމަށްޓަކައި ވިޝާލް ކުރިމަތިކުރުވަފާނެ ކޮންމެ ސުވާލަކަށް ޖަވާބު ހޯދަން ނިންމި އެވެ. އޭނަގެ އެންމެ ބޮޑު ބަލިފަޔަކަށް ވާނީ ވިޝާލްއަށްވުރެ ތަޖުރިބާ މަދުވުމެވެ. ތިން ދުވަސް ވަންދެން ރެއެއް ދުވާލެއް ނެތި އޭނަ ކުރި މަސައްކަތުގައި އެންމެ ބޮޑު އެހީތެރިކަމެއް ލިބުނީ ޕީއޭގެ ފަރާތުންނާއި ޖެނެރަލް މެނޭޖަރެއްގެ ގޮތުގައި ހުރި ހަސަންގެ ފުށުންނެވެ. ހަސަންގެ ބައްޕަ ދުނިޔޭގައި ބައްޕަ ވެސް އެތާގައި މަސައްކަތް ކުރި އެވެ. އޭގެ ފަހުން ހަސަން އެތާގައި މަސައްކަތް ކުރާތާ މިހާރު ފަނަރަ އަހަރު ވަނީ އެވެ.\nބަނޑުހައި ވެގެން ކާން ހޯދައިލާ ހުސްވަގުތު ތަކުގައި މެސެޖެއް ކޮށްލުން ފިޔަވައި އިތުރު ވާހަކައެއް ޒިވިއަންއާ ވެސް ނުދެކެވެ އެވެ. ބައްޕަ ވެއްޓުނީއްސުރެ އެމަޤާމަށް ދެން އަންނާނެ ފަރާތަކާއިމެދު ސިއްރުން ވާހަކަތައް ދެކެވޭތާ ދުވަސްކޮޅެއް ވެއްޖެ އެވެ. އެއްބަޔަކު ބުރަވަނީ ކިންޒާ އަށެވެ. ބައްޕައާ ލޭގެ ގުޅުން އޮތުމުން އެމަޤާމު ހައްޤީ އޭނައަށް ކަމަށް ޤަބޫލުކުރާ ފަރާތްތައް އުޅެއެވެ. އެކަމަކު މިއަދާއި ޖެހޭންދެން ކިންޒާގެ ހިތުގައި އެކަމަށް ޝައުޤުވެރިކަމެއް ނެތެވެ. ހިތާއި ހިތުން އޭނަ އެދެމުން ދިޔައީ ބައްޕަ ރަނގަޅު ވެގެން އެނބުރި އައިސް އެމަޤާމު ފުރުމަށެވެ. އެހާ އަވަހަށް އުންމީދު ކަނޑާލާކަށް އޭނަ އެއްފަހަރު ވެސް ގަސްތެއްނުކުރެ އެވެ. ވަކި ވަރަކަށް ރަނގަޅުވުމުން ހިނގައި އަދި ބައެއް ކަސްރަތުތައް ކޮށް އުޅެން ޑޮކްޓަރު އޮތީ ލަފާދީފަ އެވެ. މަޤާމަށް ކުރިމަތިލާން ކިންޒާ ނިންމީ އޭނައާއި ބައްޕައާ ދެމެދު އެންމެފަހުން ދެކެވުނު ވާހަކައަށްފަހުގަ އެވެ.\n"މޭމް ހޯދަން މީހަކު އައިސް އެބަހުރި." ގަޑި ޖެހެން ތިރީހަކަށް މިނިޓަށް ވެފައި ހުއްޓާ ޕީއޭ ގުޅާފައި އެންގި އެވެ.\n"ކާކު؟" ކިންޒާ ސުވާލު ކުރި އެވެ.\nއެކޮޅުން ޖަވާބު ނުލިބެނީސް ދޮރުގައި ޓަކިދިނެވެ. ކިންޒާގެ ސަމާލުކަން އެދޮރަށް ހުއްޓުނުތަނާ ހުޅުވައިލި އެވެ. ފޯނުން ކީއެއްޗަކަށް ނުބަލައި އޭނައަށް ތެދުވެވުނެވެ. ހިފަހައްޓާލައިގެން ހުރި ނޭވާ ދޫކޮށްލެވުނީ ދޮރުން ވަން ޒިވިއަން ދެކެފަ އެވެ. އިސާހިތަކު އެތުންފަތަށް ހިނިތުންވުމެއް ވެރިވެއްޖެ އެވެ. އޭނަ މޭޒު ވަށާލައިފައި ދިޔަ ގޮތަށް ގޮސް ޒިވިއަންގެ ބުރަކަށީގައި ދެއަތް ވަށާލައި އެމޭގައި މޫނު ޖައްސާލައިފި އެވެ.\n"ގުޑް މޯނިން ޓު ޔޫ ޓޫ.." ޒިވިއަން ވާހަކަދެއްކިއިރު އަޑުގައި ހިނިތުންވުމުގެ އަސަރުވި އެވެ.\nކިންޒާ ހިނިގަނޑެއް ޖަހާލައިފައި ކުޑައިރުކޮޅެއް ވަންދެން އެހަށިގަނޑުގެ މީރުވަހުން އުފާ ލިބިގަންނަން މަޑުކޮށްލި އެވެ. އޭނަ ހިންދެމިލާފައި އެމޫނަށް ބަލަން ހުރީ ދެއަތްތިރިކޮށްނުލަ އެވެ. ޒިވިއަން ދެއަތް އުފުލާލައިފައި އެމޫނުގެ ދެފަރާތުން ހިފައިލުމުން ހިތް އަވަސްވެލި އެވެ. ޒިވިއަން އެވަގުތު ގުދުވެލާފައި ތުންފަތް ޖައްސައިލީ އޭނަގެ ނިތުގަ އެވެ. ކިންޒާއަށް ހުރެވުނީ ލޯމަރާލައިގެންނެވެ. އެދެލޯ ހުޅުވުނީ ސިކުންތުކޮޅެއް ފާއިތުވެދިޔަ ފަހުން ޒިވިއަންގެ ތުންފަތުގެ ހޫނުކަން ކެނޑުނީމަ އެވެ.\n"ހައު އާ ޔޫ ފީލިން؟" ޒިވިއަން ސުވާލުކުރިއިރު އަޑުގައި އަޅާލުންވި އެވެ.\nޒިވިއަން އެމޫނަށް ބަލަން ހުރިގޮތުން އެކަނި ވެސް ކިންޒާގެ މެއަށް ބާރުވެލި އެވެ. އެހާ ލޯބިން އެކަކު ވެސް އޭނައަކަށް ނުބަލަ އެވެ.\n"އައިމް ގުޑް." ކިންޒާ ޖަވާބުދިނީ ނުވާވަރަށް އުފާވެރިކަން އަޑަށް ގެނެސްފަ އެވެ.\n"ކިންޒާ ދުވަހަކުވެސް ނުޖެހޭނެ އަހަރެންނަށް ކަމެއް ފޮރުވާކަށް." ކުރިން ވެސް ވާހަކަދެއްކި ރާގުގައި ޒިވިއަން ރައްދުދިނެވެ.\nތިރި ބަލާލުމަށްފަހު އަނބުރާ ޒިވިއަންގެ މޫނަށް ލޯ ހުއްޓައިލާފައި ކިންޒާ ފުން ނޭވައެއް ދޫކޮށްލި އެވެ. ޒިވިއަންގެ އަތަށް ދަމާލައިފައި ގެންގޮސް މޭޒު ކައިރީ ހުރި ގޮނޑީގައި ބައިންދާފައި އޭނަ އިށީންދެލީ މޭޒުމަތީގަ އެވެ. ޒިވިއަން ގޮނޑިކައިރިކޮށްލައިގެން އަތް ހުރަހަށް ބާއްވައިލީ ކިންޒާގެ ކަކޫމަތީގަ އެވެ.\n"ތެދަށް ބުނަންޏާ އަހަރެން ކުޑަކޮށް ވެސް ހިޔާލު ވެސް ކުރި މަޤާމެއް ނޫން ސީއީއޯގެ މަޤާމަކީ. އަހަރެން ހީކުރީ ވިޝާލް އަހަންނާއި ދޭތެރޭ ކޮންމެ ގޮތަކަށް ކަންތައް ކުރިއަސް އޭނަ ބަލައި ބޮޑުކުރި އަހަރެންގެ މައިންބަފައިންނަށް ރަނގަޅު ވާނެ ކަމަށް. އެހެންވެ އަހަރެން ފަހުން ވިސްނައިގެން ހުރީ ވިޝާލްއަށް ކޮމްޕެނީ ދޫކޮށްލާފަ ޒިވިއަންއާ ގުޅިގެން އެހެން ދިމާއަކަށް ދާން. އެކަމަކު މިހާރު އަހަންނަށް ނުކެރޭނެ ވީޝާލްގެ އަތްމައްޗަށް އަހަރެންގެ މައިންބަފައިންނާއި ބައްޕަގެ ހުރިހާ މަސައްކަތެއް ދޫކޮށްލާކަށް. އަމިއްލަ ދަރިންނަށް ކުލުނެއް ނެތް މީހަކު ހިލޭ މީހަކަށް ރަނގަޅެއް ނުވާނެ. އެހެންވެ އަހަރެން ޖެހޭ މިމަޤާމު ހޯދަން." ކިންޒާގެ ވާހަކަ ނިމުމުން ޒިވިއަން އޭނަގެ ދަތްދޮޅީގައި ހިފާ ހަތަރުކަޅި ހަމަކުރުވި އެވެ.\n"އިރާދަކުރެއްވިއްޔާ ކާމިޔާބު ވާނެ." ޒިވިއަން ހިތްވަރުދިނެވެ.\nކިންޒާގެ ޖަވާބު އައީ ބޯޖަހައިލުމަކުންނެވެ. އަސަރުކޮށްފައި ހުރިވަރުން އޭނަގެ ކަރުތެރެ ހުރީ ބެދިފަ އެވެ.\nބައްދަލުވުން ބާއްވާ ކޮޓަރިއަށް ކިންޒާއަށް ވަދެވުނީ ދެވަނަ އަށެވެ. ވިޝާލް ހަމަޖެހިލައިގެން ގޮނޑިއެއްގައި އިނދެފައި ކިންޒާވަންތަން ފެނުމުން ކޮޅަށް ތެދުވި އެވެ.\n"އިހަށް ބޭރުގައި މަޑުކޮށްލެވިދާނެތަ؟" ވިޝާލް ބުނި އެއްޗަކުން ކިންޒާއަށް ބުމަ ކައިރިކޮށްލެވުނެވެ.\nވިޝާލްގެ ނަޒަރު ހުރީ ފަހަތުގައި ހުރި އެހެން މީހަކަށްކަން އެނގުމުން ފަސްއެނބުރި ބަލައިލެވުނެވެ. އޭރު އޭނަގެ ޕީއޭ ވިޝާލް އެދުނު ފަދައިން ނިކުންނަން އެނބުރިލަނީ އެވެ. ވިޝާލް ނުހުއްޓި ގޮސް ދޮރާއި ކައިރިވެފައި އެތެރެއިން ދޮރު ތަޅުލީތަން ފެނުމާއެކު ކިންޒާއަށް އިތުރަށް ހިމޭނަކުން ނުހުރެވުނެވެ.\n"ވީޝާލް ކީއްކުރާނަމޭ ހިތާ ތިއުޅެނީ؟" ކިންޒާ ބާރު ބާރަށް ގޮސް ދޮރާ ކައިރިވާން އުޅުމުން ވިޝާލް އެދެމެދަށް ހުރަހަކަށް ވެގެން ހުއްޓުނެވެ.\n"ކިންޒާ އިހަށް އަޑު އަހާބަލަ. އަހަރެން ހަމައެންމެ ފަސް މިނިޓް ނަގާނީ. އަދި މީޓީން ފެށެން ދިހަ މިނިޓް އެބަހުރި." އަތުކުރީ ގަޑިއަށް ނަޒަރެއް ދީފައި އަނބުރާ ކިންޒާއަށް ހުއްޓާލަމުން ވިޝާލް ވާހަކަދެއްކި އެވެ.\nއަނގައިން ބުނުމުގެ ބަދަލުގައި ކިންޒާ ގޮސް ދިގު މޭޒުގެ އެއްފަރާތުން ގޮނޑިއެއް ދަމާލައިގެން އިށީނެވެ. ވިޝާލް ހިތްހަމަޖެހުމާއެކު ފުން ނޭވައެއް ދޫކޮށްލައިފައި ގޮސް އިށީނދެލީ އެގޮނޑިއާ ޖެހިގެން ހުރި ގޮނޑީގަ އެވެ. އިށީނުމުގެ ކުރިން ކިންޒާއާ ކުރިމަތިވާނެހެން ގޮނޑި އަނބުރައިލި އެވެ. މޭޒުމަތީ އޮތް އޭނަގެ އަތްތިލައިގައި ވިޝާލް ހިފާލުމުން ދަމައިގަންނަން އުޅުނެވެ. ވިޝާލް އެވަގުތު ކުރިއަށްވުރެ ބާރުކޮށްލުމުން ހަތިޔާރު ބެހެއްޓި އެވެ.\n"ކިންޒާ! އަދިވެސް ލަހެއް ނުވޭ! އަދިވެސް އަހަރެމެންނަށް މިކަން ހުއްޓައިލާފަ އައިކޮޅަށް އެނބުރި ދެވިދާނެ. ނުވާ ކަމަކަށް ހަދާފަ އެއްލައިލަން ހަތަރު އަހަރަކީ ކުރު މުއްދަތެއް ނޫން. އަހަރެން އަދިވެސް މިހުރީ ކިންޒާ ދޭ ކޮންމެ އަދަބެއް ލިބިގަންނަން. އައި ރިއަލީ ލަވް ޔޫ...." ވިޝާލްގެ ލޮލުގައި އާދޭހެވެ.\nމީގެ އަހަރުތަކެއް ކުރީން ނަމަ ކިންޒާ އެވާހަކަތައް ޤަބޫލުކުރީހެވެ. އެ އިހްސާސް ތަކަކީ ތެދުކަމުގައި ޔަޤީންކުރީހެވެ. އެކަމަކު މިއަދު ކިންޒާއަށް ވިޝާލްގެ އެ ކުލަވަރުގެ ފަހަތުގައިވާ ހަޤީޤަތް ހުރީ ރީތިކޮށް ފެންނާށެވެ.\n"މިހާރު އެނގިއްޖެ ވިޝާލް މީހުންނަށް ތިދައްކާ ދެއްކުމާ ގާތަށް ވެސް ވިޝާލްގެ ކޮންފިޑެންސެއް ނެތްކަން. ބުނަން ވިޝާލް! އަހަރެން މިހުރީ ފަހަތަށް ޖެހޭ ގޮތަކަށް ނޫން. އަހަރެން ޖެހިލުމެއް ނުވޭ ބޭކާރު އަހަރުތަކެއް އެއްލައިލާކަށް. އަހަރެން ބޭނުމީ ދެން އޮތް ދުވަސްތައް ބޭކާރުވިޔަ ނުދޭން." ކިންޒާ ވާހަކަދައްކަން ފެށުމާއެކު ވިޝާލްގެ ކުލަ ބަދަލުވެއްޖެ އެވެ.\nއެމޫނަށް ވެރިވި ފޫހިކަން ފޮރުވާކަށް އޭނަ އިތުރަށް މަސައްކަތެއް ނުކުރެ އެވެ. ކުއްލިއަކަށް ކިންޒާގެ އަތުން ދޫކޮށްލައިފައި ތެދުވެގެން ދާން ފެށުމުން ކިންޒާއަށް މަޑުމަޑުން ދެފަރާތަށް ބޯ ހޫރުވައިލެވުނެވެ. އޭނަ ގޮވާލުމުން ވިޝާލް ހުއްޓިފައި އަޑުއަހަން ހުރީ ފުރަގަސްދީގެންނެވެ.\n"އަހަރެން ކުރަން އޮތީ ހަމަ އެންމެ ސުވާލެއް؟.. އަހަރެން މަންމައާ ބައްޕައާ ވިޝާލްއަށްނުކޮށްދެނީ ކޮންކަމެއް؟ ކޮންކަމެއް އުނިވެގެން ވިޝާލް ތިއުޅެނީ؟" ކިންޒާގެ ވާހަކަ ނުނިމެނީސް ވިޝާލް އެނބުރުނެވެ. އެމޫނުން ކިންޒާއަށް ފެނުނީ ކުރިން ނުފެންނަ ކުލައެކެވެ. ރުޅިއާއެކު ރިހުމެއްގެ އަސަރު އެލޮލުގައި ވި އެވެ.\n"ކިންޒާ ކޮންމެހެން އަހަން ބޭނުމިއްޔާ އަހަރެން ބުނެދީފާނަން. އެމީހުން އަހަރެން ބަލާބޮޑުކުރީ އެއްގޮތަކަށް ހެޔޮއެދިގެން ކުރިކަމެއްގެ ގޮތުގައެއް ނޫން. ރޮބެޓެއް ޓްރެއިން ކުރާހެން އެމީހުން ބޭނުންވާފަދަ މީހަކަށް އަހަރެން ހެދީ އެމީހުންގެ ލޯބިވާ ދަރިފުޅަށްޓަކައި. އެދަރިފުޅު ހަވާލުކުރަން. އަހަންނަށް އަހަރެން އެދޭ އެއްވެސް ކަމަކަށް އިޚުތިޔާރެއް ނެތް. ހުރިހާ ކަމެއް އިޚުތިޔާރު ކުރީ އެމީހުން. އަހަރެން ކިޔަވަންވީ ދާއިރާ. އަހަރެން އަދާކުރަންވީ ވަޒީފާ. އަހަރެން ކުރަންވީ ކަންކަން. ގުޅުން ބާއްވަންވީ އެކުވެރިންނާއި ލޯބިވާންވީ މީހުން. އެމީހުން އަހަރެންގެ މުޅި ދިރިއުޅުން ކޮންޓްރޯލް ކުރީ. އަހަރެން އިންނަންވީ ކާކާއިކަން ހަމަޖެހިފަ އޮތީ އަހަރެން ގެނަ ދުވަހު ވެސް....ޖަވާބު ލިބިއްޖެ؟" ވިޝާލްގެ ވާހަކަ ނިމުނުއިރު ކިންޒާ ތެދުވެ ހުރީ ކޮޅަށެވެ.\n"ދުވަހަކު ވެސް...... ފަޅި ސިކުންތަކަށް ވެސް... އަހަރެންދެކެ ލޯބިވިންތަ؟" ތުރުތުރު ލަމުންދިޔަ ދެތުންފަތް ފޫދުއްވާލައިފައި އެ ލަފްޒުތައް ނިކުތެވެ.\nވިޝާލްގެ ސީރިއަސްކަން އަނެއްކާ ވެސް އެހެން ކުލައެއް އިޚުތިޔާރުކުރިތަން ކިންޒާއަށް ފެނުނެވެ. އެއީ ކޮން ކުލައެއްކަން އެނގުމާއެކު އޭނައަށް ޖެހިލެވުނީ ފަހަތަށެވެ. ފަހަތުގައި ހުރި ގޮނޑީގައި ފައިޖެހުމުން އެހިސާބުން ޖެހުނީ ހުއްޓޭށެވެ. ވިޝާލްގެ އެހަމްދަރްދީ އޭނަގެ ޖަވާބުދީފި އެވެ. ވިޝާލް އެވަގުތު ކުރިއަށް ފިޔަވަޅެއް އަޅައިލުމުން އަޑު ނާހަން ވެގެން ދެފަރާތަށް ބޯ ހޫރާލައިފައި ކިންޒާ ދެއަތް ނަގައި އަތްއެޅީ ކަންފަތުގަ އެވެ.\nވިޝާލް އައިސް ހުއްޓުނީ އަރައިގެން ހުރި ބޫޓުގެ ކުރިން ކިންޒާގެ ބޫޓުގައި ޖެހުނީމައެވެ. ދެއަތް އުފުލާލައިފައި ކިންޒާގެ ދެއަތުގެ ކުޑަ ހުޅުގައި ހިފާ ކަންފަތާއި ދުރުކޮށްލި އެވެ.\n"ސޯ ސޮރީ ކިންޒާ. އަހަރެން ދުވަހަކުވެސް.... ފަޅި ސިކުންތަކަށް ވެސް ކިންޒާދެކެ ލޯއްބެއް ނުވަން." ޖަވާބުދިންއިރު ވިޝާލްގެ އަޑުގައި އެއްވެސް ކަހަލަ މޮޅިވެރިކަމެއް ނުވެ އެވެ. ކިންޒާއަށް ކޮށްފައިވާ އަސަރު ފެނުމުން އޭނަ އެކަމުން އުފާ ލިބިގަންނަމުންދިޔަ ކަހަލަ އެވެ. -- ނުނިމޭ --\nކައިވެނިމައްޗަށް ދިއުން: މިއީ ކޮން ވީޑިއޯއެއް؟\n113 އިން 60 ކިލޯ އަށް\nއެންމެ އެކްސިޑެންޓަކުން ގެއްލުނު އުފާވެރި ހަނދާންތައް\nލޭ އަޅާ ޓުވިންސް\nއެއްވަނަ ލޯގޯގެ ފަހަތުގައި ދަރުމަވެރިއެއް، ނަރުހެއް


އަތޮޅުފެރީ- ރައްޔިތުންގެ ޝަކުވާތަކަށް ހައްލެއްނެތް - Kihaadhoo Live\nއަތޮޅުފެރީ- ރައްޔިތުންގެ ޝަކުވާތަކަށް ހައްލެއްނެތް\nލިޔުނީ: އަޙްމަދު ފަޔާޟް | އެޕްރީލް 3, 2014 2014 ގެ ލިތުންތައް, ޚަބަރު\nދަތުރުފަތުރުގެ ނިޒާމުން ރައްޔިތުން ގުޅުވާލުމަށް ދެމުންގެންދާ އަތޮޅުފެރީގެ ޚިދުމަތްދޭ ގޮތާމެދު ރައްޔިތުން ކުރާ ޝަކުވާތަކަށް އަދިވެސް އެއްވެސް ހައްލެއް ނުލިބެއެވެ.\nއަތޮޅުފެރީގައި ގެންގުޅޭ ތަފާތުކުރުމުގެ ސިޔާސަތުތަކާ ގުޅޭގޮތުން ޝަކުވާކުރުމުން އަތޮޅުކަނުން ސިލުންވަނީ ކުރު ޖަވާބަކުން ރައްދު ދީފައެވެ. އަތޮޅު ކައުންސިލްގެ ނައިބްރައީސް ވިދާޅުވަފައިވަނީ ” އެއީ މުދާ އުފުލާ އެއްޗެއް ނޫން. އެއީ މީހުން އުފުލާ އެއްޗެއް” ކަމުގައެވެ.\nބ.އަތޮޅު ކައުންސިލްގެ ނައިބް ރައީސް މިހެން ވިދާޅުވި ނަމަވެސް ފެރީގައި ދަތުރުކުރާ ރައްޔިތުން އެކަން ގަބޫލު ނުކުރާނެކަން ޔަގީނެވެ.އެހެނީ މިހާރު ފެރީގެ ޚިދުމަތް ދޭ ގޮތުން ގަބޫލު ކުރެވެނީ އަތޮޅުފެރީއަކީ އޭދަފުށީގެ ފަސްމުގޫ ފިހާރައިން އަތޮޅުތެރެއަށް މުދާ ސަޕްލައި ކުރާ އެއްޗެއްގެ ގޮތުގައެވެ. ކޮންމެ ދުވަހަކު ފެރީން އުފުލާ ފަސްމުގޫ ދާގީނާތައް މިކަމުގެ ހެއްކަކަށް ވާނެއެވެ.\nއަތޮޅު ފެރީގައި މިގޮތައް ކިތަންމެ ވަރަކަށް މުދާ އުފުލިޔަސް އެއީ މައްސަލައެއް ކަމަށް ކޭ.އެލް އަކުންވެސް ނުދެކެމެވެ. އެހެން ނަމަވެސް މައްސަލަ ދިމާވަނީ އެހެން މީހުންގެ މުދާ ފެރީއަށް އެރުވުމުގައެވެ. ފެރީގެ މުއައްޒަފުން ގެންގުޅޭ ތަފާތުކުރުން އަބަދުވެސް ފެރީގެތެރެއިން ފެނެއެވެ. އެގޮތުން މި ތަފާތުކުރުން އެންމެ ބޮޑީ އުތުރުގެ ރަށްތަކަށް ދަތުރުކުރާ ފެރީގައެެވެ. އާންމުކޮށް ފެރީގައި ދަތުރުކުރާ މީހުންނަށް މިކަންތައް ވާނީ ވަރަށް ގިނަފަހަރަށް ތަޖުރިބާ ކުރެވިފައެވެ. އަދި އެކި އެކި ދެބަސްވުން އުފެދި ބައެއްފަހަރު މުދާ ކަނޑަށް އުކާފައިވެސް އެބަހުއްޓެވެ.\nދެކުނުފެރީއަށް ސައިކައެއް އަރުވާފައި- އުތުރު ފެރީން ވަނީ ކިހާދޫއިން ސައިކަލެއް އެރުމުވަމަށް ދެކޮޅުހަދާފައި\nބ.އަތޮޅުގެ ރައްޔިތުންނަށް ފެރީގެ ހިދުމަތް މިހާރު ދެމުންދަނީ ސަރުކާރާއި އަތޮޅު ކައުންސިލާ ދެމެދުވެފައިވާ އެއްބަސްވުމެއްގެ ދަށުން އަތޮޅު ކައުންސިލުން މެދުވެރިއެއްގެ ރޯލް އަދާކުރާ ގޮތަށް ނިމިގެންދިޔަ ކައުންސިލް ދައުރުގައި އޮޑިވެރިފަރާތާއެކު ވެފައިވާ އެއްބަސްވުމެއްގެ ދަށުންނެވެ.\nމުދާ އުފުލުމުގައި އެއްވެސް ކޮންޓްރޯލެއް އަތޮޅު ކައުންސިލުން ހެދިފައިނުވާއިރު ފެރީން ރައްޔިތުންގެ އަތުން ނަގަމުންއައި އަގަށް މިހާރުވަނީ ބަދަލުގެނެސްފައެވެ.އެގޮތުން މިހާރު ފެރީ އަށް މީހަކުއަރާފިއްޔާ 20.00ރ ނަގައެވެ. 65 އަހަރުގެ މީހެއް، މާބަނޑު މީހެއް، ކުޑަކުދިންނެއް، ނުކުޅެދޭ މީހުންނަށް މީގެ ކުރިން އެއްވެސް އަގަކާނުލާ ފެރީގައި ދަތުރުކުރެވެއެވެ. އެހެނަސް މިހާރު ފައިސާ ޚަރަދު ކޮށްގެންނޫނީ އެއްވެސް މީހަކަށް ދަތުރެއް ނުކުރެވެއެވެ. މިހާރުގެ އެއްބަސްވުމުގައި ބުނެފައިވާގޮތުން ސަރުކާރުން ދައްކާ ކުލީގެ އިތުރުން ފެރީކޮށްގެން ލިބޭ ހުރިހާ ފައިސާއެއްވެސް ލިބޭނީ އޮޑިވެރިފަރާތަށެވެ.\nއަތޮޅު ކައުންސިލުން ދަތުރުގެ ތާވަލް ތައްޔާކުރެވިފައިވީނަމަވެސް ފެރީގެ ދަތުރުތައް ހުންނަނީ ފެރީގެ ޚިދުމަތްދޭ ފަރާތް ބޭނުންގޮތަކަށެވެ. ކޮންމެ ދުވަހީވެސް ތާވަލް ކުރެވިފައިވާ ދުވަހެއްކަމުން ކޮންމެ މީހަކުވެސް ބަދަރަށް މިނިކުންނަނީ ފެރީން ކޮންމެވެސް ރަށަކަށް ދިޔުމުގެ ބޭނުމުގައެވެ. އެހެން ނަމަވެސް ފެރީ އެދުވަހު ދަތުރު ނުކޮށްފާނެއެވެ. ޖައްސަންޖެހޭ ރަށަކަށް ނުޖައްސަފާނެއެވެ. މިއީ މިއަދު ފެރީގެ ހާލަތެވެ. މިކަމަށް ހެޔޮބަދަލެއް އަންނާނެކަމަށް އުއްމީދުކުރަމެވެ.\nPingback: އަތޮޅުފެރީ އެންމެ ފަހުން ކިހާދުއަށް ޖައްސައިފި


FAM Ge Faisaa Amilla Account Akah Jamaa Kuri Massala Eh Fenmathi Vehje - Vaguthu\n3 މަސް ކުރިން ( މެއި 18, 2019 )\nފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް)ގެ ފައިސާ އަމިއްލަ ފަރާތެއްގެ އެކައުންޓަށް ޖަމާކޮށްފައިވާ މައްސަލައެއް ފެންމަތިވެއްޖެއެވެ.\nމިކަމާއި ގުޅިގެން އެފްއޭއެމުގެ ޖެނެރަލް ސެކްރެޓަރީ ހުސައިން ޖަވާޒް އާއި ހަވާލާދީ، ކުޅިވަރުގެ ޚަބަރުތައް ގެނެސްދޭ "މައިސްޕޯޓްސް" ނޫހުގައި ބުނެފައި ވަނީ، މިނިސްޓްރީ އޮފް ޔޫތް އެންޑް ސްޕޯޓްސް އިން އެފްއޭއެމަށް ފޮނުވި ޗެކެއް އަމިއްލަ މީހެއްގެ އެކައުންޓަށް ޖަމާކޮށްފައިވާ ކަމަށާއި، އެކަން ހައްލު ކުރުމަށް އުނދަގޫތަކާއި ކުރިމަތިވެފައިވާ ކަމަށެވެ.\nމި ފައިސާއަކީ ޔޫތު މިނިސްޓްރީން އެފްއޭއެމަށް މިއަހަރުގެ ފުރަތަމަ ކުއާޓަރުގައި ދޫކޮށްފައިވާ ފައިސާ ކަމަށްވާއިރު، ފައިސާ ޖަމާކޮށްފައި ވަނީ ރަޝީދު ނަމަކަށް ކިޔާ މީހެއްގެ އެކައުންޓަށް ކަމަށް މައިސްޕޯޓްސް ނޫހުގައި ބުނެފައި ވެއެވެ.\nއެފްއޭއެމްގެ ފައިސާ، އަމިއްލަ ފަރާތެއްގެ އެކައުންޓަށް ޖަމާކޮށްފައިވާ މައްސަލައެއް ފެންމަތިވެފައި މިވަނީ، އެ އެސޯސިއޭޝަންގައި މަސައްކަތްކުރާ މުވައްޒަފުންގެ މިދިޔަ މަހުގެ މުސާރަ އާއި ރޯދަ އިނާޔަތް ނުދީ ލަސްވި މައްސަލައެއް ވެސް ހޫނުވެފައި ވަނިކޮށެވެ.\nމީގެ އިތުރުން އެމްއޭއެމް އާއި ޔޫތު މިނިސްޓްރީގެ ގުޅުންވެސް މިފަހުން ވަނީ ގޯސްވެފައެވެ. އެގޮތުން ޔޫތު މިނިސްޓަރ އަހުމަދު މަހްލޫފު ވަނީ އެ އެސޯސިއޭޝަންގެ މެނޭޖްމަންޓަށް ފާޑުވިދާޅުވެ މެނޭޖްމަންޓު ބަދަލު ކުރުމަށް މަސައްކަތް ކުރައްވާފައެވެ.\nމެއި 18, 2019 21:00\nދައުލަތުގެ ފައިސާ ވަގަށް ނަގަން ސަޅިގޮތެއް. އަދިވެސް ވަގަށް ގޮވަނީ ޔާމީނަށް. ވަގުންނަށް ތިޖޫރީއާހަމައަށް ނުދެވިގެން ވަގަށްގޮވީ. އަތުޖެހުނީމަ އެނގިއްޖެނުން އަދި މިއުޅެނީ ވެރިކަމަށް 100 ދުވަސް ނުވެގެން. ވަގުންވާނީ ހަމަ ވަގުންނަށް. ކިތައްމެވަރަކަށް ސާފުކޮށްފަ ނެރުނަސް ހަމަވަގަކަށްވާނީ\nމެއި 19, 2019 06:16\nއެފް އޭ އެމް ޗެކެއް އަމިއްލަ އެކައުންޓް އަށް ޖަމާވާނަމަ ބޭންކް ގެ މައްސަލައެއްވެސް އުޅޭހެން ހީވެއެވެ. ޗެކް ޖަމާވާނީ ނަން އޮންނަ އެކައުންޓް އަށެވެ. ތަހުގީގު ކުރަން ވީއެވެ.\nމެއި 19, 2019 09:20\nއަޑަށްބާރުލާފައި ވައްކަންކުރާކަމަށްގޮވާ އެކަންހުއްޓުވުމަށް ގޮވިބޭފުޅުން ކަމާޙަވާލްވެލެއްވިފަހުން\nމިހާރުހުރިހާކަމެއްވެސް ފެންނަނީ ގޯހުންގޯހަށްދާމަންޒަރު މިއީ ގުދޯގުދޯގޮވުންކަހަލަކަމެއް ތިހެން\nނުހައްދަވާ ބޭނުންފުޅުވީމަގާމްތޯ ނޫނީ ކަންކަން ރަގަޅުކުރަންތޯ ނަމަވެސް އަމިއްލަހާލަށްނުވިސްނާ\nބައެއްބޭފުޅުންގެ އަބުރަށްއެރުމަކީ ވަރަށް ދެރަކަމެއް\nމެއި 19, 2019 10:48\n" މިނިސްޓްރީ އޮފް ޔޫތް އެންޑް ސްޕޯޓްސް އިން އެފްއޭއެމަށް ފޮނުވި ޗެކެއް އަމިއްލަ މީހެއްގެ އެކައުންޓަށް ޖަމާކޮށްފައިވާ ކަމަށާއި، އެކަން ހައްލު ކުރުމަށް އުނދަގޫތަކާއި ކުރިމަތިވެފައިވާ ކަމަށެވެ." އެހެންވެދާނެ ، ސަބަބަކީ މައިސޯބް އެނބުރޭގޮތަށް ކުދިސޯބު އެނބުރޭނީ ...\nމެއި 19, 2019 12:25\nއެވާނީ ޑޮލަރު މާރުކުރަން ފޮނުވި ރުފިޔާކަމަށް!


އަނެއްކާވެސް ކުޑަކުއްޖަކު ރަހީނުކޮށް އަނިޔާކުރި މައްސަލައެއް | Sandhaanu\nއަނެއްކާވެސް ކުޑަކުއްޖަކު ރަހީނުކޮށް އަނިޔާކުރި މައްސަލައެއް\nއަނެއްކާވެސް ކުޑަކުއްޖަކު ރަހީނުކޮށް އަނކިޔާކުރި މައްސަލައެއް ފެންމަތި ވެއްޖެއެވެ.\nފުލުހުން ބުނީ ށ. ޅައިމަގުގައި ކުޑަ ކުއްޖަކު ރަހީނުކޮށް އިނިޔާކުރި މައްސަލައެއް އިއްޔެ އެ މުއައްސަސާ އަށް ރިޕޯޓް ކޮށްފައިވާ ކަމަށާ، އެ މައްލައިގައި ބަލަންޖެހޭ ކަންކަން ބަލަމުން އަންނަ ކަމަށެވެ.\nފުލުހުން ބުނީ ރަހީނުކުރުމަށްފަހު އަނިޔާކޮށްފައިވަނީ އުމުރުން 17 އަހަރުގެ ފިހެން ކުއްޖަކަށް ކަމަށެވެ.\nވަގުތެއްގައި ބަޔަކު މީހުން އެކުއްޖާ ގެންގޮސް އެންޓަނާއެއްގައި އައްސާފަ ބަހައްޓާފަ ވަނީ ވަނީ އަނިޔާ ކޮށްފައެވެ. އަދި ބަލަމުން ގެންދާ ކަމަށާއި އެކަމާ ގުޅިގެން މީހަކު ހައްޔަރު ނުކުރާ ކަމަށެވެ.\nފުލުހުން ބުނީ މި މައްސަލަ އާ ގުޅިގެން އަދި އެއްވެސް މީހަކު ހައްޔަރުކޮށްފައި ނުވާކަމަށެވެ. ނަމަވެސް ކަމާގުޅޭ އިދާރާތަކާ ގުޅިގެން މި މައްސަލަ ބަލަމުންދާކަމަށް ވެސް ފުލުހުން ބުނެއެވެ.\nއުމުރުން 13 އަހަރުގެ ކުއްޖަކު ވެސް ރަހީނުކުރުމަށްފަހު އަނިޔާކޮށް މަރާލާފަ އެއްލާލާފަ އޮއްވާ ދާދިފަހުން ވަނީ ފެނިފައެވެ. މި ކުއްޖާ މަރާލާފައި އޮތްވާ ފެނުނީ ޖޫން 21 ވަނަދުވަހުގެ ރޭ ދަންވަރު 2:30 ހާއިރު ހުޅުމާލެ ދެވަނަ ފިޔަވަހީގެ އިރުއުތުރު ފަރާތުގެ މޫދަށް އެއްލާލާފައިވާ ފޮށްޓެއްގެ ތެރެއިންނެވެ. މި ކުއްޖާ ފެނިފައިވަނީ ރަހީނުކުރި މައްސަލައިގައި އެ ކުއްޖާ ހޯދުމަށް ފުލުހުން ހިންގި އޮޕަރޭޝަނެއްގައެވެ.


ފ.ނިލަންދޫ ތަޙާލުފި މިސްކިތުގެ މަރާމާތު މަސައްކަތް ކޮށްދޭނެ ފަރާތެއް ހޯދުން\nފ.ނިލަންދޫ ތަޙާލުފި މިސްކިތުގެ މަރާމާތު މަސައްކަތް ކޮށްދޭނެ ފަރާތެއް ހޯދުމަށް ބޭނުންވެއްޖެއެވެ. މި މަސައްކަތް އަމިއްލަ ތަކެތީގައި ކުރުމުގެ ޝައުޤުވެރިކަން ހުރި ފަރާތްތަކަށް އެސްޓިމޭޓް ހުށަހެޅުމުގެ ފުރުޞަތު ހުޅުވާލަމެވެ.\nމި މަސައްކަތާގުޅޭ ތަފުސީލު، މަޢުލޫމާތު ކަރުދާހުގައި ހިމެނިފައިވާނެއެވެ. މަޢުލޫމާތު ކަރުދާސް މިއިދާރާގެ ކައުންޓަރުންނާއި، ވެބްސައިޓުން އަދި ގެޒެޓުން ލިބެން ހުންނާނެއެވެ. މިއިދާރާއަށް ވަޑައިގެން މަޢުލޫމާތު ސާފު ކުރައްވަން ބޭނުންފުޅުވާ ބޭފުޅުން 2019 ނޮވެމްބަރ 06 ވަނަ ދުވަހުން ފެށިގެން ރަސްމީ ގަޑިގައި މިއިދާރާއަށް ވަޑައިގެން މަޢުލޫމާތު ކަރުދާސް ނެންގެވުން އެދެމެވެ.\nވީމާ، 2019 ނޮވެމްބަރ 18 ވަނަ ދުވަހުގެ 10:00 އަށް މިއިދާރާއަށް ވަޑައިގެން އަންދާސީ ހިސާބު ހުށަހެޅުއްވުން އެދެމެވެ. އަންދާސީ ހިސާބު ހުށަހަޅުއްވާނީ މިއިދާރާއިން ދޫކުރާ ނަމޫނާއާއި އެއްގޮތަށެވެ. އަންދާސީ ހިސާބު ހުށަހަޅާ ފޯމުގެ ނަމޫނާ މިއިދާރާގެ ވެބްސައިޓުން www.fncl.gov.mv ޑައުންލޯޑު ކުރެއްވޭނެއެވެ.\nސުންގަޑި: 18 ނޮވެންބަރު 2019 1000


މިއީ މީގެ 15 އަހަރުކުރިން 2004 ވަނަ އަހަރުގެ ޑިސެމްބަރ މަހުގެ 26 ވަނަ ދުވަހު ރާއްޖެއަށް އެރި ސުނާމީ ކާރިސާ ލޮލުން ދެކި، އެބިރުވެރިކަން އަމިއްލައަށް ތަޖުރިބާކުރި ތ. ވިލުފުށި ކުއްޖެއްގެ ވާހަކައެވެ.\nއެކާރިސާގެ ސަބަބުން، ކުޑައިރު އެއްކޮށް ކުޅެން އުޅުނު ލޯބިވާ ދައްތަ ވަނީ އެކުއްޖާއާއި ވަކިވެގެން ގޮސްފައެވެ. އެމަންޒަރު ވެސް އޭނާއަށް ފެނުނެވެ. އެހިތްދަތިކަން އަދިވެސް އޭނާގެ ހިތުން ފިލައިގެން ނުދެއެވެ.\nނަންހާމަ ނުކުރުމަށް އެދި "މިއަދުނޫހަށް" އެވާހަކަ ކިޔާދެމުން އެކުއްޖާ ބުނީ، އެއީ އޭނާގެ މުޅި ޙަޔާތުގައި ވެސް ކުރިމަތިވި އެންމެ ބިރުވެރި އަދި އެންމެ ހިތްދަތި ދުވަސް ކަމަށެވެ.\n"އެއިރު އަހަންނަށް ވާނީ ނުވަ އަހަރު. މިބުނާ ދައްތަ އަކީ ދެބެންގެ ދެދަރި ދައްތައެއް. އެކަމަކު ވަރަށް އެކުއެކީގަ، ހަމަ އެއްބަނޑު އެއްބަފާ ދެބެންހެން ދެމީހުން ވެސް އުޅުނީ، އަބަދުވެސް އެކީގަ ކުޅެން ވެސް ކިޔަވަން ވެސް އުޅުނީ. ދެމީހުން ވަރަށް ވައްތަރު ވެސް ވާނެ.\nދައްތަ އަހަންނަށް ވުރެ ފަސް އަހަރު ބޮޑު ވާނެ. އޭނައަކީ ކިޔެވުމަށް ވެސް ވަރަށް މޮޅު ކުއްޖެއް. އެއިރު ޗުއްޓީ ދުވަސް ކޮޅު ވީމަ ހޮލިޑޭ އެސައިންމެންޓްތައް ދީފަހުރީ. އެކަމަކު ދައްތަ ބުނި ތިމަންނަ މިއަހަރަކު އެނުހަދާނަމޭ. ތިމަންނައަކަށް ނުޖެހޭނެޔޭ އެސައިންމެންޓް ހަދާކަށް.\nއެދުވަހު ހެނދުނު، ބޮޑުދައިތައެއް މަރުކަޒުގަ ބާއްވާފަ އޮތީމަ މަންމަ އާއި ދައްތަގެ މަންމަ އާއި ހުރީ އެތަނުގަ. ގޭގަ ނެތް އެެއިރު އެއްވެސް ބޮޑު މީހެއް. ދޮންތަމެން ވެސް އެއިރު ފުދޭވަރަކަށް ކުޑަވާނެ. މާމަ އެކަނި ހުރީ އަނެއްހެން ބޮޑު މީހަކަށް، އެކަމަކު މާމައަކީ އުމުރުން ދުވަސްވެފައި ހުރި މީހެއް.\nއެހެން ތިއްބާ އަޑެއް އިވުނީ. އަހަރުމެންގެ ގެ އެއިރު ހުންނަނީ އަތިރިމަތި ކައިރީގަ. އަޑު އިވޭ ގޮތުންހީކުރީ ބޯޓެއްގެ އަޑެއް ކަަމަށް. އެއަޑު އިވެން ފެށީމަ މާމަ ގޮވައިގެން އަތިރިމައްޗަށް ބަލަން ވެގެން އެންމެން ނިކުތްއިރު، ގެތައް ވެއްޓޭތަން ފެންނަން ފެށީ. އެއިރަކު އަދި ރާޅު އަންނަ ތަނެއް ނުފެނޭ.\nގެތައް ވެއްޓޭތަން ފެނުނީމަވެސް ފުރަތަމަ ހީކުރީ އެގެތައް ބަލިކަށިކޮށް ހަދާފަ ހުރީމަ ވެއްޓެނީއޭ. ދެން އެތާ ކައިރި ގޯޅިން ފެންނަނީ ރާޅު އަންނަތަން. ވަރަށް ބިރުގަތް ރާޅު އަންނަތަން ފެނުނީމަ. މާމަ ގޮވައިގެން އަވަހަށް ސަލާމަތް ވާން އުޅުނީ. އެކަމަކު ވަރަށް އުނދަގޫވި މާމަ ގޮވައިގެން ދާން، އަހަރުމެން ކުޑަވީމަ.\nދެން އަހަރުމެންގެ ބޭބެއަކަށް ފެނިގެން، ބޭބެ މާމަ ގެންދިޔައީ. އަހަރުމެން ވަރަށް ބާރަށް ދުއްވައިގަތިން. އެއިރު ވަރަށް ބާރަށް ރާޅު އާދޭ. އެންމެން އެއްކޮށް ދުއްވައިގަތީ.\nދުއްވައިގަތްތަނުން ދައްތަގެ ފައިވާން ނެއްޓުނުކަން އިނގޭ. ދިރިހުއްޓާ ފެނުނު އެންމެ ފަހު މަންޒަރަކީ ފައިވަން ނަގަން ގުދުވިތަން. އެއީ ފުޓުބޯޅަ ދަނޑު ތެރެއިން. އެތަނުން ގުދުވިތަން ފެނުން، ދެން އޭގެ ފަހުން އަހަންނަކަށް ނުފެނުން. ރާޅާ ގެންދިޔައީ. ދައްތަ މޫދަށް ދަމައިގަތް ވަގުތު، އެހެން މީހަކަށް ފެނިފައިވޭ.\nދެން ދައްތަ ފެނުނީ އޭގެ އަނެއް ދުވަހު، މޫދުން. އެއިރު އޮތީ ނިޔާވެފަ. އަތް ވެސް ބިނދިފަ އޮތީ، އެއް ލޯ ވެސް ނެތް، އިސްތަށި ކޮޅު ވެސް އަތްޖައްސާލީމަ ހަމަ ފައިބައިގެން އާދޭ އަތައް... ދައްތަ ނިޔާވެފައި އޮއްވާ، މޫދުން ފެނުނީ ދައްތަގެ ބައްޕައަށް. މިއީ އަހަރުމެންގެ ހިތުން ދުވަހަކު ވެސް ފިލައިގެން ދާނެ ކަމެއް ނޫން"


ހއ. އަތޮޅު ހޮސްޕިޓަލުން އައިސީޔޫގެ ޚިދުމަތް ދޭން ފަށައިފި\nހއ. އަތޮޅު ހޮސްޕިޓަލްގައި އައި.ސީ.ޔޫގެ ޚިދުމަތް ދޭން ފަށައިފިއެވެ. އަތޮޅު ހޮސްޕިޓަލުން މަޢުލޫމާތު ދެއްވި ގޮތުގައި މިއަދު ފެށުނު މި ޚިދުމަތުގެ ސަބަބުން އައި.ސީ.ޔޫގައި ބާއްވައިގެން ފަރުވާ ދޭންޖެހޭ ބަލިމީހުންނަށް އެ ހޮސްޕިޓަލުން މިހާރު ފަރުވާ ލިބެމުން ދާނެއެވެ.\nމިހާތަނާ ޖެހެންދެން އައި.ސީ.ޔޫގައި ބާއްވައިގެން ފަރުވާ ދޭންޖެހޭ ބަލިމީހުން ގެންދަންޖެހެނީ ކުޅުދުއްފުށީ ރީޖަނަލް ހޮސްޕިޓަލަށެވެ. މި ޚިދުމަތުގެ ސަބަބުން އައި.ސީ.ޔޫގައި ބާއްވައިގެން ފަރުވާ ދޭންޖެހޭ ބަލިމީހުން ރަށުން ބޭރަށް ގެންދިއުން ނިމުމަކަށް އައީއެވެ.\nއައިސީޔޫގައި ބާއްވައިގެން ފަރުވާ ދޭންޖެހޭ ބަލިމީހުން ބެލެހެއްޓުމުގެ ތަމްރީންވަނީ އެ ހޮސްޕިޓަލްގެ ނަރުހުންނަށް މީގެކުރިން ދީނިމިފައެވެ. އެހެންކަމުން މިއީ އަތޮޅު ހޮސްޕިޓަލްގެ ތާޜީޚްގައި އެޅިގެންދިޔަ އިތުރު ފިޔަވަޅެކެވެ.\n← އަތޮޅު ކައުންސިލްގެ ގެލެކްސީ ޢިމާރާތް ކުއްޔަށް ދިނުމާބެހޭ\nތިންވަނަ ދައުރުގެ 125 ވަނަ ބައްދަލުވުން →


ކޮވިޑް-19: ބާރަށުން އިތުރު9މީހަކު ފައްސިވެއްޖެ – Dhen.mv\nރައުފާ ރަޝީދު March 4, 2021 - 10:30 pm\nފޮޓޯ: ބްލޫ ޕީސް މޯލްޑިވްސް\nހއ. ބާރަށުން އިތުރު9މީހަކު ކޮވިޑް-19 އަށް ފައްސިވެއްޖެއެވެ.\nބާރަށު ކައުންސިލުން ބުނެފައި ވަނީ ފައްސިވެފައި ވަނީ އިއްޔެ އެރަށުން ނެގި 150 ސާމްޕަލްގެ ތެރެއިން އިތުރު9މީހެއްގެ ސާމްޕަލް ކަމަށެެވެ. މިއާއެކު އެ ރަށުން ކޮވިޑް-19 އަށް ފައްސިވި މީހުންގެ އަދަދު 22 އަށް ވަނީ އަރާފައެވެ.\nބާރަށުން އެންމެ ފުރަތަމަ ފައްސި ކޭސްއެއް ފެނިފައި ވަނީ މާޗް މަހުގެ 1 ވަނަ ދުވަހުއެވެ. އެ ދުވަހު ފައްސި9ކޭސް ފެނިފައި ވެއެވެ. އެމީހުން ފައްސިވެފައިވާ ކަން އެނގިފައިވަނީ ކަރަންޓީނުގެ މުއްދަތު ފުރިހަމަ ކުރުމަށް ފަހު ނެގި ސާމްޕަލުންނެވެ.\nފައްސިވެފައިވާ މީހުންގެ ތެރޭގައި 70 އަހަރުގެ ހައި ރިސްކު މީހެއް ވެސް ހިމެނެއެވެ. އެ މީހާ ށ. އަތޮޅު ފުނަދޫގައި ހުންނަ ކޮވިޑް ފެސިލިޓީއަށް ވަނީ ބަދަލު ކޮށްފައެވެ.\nރާއްޖޭގައި ކޮވިޑްގެ ހާލަތު ދުވަހުން ދުވަހަށް އަންނަނީ ގޯސްވަމުންނެވެ. މިއަދު ރާއްޖެއިން އިތުރު 167 މީހުން ފައްސި ވެފައިވެއެވެ. މިއަދު ފައްސިވި މީހުނާއެކު ރާއްޖޭގެ ކޮވިޑް ނަންބަރު ވަނީ 20،447 އަށް އަރާފައެވެ. އަދި މިހާތަނަށް މި ބަލިން ރަނގަޅުވެފައި ވަނީ 17،712 މީހެކެވެ.


REPORT: Lha Iru Jehi Berakaa Eku Music Ge Enme Funn Kandu Gai Shambe - Vaguthu\n11 މަސް ކުރިން ( ނޮވެމްބަރު 2, 2020 )\nދެހާހުގެ އަހަރުތައް ފެށިގެން އައިއިރު ދިވެހިންގެ ތެރޭގައި ބޮޑު ބެރަށް އޮތް ފޯރި ވަރަށް ކުޑައެވެ. ޓީވީ އާއި މޯބައިލް ފޯނާއި އިންޓަނެޓަކީ އޭރު ދިވެހިންގެ ތެރޭގައި މާ ބޮޑަށް ތިޔާގި ތަކެއްޗަށް ނުވުމުން ބޮޑު ބެރުގެ ދިވެހި އުފެއްދުންތައް މީހުންނާ ހަމައަށް ފޯރާ މިންވަރު ވެސް މަދީއެވެ. އެކަމަކު ފޯރީގައި ބޮޑުބެރުގެ ހަރަކާތްތައް ކުރިއަށް ގެންދިޔަ ބަޔަކު ދިވެހިންގެ ތެރޭގައި އޭރު ވެސް ވެއެވެ.\nއާންމުންގެ ތެރޭގައި މަގްބޫލް މިއުޒިކް ހަރަކާތަކަށް ބޮޑުބެރު ހެދުމަށް އޭރު އެންމެ އިސްކޮށް ހަރަކާތްތެރިވި އެކަކަކީ، ބެގޯނިއާ މުހައްމަދު ޝަރީފްއެވެ. މިހާރު އެ ދާއިރާގައި އެހާމެ ހަރަކާތެރިވެ ނޫޅުނަސް އޭރު އެއީ އެންމެ މަގްބޫލް އެއް ނަމެވެ. ބެގޯނިއާ ޝަރީފް ބުނުމުން ނޭނގޭނެ މީހަކު ނުހުންނާއެވެ.\nބެންގޯނިއާ ޝަރީފްއަކީ ހަމައެކަނި މިއުޒިކް ކުޅުންތެރިއެއް ނޫނެވެ. މުދައްރިސެއް ކަން ވެސް ޔަގީނެވެ. އޭގެ ސާފު އެއް ހެއްކަކީ އޭނާގެ ދަރިފުޅު، އަހުމަދު ޝަމާމް ޝަރީފް (ޝަމްބެ) އެވެ. ބައްޕަގެ "ފަސް ފަހަތުން" ބޮޑުބެރުގެ އެންމެ ކުރީ ސަފުގައި ވިދާލަމުންދާ ނަންތަކުގެ ތެރޭގައި ޝަމްބެގެ ނަން ވެސް ބައްޕަގެ ނަމާ އިންވެގެން ހިމެނިގެން ގޮސްފިއެވެ.\nމިއުޒިކްގެ ކޮންމެ އިންސްޓްރިއުމަންޓްއަކަށް ވެސް ފަރިތަ "ޝަމްބެ" ގެ ނަމަކީ ދިވެހި ލަވަތަކުގެ އަޑުއެހުންތެރިންނާއި ބެލުންތެރިންނަށް އާ ނަމަކަށް ނުވާނެ ކަން ޔަގީނެވެ. ރާއްޖޭގެ އެންމެ ވާދަވެރި ބޮޑުބެރު ގްރޫޕްތަކުގެ މެދުގައި 2012 ވަނަ އަހަރާއި ހަމައިން ޓީވީއެމްއިން ބޭއްވި "ބޮޑުބެރު ޗެލެންޖުގައި"ވެސް އޭނާގެ ހުނަރު ދައްކާލާފައިވެއެވެ. ދާދި ފަހުން ދިވެހި ލަވަކިޔުންތެރިންގެ ފަންނު މުޅި ދުނިޔެއަށް ދައްކާލަން ބޭއްވި "މޯލްޑިވިއަން އައިޑަލް" ގެ ރިއާލިޓީ ޝޯގައި ވެސް ޝަމްބެގެ މިއުޒިކް އިންސްޓްރިއުމަންޓްތައް ކުޅުމުގެ ހުނަރު ފެނިގެން ގޮސްފައިވެއެވެ. އައިޑަލްގެ ތިންވަނަ ސީޒަންގެ ރަސްމީ "ޕާކަސަނިސްޓް" އަކީ ޝަމްބެއެވެ.\nބައްޕަގެ އެދުރު ކަމުގެ ދަށުން ޝަމްބެ ބޮޑުބެރަށް\nޝަމްބެގެ ބައްޕަ ކިޔައިދޭ ގޮތުން ނަމަ މިއުޒިކްގެ ދާއިރާއަށް ޝަމްބެ ވަނީ އުމުރުން އެންމެ ދެ އަހަރުގައި ކަމަށް ޝަމްބެ ބުންޏެވެ. ބައްޕަ ޝަރީފްގެ ބޮޑުބެރު ގްރޫޕްގައި ހަރަކާތްތައް ދައްކާލަން ޝަމްބެ ގެންގޮސް އުޅެއެވެ. ދުވަސްތަކަކަށް ފަހު ބައްޕައާ އެކީ ބޮޑުބެރު ޖަހަން ވެސް ފެށީއެވެ. ފަރިތަކުރުންތަކުގައި ވެސް ބައިވެރިވާން ފެށީއެވެ. ބައްޕަ ޝަރީފްމެންގެ ބޮޑު ބެރު ގްރޫޕް ސްޓޭޖް ޝޯތައް ދިން ދުވަސްވަރު ސްޓޭޖް މަތީގައި ބައިވެރިވެގެން އޭނާ އިނދެއެވެ.\n"އޭރު އުމުރުން އެންމެ ދެ އަހަރު. އެންމެ ކުޑައިރުން ފެށިގެން ވެސް ބައްޕަމެންގެ ބެރު ގްރޫޕަށް ގޮސް ބައްޕައާ އެކު ބެރު ޖަހަން ދަސްކުރާ ހަނދާންވޭ. އޭރު ބައްޕަ ހިންގި ގްރޫޕްއަކީ ދިވެހި ސަމާ. އޭގެ ކުރިން ވެސް ބައްޕަ އަކީ ހެންވޭރު ބޮޑުބެރު ގްރޫޕުގެ ނަމުގައި ބޮޑުބެރު ގްރޫޕެއް ހިންގި މީހެއް" ބައްޕަ އޭނާ އަށް ބޮޑުބެރު ދަސްކޮށްދިން ދުވަސްވަރުގެ ހަނދާން އާކޮށްލަމުން ޝަމްބެ ބުންޏެވެ.\nމަދަރުސީ ދައުރުގައި ބޮޑުބެރުގެ ހަރަކާތްތަކުގައި!\nމަދަރުސީ ދައުރުގެ އިތުރު ހަރަކާތްތަކުގެ ތެރެއިން ޝަމްބެ އެންމެ ހަރަކާތްތެރިކޮށް އުޅުނީ ބޮޑުބެރާއި މިއުޒިކް އިންސްޓްރިއުމަންޓްތަކުގެ ހަރަކާތްތަކުގައެވެ. ކާލާފާނު ސްކޫލްގެ ބޭންޑްގައި ހުރި ފަންނުވެރި ދަރިވަރެކެވެ. ސްކޫލާ ގުޅުން ހުރި އެކި މުނާސަބަތުތަކުގައި އޭނާގެ ބޮޑުބެރު ހުނަރު ދެއްކިއެވެ. ސާނަވީ މަދަރުސީ ދައުރު މަޖީދިއްޔާ ސްކޫލްގައި ހޭދަކުރިއިރު، އެ ސްކޫލްގެ ބޭންޑްގައި ވެސް ބައިވެރިވެ މި ފަންނުވެރިކަން އާލާކުރިއެވެ.\nމަޖީދިއްޔާ ސްކޫލުގައި ބޮޑުބެރުގެ ހަރަކާތްތައް އޭނާ ކުރިއަށް ގެންދިއައީ ފުޅާކޮށެވެ. އެ ސްކޫލްގައި އެއްކޮށް އުޅުނު ބައެއް ރަހުމަތްތެރިންނާ ގުޅިގެން ބޮޑުބެރު ގްރޫޕްއެއް ވެސް އުފެއްދެވިއެވެ. އެއީ ބޮޑުބެރު ގްރޫޕްއެއްގައި އޭނާގެ ހަޔާތުގައި ގުޅުނު ފުރަތަމަ ފަހަރޭ ބުނެވިދާނެއެވެ. "ގުރުޒު ބޮޑުބެރު" ނަމުން އުފެއްދި އެ ގްރޫޕްއަކީ މަޖީދިއްޔާ ސްކޫލްގެ ކޮންސެޓަށް އުފެއްދި ގްރޫޕްއެކެވެ. އޭނާގެ މުޅި ހަޔާތުގައި ވެސް އަމިއްލަ ގްރޫޕްއަކާ އެކު ދެވުނު ޝޯ ވަރަށް ކާމިޔާބު ކަމަށް ޝަމްބެ ބުންޏެވެ.\nބޮޑުބެރުގެ ބިޔަ ބާރުތަކާ ވާދައަށް ޝަމްބެއަށް ނުކުތުން\nޝަމްބެގެ ބޮޑުބެރު ހަޔާތާއި މިއުޒިކް ހަޔާތުގައި ވެސް އެންމެ ހާއްސަ ސަފްހާއެއްގެ ގޮތުގައި އޮތީ "ސިކަންދަރު ބޮޑުބެރު" ގްރޫޕް ކަމުގައި ޝަމްބެ ގަބޫލު ކުރެއެވެ. އެއީ ދާއިރާގައި ހުރަސް ކުރެވުނު އެންމެ މުހިއްމު އެއް ހަރުފަތް ކަމަށް ޝަމްބެ ބުންޏެވެ. އެ ގްރޫޕް ވުޖޫދަށް ގެނެވުނީ މަދަރުސީ ދައުރު އުފެއްދި "ގުރުޒު ބޮޑުބެރު" ގްރޫޕްގެ ބައިވެރިންނާ ވެސް އެކީގައެވެ.\nސިކަންދަރުގައި އެންމެ އިސްކޮށް ހުރެ ޖެހިޖެހިގެން ތިން އަހަރު އޭރު އޮންނަ "ބޮޑުބެރު ޗެލެންޖުގައި" އެ ގްރޫޕް ބައިވެރިވިއެވެ. 2013 ގައި ޗެލެންޖު ނިންމާލީ ހަރު އުމުރުގެ ބޮޑުބެރުގަައި ފުންނާބު އުސް ގްރޫޕުތަކާއި ވާދަކޮށް ހަތަރުވަނަ ހޯދަމުންނެވެ. ސިކަންދަރުން ބޮޑުބެރު ޗެލެންޖުގައި ބައިވެރިވި ދެވަނަ އަހަރު ޒުވާން ހުނަރުވެރި ފަންނާނުތަކަކާ އެކު ޗެލެންޖުގެ އެންމެ މޮޅު ތިން ގްރޫޕުގެ ތެރޭގައި ހިމެނުނެވެ. 2014 ގައި ލިބުނު އެ ކާމިޔާބީއަކީ އެންމެ ބޮޑު ކާމިޔާބީ ކަމުގައި ޝަމްބެ ގަބޫލުކުރެއެވެ.\n"ބޮޑުބެރު ދާއިރާގައި އެންމެ ބޮޑު ކާމިޔާބީއަކީ 2014 ގައި ސިކަންދަރަށް ބޮޑުބެރު ޗެލެންޖުން ތިންވަނަ ލިބުން. ޝަމްބެވެސް ވަރަށް ކުޑަވާނެ. ހަމަ ވަރަށް ބައިވަރު ހުނަރުވެރި މީހުން ތިބި ގްރޫޕްތައް ވެސް ވާދަކުރި. ވަރަށް ބޮޑު ޗެލެންޖަކަށް ދޯ ވާނީ" ބޮޑުބެރުގެ ދާއިރާގައި ލިބުނު ކާމިޔާބީއަށް އަލިއަޅުވާލަމުން ޝަމްބެ ބުންޏެވެ.\nބައްޕަ ފަދައިން ޝަމްބެއަކީ ބޮޑުބެރު ހަރަކާތުގެ އެދުރެކެވެ. 2014 ގައި އަންހެން ބޮޑުބެރު ގްރޫޕްއެއް ތަމްރީންކޮށް އުފެއްދިއެވެ. އެ އަހަރުގެ އަންހެނުންގެ ދުވަހާ ދިމާކޮށް "ހޯޕް ފޮ ވިމެން" އާ ގުޅިގެން އުފެއްދި އަންހެން ބޮޑު ބެރު ގްރޫޕް މިހާރުގެ ނަމުން ނަމަ "ފަތްމިނި" އަށް ތަމްރީން ކުރުމުގައި ވެސް އިސްކޮށް އުޅުނީ ޝަމްބެ އާއި ސިކަންދަރު ބޮޑުބެރު ގްރޫޕްގެ މެންބަރުންނެވެ.\nމިއުޒިކްގެ އިންސްޓްރިއުމަންޓްތަކަށް ފަރިތަ ފަންނާނަކަށް!\nމިއީ 2015 ވަނަ އަހަރެވެ. މިއުޒިކަށް އޮންނަ ޝައުގުވެރިކަމުގެ ތެރެއިން ރިސޯޓް މިއުޒިކް ފެސްޓިވަލްތަކުގައި ބައިވެރިވެ މިއުޒިކްގެ އެހެން އިންސްޓްރިއުމަންޓްތައް ބޭނުން ކުރަން ފެށީއެވެ. މިހާރު ޝަމްބެއަކީ ރާއްޖޭގައި ނަންވިދާ ޕާކަސަނިސްޓްއެކެވެ. ހޭންގް ޑްރަމްއާއި ކަހޯންގެ މިއުޒިކް އަދި ބަންގޯ ޑްރަމް ކުޅުމަށް ފަރިތަ ފަންނާނެކެވެ.\nދެހާސް ސޯޅައިގައި ޖަރުމަނު ވިލާތުގައި ބޭއްވި އައިޓީބީ ފެއާގައި ބައިވެރިވެ ބައިނަލްއަގްވާމީ ޕްލެޓްފޯމްއެއްގައި މުޅި ރާއްޖެ ތަމްސީލް ކުރުމުގެ ފުރުސަތު ފުރަހަމަ ފަހަރަށް ލިބިގެން ދިޔައެވެ. ރާއްޖެތަމްސީލްކޮށް ބޭރުގެ ބަޔަކަށް ދިވެހި ސަގާފަތް ދައްކާލަން ލިބުނު އެ ފުރުސަތަކީ ހަޔާތުގެ އެތައް ހާސް ސަފްހާތަކުގެ ތެރެއިން އެންމެ ހާއްސަ ވަގުތުކޮޅުގެ ގޮތުގައި ޝަމްބެ އެ ވަގުތުކޮޅު ސިފަކޮށްލިއެވެ.\n"މޯލްޑިވިއަން އައިޑޮލް" ގެ ރަސްމީ ފާކަސަނިސްޓްއެއްގެ ގޮތުގައި ހަރަކާތްތެރިވި ޝަމްބެ ބުނި ގޮތުގައި އޭނާގެ ހޭންގް ޑްރަމްގެ ސޯލޯ ހުށަހެޅުންތަކެއް ވަރަށް އަވަހަށް ފެނިގެންދާނެއެވެ. އިތުރު ހާއްސަ މަސައްކަތްތަކެއް ވެސް ރޭވިފައި ހުރި ކަން ފާހަގަކޮށް އޭނާ ބުނި ގޮތުގައި މިއުޒިކް ހަޔާތުގައި ދެން އެންމެ ދެކެން ބޭނުންވާ ދުވަހަކީ ބައިނަލްއަގްވާމީ ބޮޑު ކޮންސެޓެއްގައި އޭނާގެ ހުނަރު ދައްކާލެވޭނެ ދުވަހެކެވެ.\nމިހާރު ރިސޯޓު މިއުޒިކްގައި ފުންނާބު އުސްކޮށް ފިޔަޖަހަމުން އަންނަ ޝަމްބެ ވަނީ މިއުޒިކްގެ ދާއިރާގައި ކުރިއަށް ދާން ބޭނުން، އަދި އެ ދާއިރާއިން އާމްދަނީ ހޯދަން ބޭނުންވާ ޒުވާނުންނަށް ހާއްސަ މެސެޖެއްވެސް ދީފައެވެ.\n"ކުރަން ކެރިއްޖި ނަމަ މީ ވަރަށް ރަނގަޅު މަސައްކަތެއް. ކޮންމެ ކަމެއްގަ ވެސް ކުރިއަރާ ކާމިޔާބީ ހޯދަންޏާ ބޭނުންވަނީ ހިތްވަރު. މިކަމުގަ ވެއްޖިއްޔާ ވާ ގޮތަކީ މިކަމުގެ އެބަޖެހޭ ވަރަށް ޓައިމް ދޭން. މިކަމަށް ބޭނުންވަނީ ކެރުންތެރިކަމާއި ހިތްވަރު. މި ދާއިރާއިން ކުރިއަށްދާން ބޭނުންވާ ކުދިންނަށް ބުނެލާނީ މަސައްކަތް ކުރުން ހުއްޓާނުލައްޗޭ. ކުރިއަށްދާން ބޭނުންވާ ކޮންމެ މީހަކަށް ޝަމްބެގެ އެއްބާރުލުން ލިބޭނެ" ޝަމްބެ ބުންޏެވެ.\nނޮވެމްބަރު 2, 2020 09:50\nހެޔޮ ވިސްނުން ދެއްވާށި އާމީން\nނޮވެމްބަރު 2, 2020 09:51\nދިވެހިސަމާ ގްރޫޕްއަލުން ނެރެންވީނު ވ ފައްކާ ސަގާފީ ކުޅިވަރު ރިޒޯޓް ތަކުގަކުޅުން ހާދާންވޭ ވަރައް ފުރިހަމަ ސާބަސް ބެގޯނިޔާ ސަރީފް ‘\nނޮވެމްބަރު 2, 2020 12:28\nނަރަކައގެ ވެސް އެންމެ ފުނަށް. ހޮޔިވިސްނުން ދެއްވާށި.\nނޮވެމްބަރު 2, 2020 15:30\nKaley dhany konthaakah\nނޮވެމްބަރު 2, 2020 18:28\nކަލޭ ހާދަމޮޅޭ. ދެން މާބޮޑަށް އިނގުނީމަ ވެސް ކަޑަ ދޯ.\nނޮވެމްބަރު 2, 2020 14:39\nތިޔަ އެއްޗެއް ޖެހުން ޙަރާން ކަމަށް ސައްޙަ ހަދީޘެްގަ ވަރަށް ސާފުކޮން އޮވޭ.\nނޮވެމްބަރު 2, 2020 16:13\nﷲ ގެ ފޮތާއި (ޤުރުއާނާއި) ޝައިޠާނާގެ ޤުރުއާނާއި (ލަވަޔާއި މިޔުޒިކް) މި ދެ އެއްޗަކީ އެއް އިންސާނެއްގެ އެއް ހިތުގައި އެއްފަހަރާ ޖަ މާކުރެވޭނެ ދެ އެއްޗެއް ނޫނެވެ. މުސްތަޙީލު ކަ މެކޭ އެއީ. (އެބަހީ ﷲ އަށް އުރެދެ މުން (ލަވަޔާ މިޔުޒިކް) ކުޅެ މުން ﷲ ގެ އަ މުރަށް ކިޔަ މަންވާ ކަ މުގެ ދަޢުވާ ތައުހީދުގެ ދައުވާ އިސްލާ މްކަ މުގެ ދައުވާ އެއީ ދޮގު ދައުވާއެކޭ.(އިބްނުލް ޤައްޔި މް ރަހި މަހުއްﷲ ޢަންހު)\nނޮވެމްބަރު 2, 2020 18:07\nމާދަމާ ލިޔާތި ލަވައޭ މިއުޒިކޭ ދީނޭ ނަރަކައޭ ފުނޭ... ނިއުޝާ އަށް ހެޔޮ ވިސްނުން ދެއްވާށި... ހަމަ ހެޔޮ ދުއާއެއް އިނގޭ...\nނޮވެމްބަރު 2, 2020 18:16\nތީހަމަ އެއްވަނައިގެ މީހެއް. އެހެން ކުދިންނަން ވަރަށް ބޮޑު އިންސްޕިރޭޝަންއެއް. ލަވްޔޫ ޝަމްބޭ. ތިގޮތުގަ އަބަދުވެސް ހުންނާތި. ޔޯރ ފޭންސް އާރ ވިތް ޔޫ.♥\nނޮވެމްބަރު 2, 2020 18:19\nސޯމަޗް ޓެލެންޓް. ޕްރައުޑް އޮފް ޔޫ. ކީޕް އިޓް އަޕް ޝަމްބެ.\nމީ ކޮންކަހަލަ ބައެއް\nނޮވެމްބަރު 4, 2020 02:09\nމިހެން އުޅޭ ކޮންމެ "ހައްކާޅެއް" ލަވަކިޔުން ބެރުޖެހުން ހުއްޓާލާފަ ދެން އެކަމާއިގެން އުޅެވުނީތީ ރޮއި ހިތާމަކޮށް، ކިޔާފަވާ ލަވަތައް ނުޖަހަންގޮވާ، ހުއްޓާލެވުނީތީ އުފާކުރާއިރު، އަސްލު މި މުޑުދާރު ވަޙުޝީ ޢަމަލު ހިންގާއިރުވެސް އެގޭނެ މީ ގޯހެއްކަން، އެކަމަކު ހަމަ ލަވަކިޔަނީ ބެރު ޖަހަނީ. މީނަވެސް ބަލަން ތިބޭތި އެހެން ހަމަ ވާނި... މިހާރު ހަމަ އަވަހަށް ހުއްޓާލަފަ ތަޢުބާވެ އަޅުކަމާއިގެން މަޝްޣޫލުވުމަށް ނަސޭހަތްތެރިވަން. ރިސޯޓް ތަކުގައި ބެރުޖަހައިގެން ކާފަރުން އުފާކޮށްދީގެން ހޯދާ ހަރާމް ފައިސާ، ތިމާގެ ލޯބިވާ އަނބިދަރިންނަށް ކާންދޭންހެޔޮވާނެތަ.. އެތިބަ ލޯބި ލޯބި ތުއްތު ތުއްތު ދަރިން.. އަޅެ ފުންކޮށް ވިސްނާލަބަލަ. ޕްލީޒް ވިސްނާލަބަލް. ތިކަމުގަ ކޮން ހުނަރެއް، ކޮން ފޯރިއެއް ކޮން މަޖަލެއް އޮތީއަޅެ.


BREAKING | Thinadhoo Ge Haalathu Goahun Goahah, Ithuru 24 Meehaku Covid Ah Fassi Vejje - Vaguthu\nތިނަދޫގެ ހާލަތު ގޯހުން ގޯހަށް، އިތުރު 24 މީހަކު ކޮވިޑަށް ފައްސިވެއްޖެ\nގދ. ތިނަދޫން އިތުރު 24 މީހަކު ކޮވިޑް-19 އަށް ފައްސިވެއްޖެއެވެ.\nތިނަދޫގައި ހުންނަ އަބްދުއްސަމަދު މެމޯރިއަލް ހޮސްޕިޓަލުން އާއްމު ކޮށްފައިވާ ތަފާސް ހިސާބުތަކަށް ބަލާއިރު، މިއަދު އިތުރު 24 މީހަކު ތިނަދޫން ފައްސިވެ، ޖުމްލަ ފައްސިވި މީހުންގެ އަދަދު ވަނީ 645 އަށް އަރާފައެވެ.\nތިނަދޫން ބަލި ޖެހުނު މީހުންގެ ތެރެއިން 397 މީހަކު ބަލިން ރަނގަޅުވެފައިވާއިރު، މިވަގުތު ބަލި ޖެހިފައިތިބީ 248 މީހަކު ކަމަށް ތަފާސް ހިސާބުތަކުން ދައްކައެވެ. އަދި ބަލި ޖެހިގެން މިވަގުތު ހަތަރު މީހަކަށް ފެސިލިޓީގައި ފަރުވާ ދެމުން އަންނައިރު، އެކަކު ވަނީ ބަލީގައި ނިޔާވެފައެވެ.\nތިނަދޫގެ ހާލަތު ގޯސްވުމާއި ގުޅިގެން އެރަށް ވަނީ ފުރަބަންދުކޮށް، ހަރުކަށި ފިޔަވަޅުތަކެއް އަޅާފައެވެ. އެގޮތުން ކާފިއު ވަގުތު އިތުރުކޮށް، ބޭރުގައި އުޅުމަށް ހާއްސަ ހުއްދައެއް ބޭނުންވާ ގޮތަށް އުސޫލު ވަނީ ބަދަލު ކޮށްފައެވެ. އެ ހުއްދަ ދެވޭނެ ކޮންމެ ގެއަކަށް ދެ ހުއްދައިގެ މަގުން ކަމަށް ކައުންސިލުން ވަނީ ބުނެފައެވެ.\nތިނަދޫން އިތުރު 24 މީހަކު ކޮވިޑަށް ފައްސިވެފައިވާއިރު، އެ އަތޮޅު ގައްދޫން ވެސް މިއަދު އިތުރު ފަސް މީހަކު ފައްސިވެ، ޖުމްލަ ބަލި ޖެހުނު މީހުންގެ އަދަދު ވަނީ 149 އަކަށް އަރާފައެވެ. އެހެން ނަމަވެސް 93 މީހަކު ބަލިން ރަނގަޅުވެ، މިވަގުތު ބައްޔަށް ފަރުވާ ހޯދަމުން އަންނަނީ 56 މީހުން ކަމަށް ވެސް ހޮސްޕިޓަލުގެ ތަފާސް ހިސާބުތަކުން ދައްކައެވެ.\nމަގުމަތިން ، ފިހާރަތަކުން ރައްޓެހިން ފެނުނީ މާ އަދިވެސް ސަލާ މް ކުރު މާއި ، މަގުމައްޗަށް ކުޅުޖެހުންވެސް އެހާގިނަ.\nޜައްޔިތުން ހޭލުންތެރިކުރުމުގެ ބޭނުން ބޮޑު\nޖޫން 29, 2021 13:35\nމިވަރަށް ހިފެހެއޓުމެއްނެތި މައްޗަށް ދާއިރު މިކަން ކޮންޓުރޯލު ކުރެވޭގޮތެއް ބަލައި ހޯދައި ދިރާސާ ކުރަންނުޖެހޭތޯ މިއަށްވުރެ މާއާބާދީބޮޑު މާލެވެސް އެއޮތީ ކޮންޓުރޯލުކޮއްފަ ފިދުގައި ރޯވެ އަރާއިރު އަދިވެސް ހޭވެރިކަންނުވަނީތޯ،؟؟؟؟؟؟؟


Madaveli-Hoandedhoo Causeway Ge Massala Hallu Nuvegen Ulhenee Misarukaaruge Dhoahalhi Kamun: Kureege Member Muaz މަޑަވެލި-ހޯނޑެއްދޫ ކޯޒްވޭގެ މައްސަލަ ހައްލު ނުވެގެން އުޅެނީ މިސަރުކާރުގެ ދޯހަޅިކަމުން: ކުރީގެ މެމްބަރު މުއާޒް – Huvadhoo News Madaveli-Hoandedhoo Causeway Ge Massala Hallu Nuvegen Ulhenee Misarukaaruge Dhoahalhi Kamun: Kureege Member Muaz Huvadhoo News\nމަޑަވެލި-ހޯނޑެއްދޫ ކޯޒްވޭގެ މައްސަލަ ހައްލު ނުވެގެން އުޅެނީ މިސަރުކާރުގެ ދޯހަޅިކަމުން: ކުރީގެ މެމްބަރު މުއާޒް\nމަޑަވެލި ދާއިރާގެ ކުރީގެ މަޖިލިސް މެމްބަރު މުއާޒް މުހައްމަދު ރަޝީދު\nމަޑަވެލި-ހޯނޑެއްދޫ ކޯޒްވޭގެ މައްސަލަ ޙައްލު ނުވެ ދިގުލައިގެން ދަނީ ދެރަށުގެ ރައްޔިތުންވެސް އަދި މެމްބަރުގެވެސް މައްސަލައެއް ނޫން ކަމަށާއި، މިއީ މިއަދުގެ ސަރުކާރުގެ ދޯހަޅިކަމުން ދިމާވެގެން އުޅޭ މައްސަލައެއް ކަމަށް މަޑަވެލި ދާއިރާގެ ކުރީގެ މެމްބަރު މުއާޒް މުހައްމަދު ރަޝީދު ވިދާޅުވެއްޖެއެވެ.\nމަޑަވެލި-ހޯނޑެއްދޫ ކޯޒްވޭ އާއި ހޯނޑެއްދޫ އުތުރު ފަރާތުގެ ބިމުގެ ބޮޑުބައެއް ހަލާކުވަމުންދާ މައްސަލައާއި ގުޅިގެން ހުވަދޫ ނިއުސް އަށް މައުލޫމާތު ދެއްވަމުން ރައްޔިތުންގެ މަޖިލީހުގެ މަޑަވެލި ދާއިރާގެ ކުރީގެ މެމްބަރު މުއާޒް ވިދާޅުވީ ރައީސް ޔާމީންގެ ސަރުކާރު ނިމުނުއިރު މަސައްކަތް ކުރެވިފައިވާ ހިސާބަކީ މަސައްކަތުގެ ނިމުން ނޫން ކަމަށާއި އެޕްރޮޖެކްޓްގެ ތެރޭގައި ހޯނޑެއްދޫ ހިމާޔަތް ވާހެން ރިވެޓްމަންޓެއް ލުމަށްވެސް ހިމެނޭ ކަމަށެވެ.\n“ސަރުކާރު ބަދަލުވިޔަސް މަޝްރޫއު ހިގަންޖެހޭ. އަދި މައްސަލައެއް އުޅޭނަމަ އެކަންވެސް ސަރުކާރުން ހައްލުކުރަން ޖެހޭނެ.” މުއާޒް ވިދާޅުވިއެވެ.\nމުއާޒް އިތުރަށް ވިދާޅުވީ ހޯނޑެއްދޫއާއި މަޑަވެލީގެ ކޯޒްވޭ ނައްތާލައިފިނަމަ ދެރަށުގެ ގުޅުމަށްވެސް ބޮޑު ހުރަހެއް އެޅިގެންދާނެ ކަމަށާއި ކުރިމަގަށް ވިސްނާއިރު އެކަން ވާނީ ހައްލުކުރަން އުނދަގޫ ވާނެ ކަމެއް ކަމަށެވެ. ހަމައެހެންމެ ހޯނޑެއްދޫ ކައުންސިލުން ހައްލު ހޯދުމަށް ސަރުކާރުގައި އެދެމުންދާ އެދުމަށް ޖަވާބުދާރީވާން އެބަޖެހޭ ކަމަށާއި މިއަދާ ޖެހެންދެންވެސް ސަރުކާރުން ޑިސިޝަނެއް ނަގާފައި ނުވާކަމަށް ކައުންސިލާއި މެމްބަރު ބުނުމަކީ މިދެންނެވި ބަހުގެ ހެކި ކަމަށެވެ.\nމުއާޒް މުހައްމަދު ރަޝީދު ވިދާޅުވީ މަޑަވެލި-ހޯނޑެއްދޫ ކޯޒްވޭ އޭގެ އަސްލާއެއްގޮތަށް ނިންމިނަމަ މިއަދު އެމައްސަލަތައް ފެންމަތި ވުމުގެ ފުރުސަތު ކުޑަވާނެ ކަމަށާއި ޒަމާނާ އެއްގޮތަށް ތަރައްގީ ކުރެވިއްޖެ ނަމަ އެތަނާ މުޅި ސަރަހައްދު ވާނީ ވަރަށް ހިތްގައިމު ތަނަކަށް ކަމަށެވެ.\n“އަޅުގަނޑުމެން ދެރަށުގެ މީހުންވެސް ބޭނުންވަނީ ދެމެހެއްޓެނިވި ތަރައްގީ. އެކަން ކުރާނީ ސަރުކާރުން. އެފަދަ މަޝްރޫއުތަކަށް ކައުންސިލްތަކުން ކުރެވޭނެ ކަމެއް ނޯންނާނެ. ކަމެއް ދިމާވުމުން ޒިންމާދާރު ކަމާއެކު ހައްލު ހޯދާނީވެސް ހަމަ ސަރުކާރުން.” މުއާޒު ވިދާޅުވިއެވެ.\nމަޑަވެލި-ހޯނދެއްދޫ ކޯޒްވޭ އަކީ މިވަގުތު ގިނަ ބައެއްގެ ސަމާލުކަން ހުއްޓިފައިވާ ކަމެކެވެ. ކައުންސިލްތަކާ ދާއިރާގެ މެމްބަރުވެސް ވަނީ މިމައްސަލައިގައި ކަންބޮޑުވުން ފާޅުކޮށްފައެވެ.\nވިދާޅުވެވިދާނެ ތިބުނާރިވެޓްމެންޓް ޖަހަންއޮތީ އެހެންތަނެއްގަ 100 ރިވެޓް މެންޓް ބަރިބަރިއައް އަދިމަތިމައްޗައް ޖެހިޔަސް ތި ކޯޒުވޭ ދެމިއޮތުން އެއީ ނުވާނެ ކަމެއް


Border Hulhuvaali Fahun Velana Airport Ah Jehsee 30 Jet, Maafarah9Jet - Vaguthu\nބޯޑަރު ހުޅުވާލިފަހުން ވެލާނާ އެއާޕޯޓަށް ޖެއްސީ 30 ޖެޓް،މާފަރަށް9ޖެޓް\n8 މަސް ކުރިން ( އޮގަސްޓް 11, 2020 )\nވެލާނާ އެއާޕޯޓްގައި ޕްރައިވެޓް ޖެޓެއް - ފޮޓޯ:ރާޝިދު\nކޮވިޑް-19 އާ ގުޅިގެން ރައްކާތެރިކަމުގެ ފިޔަވަޅެއްގެ ގޮތުން ރާއްޖޭގެ ބޯޑަރު ބަންދުކޮށްފައި އޮތުމަށް ފަހު، އަލުން މިިދިޔަ ޖުލައި މަހުގެ 15 ދުވަހު ހުޅުވާލިފަހުން، މިހާތަނަށް ވެލާނާ އިންޓަނޭޝަނަލް އެއާޕޯޓަށް ޖައްސާފައި ވަނީ 30 ޖެޓް ކަމަށް އެ އެއާޕޯޓް ހިންގަމުން އަންނަ މޯލްޑިވްސް އެއާޕޯޓް ކޮމްޕެނީ ލިމިޓެޑުން ބުނެފިއެވެ.\nރާއްޖޭގެ ބޯޑަރު ހުޅުވާލި ނަމަވެސް، އަންނަ ފަތުރުވެރިންގެ އަދަދު ވަނީ ވަރަށް ބޮޑަށް މަދުވެފައެވެ. ބޯޑަރު ހުޅުވާލި ފަހުން ޖުލައި މަހުގެ ނިޔަަލަށް ރާއްޖެ އައިސްފައި ވަނީ، 1769 ފަތުރުވެރިންނެވެ.\nވެލާާނާ އެއާޕޯޓަކީ ގިނަ އަދަދެއްގެ ޖެޓްތައް ޖައްސާ އެއާޕޯޓެއް ނަމަވެސް، ކޮވިޑް-19 އާ ހެެދި އެ އެއާޕޯޓަށް ޖެޓްތައް ޖެއްސި އަދަދު މި ވަނީ ވަރަށް ބޮޑަށް މަދުވެފައެެވެ. މިއީ އެހެން އަހަރުތަކާއި އަޅާބަލާއިރު، ވަރަށް ބޮޑަށް މަދު އަދަދެކެވެ.\nރާއްޖޭގައި ދެން ޖެޓްތައް ޖައްސާ އެއާޕޯޓަކީ އައިލެންޑް އޭވިއޭޝަނުން ހިންގަމުން އަންނަ މާފަރު އެއާޕޯޓެެވެ. ބޯޑަރު ހުޅުވާލި ފަހުން އެ އެއާޕޯޓަށް ޖައްސާފައި ވަނީ ނުވަ ޖެޓެވެ. އޭގެން އައި ފަތުރުވެރިންގެ އަދަދަކީ 89 އެވެ. މީގެ ތެރެއިން މިހާރު 19 ފަތުރުވެރިން ވަނީ އަނބުރާ ގައުމަށް ގޮސްފައެެވެ.\nމާފަރު އެއާޕޯޓުގައި ޖެޓެއް ޖައްސާފައި -ފޮޓޯ: އައިލެންޑް އޭވިއޭޝަން\nރާއްޖޭގެ ބޯޑަރު ހުޅުވާލި ފަހުން އެންމެ ގިނައިން ފަތުރުވެރިން އައިސްފައި ވަނީ، އިނގިރޭސިވިލާތުންނެވެ.\nރާއްޖެ އަންނަ ފަތުރުވެރިން މަދުވެފައި ވީނަމަވެސް ކުރިއަށް އޮތީ ފަތުރުވެރިކަމުގެ ސީޒަން ކަމުން، ރާއްޖެއަށް އަންނަ ފަތުރުވެރިންގެ އަދަދު އިތުރުވެ، މި ދެ އެއާޕޯޓަށް ޖައްސާ ޖެޓްތަކުގެ އަދަދުތައް އިތުރުވެގެން ދާާނެ ކަމަށް ބެލެވެއެވެ.\nރާއްޖެ އައި ފަތުރުވެރިންގެ ތެރެއިން މިހާތަނަށް ކޮވިޑް-19 އަށް ފައްސިވެފައި ވަނީ ހަތް ފަތުރުވެރިއެކެވެ.


BAVATHI adhi HAHDDHU India ge Film Festival ah - One Online\nބަވަތި އަދި ހައްދު ގެ ޕޯސްޓަރު ---\n''ބަވަތި'' އަދި ''ހައްދު'' އިންޑިއާގެ ފިލްމު ފެސްޓިވަލަށް\nދިވެހި ފިލްމު ''ބަވަތި'' އަދި ''ހައްދު'' އިންޑިއާގެ ފިލްމު ފެސްޓިވަލް ''ކަރްނަޓަކާ އިންޓަނޭޝަނަލް ފިލްމް ފެސްޓިވަލް 2021'' ގައި ބައިވެރިކުރަން ނިންމާފައިވާކަން މޯލްޑިވްސް ސޮސައިޓީ ފޮ ޕާފޯމިންގް އާޓްސް އިން ބުނެފިއެވެ. އެ އެސޯސިއޭޝަނުން މިކަން އިއުލާންކުރީ މިދިޔަ އާދިއްތަ ދުވަހު އެފަރާތުގެ ރަސްމީ ފޭސްބުކް ޕޭޖުގައެވެ.\n''ހައްދު'' އަކީ 2017 ވަނަ އަހަރު އަބްދުލް ފައްތާހު ޑައިރެކްޓްކޮށް، ރެޑް ޕްރޮޑަކްޝަންގެ ކުޑައިގެ ދަށުން ފައްތާހު އަދި ނިއުމާ މުހައްމަދު އުފައްދާފައިވާ، ފާހަގަކޮށްލެވޭ ފިލްމެކެވެ. ތަރިންގެ ތެރޭގައި މަރިޔަމް އައްޒަ އަދި އާމިނަތު ރިޝްފާގެ އިތުރުން އަލަށް ތައާރަފުވި އަހްމަދު ޝިބާން ފެނިގެންދެއެވެ.\n2019ގައި ރިލީސް ކުރި ''ބަވަތި'' އަކީ އިލްޔާސް ވަހީދު ޑައިރެކްޓްކޮށް، އައިފިލްމްސް އިން އުފައްދާފައިވާ ފުރަތަމަ ފީޗާ ފިލްމެވެ.\nތަރިންގެ ތެރޭގައި ނުޒުހަތު ޝުއައިބް އަދި އަލަށް ފިލްމީ ދާއިރާއަށް ނުކުތް އަހްމަދު އިފްނާޒު ފެނިގެން ދާއިރު، މިފިލްމަކީވެސް ބެލުންތެރިންގެ ބޮޑު މަގުބޫލުކަމެއް ލިބިގެން ގޮސްފައިވާ ފިލްމެކެވެ.\nމޯލްޑިވްސް ސޮސައިޓީ ފޮ ޕަފޯމިންގް އާޓްސް އަކީ 2011 އިން ފެށިގެން މިނިސްޓްރީ އޮފް ހޯމް އެފެއާޒްގެ ދަށުން ހިންގަމުން އަންނަ ޖަމިއްޔާއެކެވެ. ދިވެހި ފިލްމް އިންޑަސްޓްރީއާއި މުނިފޫހިފިލުވުމުގެ ހުނަރުތައް ކުރިއަރުވަން ރާއްޖޭންނާއި ރާއްޖޭން ބޭރުން ތަފާތު ފުރުސަތުތައް ހޯދައިދިނުމަކީ މި ޖަމިއްޔާގެ މެންޑޭޓްގައި ހިމެނޭކަމެކެވެ.


Newcastle gannan kuri bid Saudi in anburaa gengosfi | Mihaaru\nސައުދީގެ ވަލީ އަހުދު މުހައްމަދު ބިން ސަލްމާން.-- ފޮޓޯ: އޭއެފްޕީ ފައިލް ފޮޓޯ\nނިއުކާސަލް ގަންނަން ކުރި ބިޑް ސައުދީން އަނބުރާ ގެންގޮސްފި\n31 ޖުލައި 2020 - 08:50 1 comment\nނިއުކާސަލް (ޖުލައި 31) - ސައުދީ އަރަބިއްޔާ ވަލީ އަހުދު މުހައްމަދު ބިން ސަލްމާންގެ ހިއްސާއާ އެކު ނިއުކާސަލް ޔުނައިޓެޑް ގަންނަން ކުރި ބިޑް އަނބުރާ ގެންދަން ސައުދީގެ ޕަބްލިކް އިންވެސްޓްމަންޓް ފަންޑް (ޕީއައިއެފް) އިން ނިންމައިފި އެވެ.\nނިއުކާސަލް ގަންނަން ހުށަހެޅީ ޕީއައިއެފް އަށް ބޮޑު ހިއްސާއެއް ލިބޭ ގޮތަށް އަމަންޑާ ސްޓަވިލީސްގެ ޕީސީޕީ ކެޕިޓަލް ޕާޓްނާސްގެ ފަރާތުންނެވެ. މި ޑީލްގައި މައިނޯރިޓީ ޕާޓްނަރެއްގެ ގޮތުގައި ރިއުބެން ބްރަދާސް ވެސް އޮތީ ބައިވެރިވާ ގޮތަށެވެ. މީގެ ތިން މަހެއްހާ ދުވަސްކުރިން ނިއުކާސަކް ގަންނަން ހުރިހާ ލިޔެކިއުންތަކެއް ހުށަހަޅައި މަސައްކަތްތައް ކުރިއަށްގެންދިޔަ ނަމަވެސް ތަފާތު ގިނަ ޕްރެޝަރުތަކަކާ ހެދި ޕްރިމިއާ ލީގުން އޮތީ ނިއުކާސަލްގެ އާ ބޯޑު ރަޖިސްޓްރީ ނުކޮށްދީ އެވެ. އެއީ މި ޑީލްގައި ސައުދީގެ ބައިވެރިވުން އޮތުމުން ސިޔާސީ ގޮތުންނާއި އެހެނިހެން ގޮތްގޮތުން ކުރިމަތިވެފައިވާ ފާޑުކިޔުންތަކާ ހެދި އެވެ.\nފާއިތުވި ހަފްތާގައި ނިއުކާސަލްގެ އާ ބޯޑުގައި ރަޖިސްޓްރީކުރަން ހުށަހަޅާފައިވާ ނަންތަކާއި ސައުދީ ސަރުކާރާ ސީދާ ގުޅުމެއް ވޭތޯ ޕްރިމިއާ ލީގުން ވަނީ ބަލަން ފަށައިފަ އެވެ. އެއީ ޕީއައިއެފް އަކީ ސައުދީ ސަރުކާރާ ވެސް ސީދާ ގުޅޭ ފަންޑަކަށްވާތީ އެ ފަންޑުން ނިއުކާސަލް އަށް ހަރަދުކުރާނީ ކިހާ މިންވަރެއްތޯ ވެސް އޮޅުންފިލުވަން ޕްރިމިއާ ލީގު އޮފިޝަލުން އޮތީ ނިންމައިފަ އެވެ. މިހާ ހިސާބަށް ކަންތައްތައް ގޮސްފައިވަނިކޮށް ޕީއައިއެފް އިން ކުއްލި ގޮތަކަށް ރޭ ނިންމީ ނިއުކާސަލް ގަންނަން ހުށަހެޅި ބިޑް އަނބުރާ ގެންދިއުމަށެވެ.\n"ވަރަށް ބޮޑު ޕްލޭނަކާ އެކު ނިއުކާސަލް ފަދަ ފުޓްބޯޅައިގެ ސަރަހައްދަކަށް އަލުން ގިނަ ކާމިޔާބީތަކެއް ހޯދައިދިނުމުގެ ވިސްނުމުގައި އަހަރެމެން މިކަން ކުރަން ނިންމި ނަމަވެސް މިހާ ހިސާބަށް އައިއިރު އެކަށީގެންވާ ޖަވާބެއް އަދި ކުރިއެރުމެއް ވެސް ފެނިފައިނުވާތީ މި ހިސާބުން މި މަސައްކަތް ހުއްޓާލަން ނިންމީ ވަރަށް ގިނަ ގޮތްގޮތުން މަޝްވަރާކުރުމަށް ފަހު،" ސައުދީގެ އޮފިޝަލަކު ސްކައިސްޕޯޓްސް އަށް ދިން އިންޓަވިއުއެއްގައި ބުނެފައިވެ އެވެ.\nމައިކް އެޝްލީ، 2007 ވަނަ އަހަރު 134 މިލިއަން ޕައުންޑަށް ގަތް ނިއުކާސަލް ސައުދީ ޑީލްގެ ތެރެއިން ވިއްކާލަން ނިންމާފައި އޮތީ 300 މިލިއަން ޕައުންޑަށެވެ. ނިއުކާސަލްގެ މި ޑީލް ކުރިއަށްދިޔަނަމަ އެ ކްލަބްގައި ޕީއައިއެފްގެ ޗެއާމަންގެ ހައިސިއްޔަތުން ސައުދީގެ ވަލީ އަހުދު މުހައްމަދު ބިން ސަލްމާންގެ ހިއްސާ އަކީ 80 ޕަސެންޓެވެ. ބާކީ 20 ޕަސެންޓް ބެހިފައި އޮތީ އަމަންޑާ އާއި ރިއުބެން ބްރަދާސްގެ ތެރެއިން ކޮންމެ ބަޔަކަށް 10 ޕަސެންޓް ލިބޭ ގޮތަށެވެ.\nނިއުކާސަލް ޑީލަށް ވާގޮތެއް ނޭނގޭތީ ދާދި ފަހުން އެ ޓީމުގެ ކޯޗު ސްޓީވް ބްރޫސް ވެސް ވަނީ ކަންބޮޑުވުން ފާޅުކޮށްފަ އެވެ. އޭނާ ބުނީ ވާނެ ގޮތެއް ނޭނގި ހުރެ ކުރު މުއްދަތެއްގެ ތެރޭގައި އަންނަ ސީޒަނަށް ތައްޔާރުވާން ފަސޭހައެއް ނޫން ކަމަށެވެ. އަންނަ ސީޒަނުގެ ޕްރިމިއާ ލީގު ފަށާނީ ސެޕްޓެމްބަރު މަހު 12 ވަނަ ދުވަހު އެވެ.\nޑީލު ކުރިއަށް ދިއުމުގެ ހުރަހަކަށްވީ ސިޔާސީ ޕްރެޝަރު\nސައުދީގެ ވަލީ އަހުދު މުހައްމަދު ބިން ސަލްމާންގެ އިސްނެންގެވުމާ އެކު މީގެ ކުރިން ވެސް އިނގިރޭސި ކްލަބެއް ގަންނަން މަސައްކަތްކުރި އެވެ. އެ ފަހަރު މެންޗެސްޓާ ޔުނައިޓެޑް ގަންނަން ކުރި މަސައްކަތުގައި ހުއްޓާލަން ޖެހުނީ ސިޔާސީ ޕްރެޝަރާ ހެދި އެވެ. އެންމެ ބޮޑު ގޮންޖެހުމަކަށްވީ ތުރުކީގައި ހުންނަ ސައުދީގެ ކޮންސިއުލާގެ ތެރޭގައި ވަރަށް އަނިޔާވެރިކޮށް ނޫސްވެރިޔާ ޖަމާލް ހާޝިގުޖީ މަރާލުމުގެ ފަހަތުގައި ޝާހީ އާއިލާއާ ގުޅުވައިގެން ކުރެވުނު ތުހުމަތުތަކެވެ. ނިއުކާސަލް ޑީލަށް ވެސް އެ ތުހުމަތުތަކުގެ އަސަރު ވަރަށް ބޮޑަށް ކުރި އެވެ.\nއެ ގޮތުން ހާޝުގުޖީގެ އަންހެނުންގެ ވަކީލުން ވަނީ ނިއުކާސަލް ގަންނަން މުހައްމަދު ބިން ސަލްމާން ކުރައްވަމުން އަންނަ މަސައްކަތް ފުރިހަމަނުކޮށްދޭން އެދި ޕްރިމިއާ ލީގުގެ ޗީފް އެގްޒެކްޓިވް ރިޗަޑް މާސްޓާސް އަށް ސިޓީއެއް ފޮނުވައިފަ އެވެ. އެ ސިޓީގައި އެދިފައިވާ ކަންތައްތައް ފުރިހަމަކޮށްދޭން އިންސާނީ ހައްގުތަކަށް މަސައްކަތްކުރާ ޖަމިއްޔާ އެމްނެސްޓީ އިންޓަނޭޝަަނަލް އިން ވެސް ވަނީ ގޮވާލައިފަ އެވެ. ނިއުކާސަލް ޑީލާ ދެކޮޅަށް އިނގިރޭސި ސަރުކާރުގެ އޮފިޝަލުންނާ އެމްނެސްޓީން ވަނީ ބައްދަލުވެސް ކޮށްފަ އެވެ. އަދި މި ޑީލުގައި ފޮރުވިފައިވާ ކަންތައްތައް ފުރިހަމަ އަށް ބެލުމަށް ޕްރިމިއާ ލީގުގެ ކްލަބްތަކުގެ ވެރިން ވެސް ދިޔައީ ބާރުއަޅަމުންނެވެ.\nއެމްނެސްޓީން ތުހުމަތުކުރާ ގޮތުގައި ސައުދީން އިސްވެ ކުޅިވަރު ހަރަކާތްތަކަށް އިންވެސްޓްކުރަނީ އެ ގައުމުން އިންސާނިއްޔަތާ ހިލާފަށް ހިންގާ އަމަލުތައް ފޮރުވުމުގެ ގޮތުންނެވެ. ސައުދީގެ ފައިސާގެ ނުފޫޒު ބޭނުންކޮށްގެން އަތްގަދަ ކުރުމުގެ ފުރުސަތު ޕްރިމިއާ ލީގުން ދިނުމަކީ އެ ލީގާ މެދު ގިނަ ބަޔެއްގެ ނުރުހުން އަމާޒުވާނެ ކަމެއް ކަމަށް އެމްނެސްޓީން ބުނެ އެވެ. އެމްނެސްޓީގެ މި ވާހަކަތަކާ އެކު އިނގިރޭސި ސަރުކާރުގެ އޮފިޝަލުން ވަނީ ނިއުކާސަލް ޑީލް ރަޖިސްޓްރީ ކުރުމުގެ ކަންތައްތައް ކުރިއަށްގެންދާއިރު މިކަމުގައި ހިމެނޭ ހުރިހާ ކަމަކަށް ވެސް ވަރަށް ރަނގަޅަށް ބަލަން ޕްރިމިއާ ލީގަށް އަންގައިފަ އެވެ. އަދި ހުރިހާ ދިމާލަކުން އެއްކުރަން ޖެހޭ މައުލޫމާތު ފުރިހަމަކޮށްގެން ނޫނީ ނިއުކާސަލްގެ އާ ބޯޑު ރަޖިސްޓްރީ ނުކުރަން ސަރުކާރުން ވެސް އެންގި އެވެ.\nގިނަ ފިއްތުންތަކާ ހުރެ ނިއުކާސަލް ގަންނަން ސައުދީން ކުރި ހުރިހާ މަސައްކަތެއް ކަހަަލަ ގޮތަކަށް ވަކި ހިސާބަކުން ހުއްޓޭތީ އެންމެ ފަހުން އެ ހިޔާލު ދޫކޮށްލަން މަޖުބޫރުވީ އެވެ. ސައުދީގެ ހިއްސާ ބޮޑު ބަޔަކަށް ނިއުކާސަލް ވިއްކާނުލަން ޕީއެސްޖީގެ ރައީސް ނާސިރު ހެއްލާފީގެ ބޮޑު ހިއްސާއެއް އޮންނަ މީޑިއާ އެއް ކަމަށްވާ ބީން ސްޕޯޓްސް އިން ވެސް ވަނީ ގޮވާލައިފަ އެވެ.\nބީން ސްޕޯޓްސް އިން ތުހުމަތުކުރާ ގޮތުގައި ހޯސްޓް ބްރޮޑްކާސްޓް އެގްރީމެންޓެެއް ނެތި ސައުދީ ސަރުކާރުގެ އިސް މަގާމުތަކުގައި ތިބި އޮފިޝަލުންގެ ހިއްސާ އޮންނަ ގިނަ ކުންފުނިތައް އަޑީގައި އޮވެގެން ޕްރިމިއާ ލީގުގެ މެޗުތައް ސައުދީގައި ދައްކަ އެވެ. އަދި ނިއުކާސަލް ޑީލް ކުރިއަށް ގޮސްފިނަމަ ސައުދީ އޮފިޝަލުން މިކަން ފުޅާ ދާއިރާއެއްގައި ކުރުމުގެ ދޮރު ހުޅުވިގެންދާނެ ކަމަށް ބީން ސްޕޯޓްސް އިން ރިޕޯޓްކުރެ އެވެ. ޕްރިމިއާ ލީގުން މީގެ ކުރިން ވަނީ ގަލްފް ސަރަހައްދުގެ ގައުމުތަކުގައި ޕްރިމިއާ ލީގުގެ މެޗުތައް ގަވާއިދާ ހިލާފަށް ލައިވްސްޓްރީމް ކުރާ މައްސަލަ އަހަރުން އަހަރަށް އިތުރުވަމުން އަންނަ ކަމަށް ބުނެފަ އެވެ.\nއިތުރު ލިޔުންތައް ސައޫދީ އަރަބިއްޔާ ނިއުކާސްލް


Addu inn mihaathanah dhoonukoh huri 41 flat ah furusathu hulhuvaalaifi | Mihaaru\nހިތަދޫގައި އިމާރާތްކޮށްފައިވާ ފްލެޓްތަކެއް. ފޮޓޯ/ އަޒީމް ނަޖްމީ\nއައްޑޫން މިހާތަނަށް ދޫނުކޮށް ހުރި 41 ފްލެޓަށް ފުރުސަތު ހުޅުވާލައިފި\n05 ޖެނުއަރީ 2020 - 11:29 18 comments\nމި ފްލެޓްތަކުގެ ތެރޭގައި ހިމެނެނީ ހިތަދޫގައި ހެދި 264 ފްލެޓްގެ ތެރެއިން ޑީ ކެޓަގަރީގައި ހިމެނޭ 32 ފްލެޓާއި ހުޅުދޫގައި އިމާރާތްކޮށްފައިވާ 48 ފްލެޓްގެ ތެރެއިން ސީ ކެޓަގަރީގައި ހިމެނޭ ނުވަ ފްލެޓެވެ. މިއީ، ވިޔަފާރި އުސޫލުން ވިއްކާ ފްލެޓްތަކެވެ.\nހިތަދޫން ދޫކުރާ 32 ފްލެޓަށް ކުރިމަތިލެވޭނީ އެ އަވަށުގެ ރައްޔިތުންނާއި އަވަށަށް ދިރިއުޅުން ބަދަލުކުރަން ބޭނުންވާ މަރަދޫ، މަރަދޫފޭދޫ އަދި ފޭދޫ އަވަށުގެ ރަށްޔިތުންނަށެވެ. ހުޅުދޫން ދޫކުރާ ނުވަ ފްލެޓަށް ފޯމު ހުށަހެޅޭނީ އެ އަވަށާއި މީދޫގެ ރައްޔިތުންނަށެވެ.\nSarukaaruge gedhoruverikurumuge program ge dhashun Hithadhoo Avashuga imaaraaiy kohfaivaa 264 falt ge therein category D ga himeney 32 flat ah edhumuge furusathu miadhu hulhuvaa laifihttps://t.co/gNPSQFboCc\n— Addu City Council (@AdduCityCouncil) December 31, 2019\nކައުންސިލުން ބުނިގޮތުގައި، މިއީ ދިގު މުއްދަތަކަށް ބަހާލައިގެން ފައިސާ ދައްކައި ހަލާސް ކުރެވޭ ގޮތަށް ދޫކުރާ ފްލެޓްތަކެކެވެ.\nSarukaaruge gedhoruverikurumuge program ge dhashun Hulhudhoo Avashuga imaaraaiy kohfaivaa 48 falt ge therein category C ga himeney9flat ah edhumuge furusathu miadhu hulhuvaa laifhttps://t.co/3lqSlpcNkZ\nއެގޮތުން، ފްލެޓް ލިބޭ މީހުން އެޑްވާންސްގެ ގޮތުގައި 19،000ރ. ދައްކަން ޖެހޭނެ އެވެ. އަދި 25 އަހަރު ދުވަހުން ފައިސާ ދައްކައި ޚަލާސްކުރާ ގޮތަށް މަހަކު 3،000ރ. ދައްކަން ޖެހެ އެވެ. އަދި ފްލެޓްތަކުގެ މެއިންޓަނަންސް ފީ އަކީ މަހަކު 550ރ. އެވެ.\nކައުންސިލުން ބުނީ، ފްލެޓްތަކަށް ފައިސާ ދައްކައި ނިމެންދެން އެ ފްލެޓްތައް ރަހުނު ކުރުމުގެ ފުރުސަތު ވެސް އޮންނާނެ ކަމަށެވެ.\nފްލެޓްތަކަށް އެދި ފޯމު ހުށަހަޅަން ބޭނުންވާ މީހުންނަށް މި މަހުގެ 16 ވަނަ ދުވަހާ ހަމައަށް ވަނީ ފުރުސަތު ހުޅުވާލައިފަ އެވެ.\nއިތުރު ލިޔުންތައް ސ. ހިތަދޫ އައްޑޫ އައްޑޫ ސިޓީ ކައުންސިލް އައްޑޫ ހައުސިން ޕްރޮޖެކްޓް ހައުސިން މިނިސްޓްރީ ސ. ހުޅުދޫ ބޯހިޔާވަހިކަން


SunOnline: Hunaruverin binaa kurumuge program Muli gai fashaifi\nހުނަރުވެރިން ބިނާ ކުުރުމުގެ ޕްރޮގްރާމް މުލީގައި ފަށައިފި\nހުނަރުވެރިން ބިނާ ކުރުމުގެ ޕްރޮގްރާމްގެ ދެވަނަ ކޯސް މ. މުލީގައި ފަށައިފި އެވެ.\nމި ޕްރޮގްރާމަކީ އިކޮނޮމިކް މިނިސްޓްރީއާއި މޯލްޑިވްސް ޕޮލިޓެކްނިކް ގުޅިގެން ކުރިއަށް ގެންދާ ޕްރޮގްރާމެކެވެ. މި ޕްރޮގްރާމްގެ ފުރަތަމަ ކޯސް ކުރިއަށް ގެންގޮސްފައިވަނީ، އއ. އުކުޅަހުގަ އެވެ.\nއިކޮނޮމިކް މިނިސްޓްރީން ބުނިގޮތުގައި މި ޕްރޮގްރާމްގެ ދަށުން ހިންގާ ކޯސްތަކަކީ، މަސައްކަތުގެ ބާޒާރަށް ދިވެހިން ނެރުމާއި، އެކިއެކި ވަޒީފާތަކަށް ދިވެހިންނަށް ބޭނުންވާ ފަންނީ ތަމްރީނާ ހުނަރު ދަސްކޮށްދިނުމުގެ ގޮތުން ހިންގާ ކޯސްތަކެކެވެ.\nއެގޮތުން މި ޕްރޮގްރާމްގެ ދެވަނަ ކޯސް މިއަދު މުލީގައި ފެށިއިރު، އެރަށުގައި ކުރިއަށް ގެންގޮސްފައިވަނީ ސެޓްފިކެޓް ލެވެލް ތިނެއް ގެ އިލެކްޓްރިޝަން ކޯހެވެ. ހަ މަހުގެ މުއްދަތައް ހިންގާ މިކޯހުގައި 28 ދަރިވަރުން ބައިވެރިވެފައިވާ ކަމަށް އިކޮނޮމިކް މިނިސްޓްރީން ބުނެ އެވެ.\nގެސްޓްހައުސްތައް ގިނަ އުކުޅަހުގައި މިހާރު ފަށާފައިވާ ކޯހަކީ، ގެސްޓްހައުސް މެނޭޖްމަންޓް ރޮނގުން ސެޓްފިކެޓް ލެވެލް ތިނެއްގެ ކޯހެކެވެ. އެ ކޯހުގެ މުއްދަތަކީވެސް ހަ މަސްދުވަހެެވެ. މިދިޔަ އާދިއްތަ ދުވަހު ފެށި އެ ކޯހުގައި 43 ދަރިވަރުން ވަނީ ބައިވެރިވެފަ އެވެ.\nފެނަކައިން ހޯރަފުށީގައި ބޮޓްލިން ޕްލާންޓެއް ގާއިމުކުރަނީ


Maafah Edhemun Muhanma Anehkaaves PPM Aai Gulhijje - Vaguthu\n2 މަސް ކުރިން ( ޖުލައި 29, 2021 )\nމުހައްމާ ޕީޕީއެމް އަށް ސޮއިި ކުރުމަށްފަހު ވާހަކަ ދައްކަވަނީ - ވަގުތު އިމޭޖްސް: އިބްރާހިމް ޝާބިލް\nރައްޔިތުން މަޖިލީހުގެ ކުރީގެ މެންބަރު މުހައްމަދު އަބްދުﷲ (މުހައްމާ) އަނެއްކާވެސް ޕީޕީއެމްއަށް ސޮއި ކޮށްފިއެވެ.\nމުހައްމާ ޕީޕީއެމް އަށް ސޮއި ކުރުމަށް ފަހު މިރޭ ވަނީ އޭނާގެ ފޯމް އިދިކޮޅު ކޯލިޝަންގެ އެކްޓިން ލީޑަރު އަބްދުރަހީމް އަބްދުﷲ (އަދުރޭ) އާއި ހަވާލު ކޮށްފައެވެ. މުހައްމާގެ ފޯމް ޕީޕީއެމް އާއި ހަވާލުކުރުން އޮތީ ޕީޕީއެމްގެ އޮފީހުގައެވެ.\nމިރޭގެ ޖަލްސާގައި ވާހަކަ ދައްކަމުން މުހަންމާ ވަނީ ރައީސް ޔާމީނާއި ދެކޮޅަށް މަސައްކަތް ކުރެވުނީތީ ހިތާމަކުރާ ކަމަށާ އެކަމާއި މާފަށް އެދޭ ކަމަށް ވިދާޅުވެފައެވެ. "އަޅުގަނޑަށް ހެދުނު ގޯހާމެދު އަދިވެސް ދެރަވޭ. ރައީސް ޔާމީނާ ވަކިވެވުނީތީ ވަރަށް ހިތާމަކުރަން. އަޅުގަނޑަށް މި ހެދުނީ ވަރަށް ބޮޑު ވަރަށް ބޮޑު ގޯހެއް،" މުހަންމާ ވިދާޅުވިއެވެ.\nމުހައްމާ ރައްޔިތުން މަޖިލީހުގެ މެންބަރު ކަމަށް 2014 ވަނަ އަހަރު ހޮވުނީ ޖުމްހޫރީ ޕާޓީގެ ޓިކެޓްގައެވެ. ނަމަވެސް މެންބަރު ކަމަށް ހޮވިވަޑައިގެންނެވިތާ ކުޑަ ދުވަސްކޮޅެއް ފަހުން 2014 ވަނަ އަހަރުގެ ޖުލައި 09 ވަނަ ދުވަހު މުހައްމާ ޖުމްހޫރީ ޕާޓީ ދޫކުރައްވާ ޕީޕީއެމް އަށް ސޮއި ކުރިއެވެ.\nމުހައްމާ ޕީޕީއެމް އިން ވަކިވީ ރައްޔިތުން މަޖިލީހުގެ ރައީސް ކަމުން އަބްދުﷲ މަސީހް ދުރުކުރުމަށް ކުރި މަސައްކަތުގެ ތެރެއިންނެވެ. އެމައްސަލައިގައި މުހައްމާގެ ގޮނޑި ގެއްލުނު ކަމަށް ވެސް ނިންމިއެވެ. ނަމަވެސް ދޮޅު އަހަރު ފަހުން އަނެއްކާވެސް މެންބަރުކަން އިއާދަކުރި 12 މެންބަރުންގެ ތެރޭގައި މުހައްމާ ހިމެނުނެވެ. 2018 ވަނަ އަހަރުގެ ނޮވެމްބަރ މަހު މުހައްމާ ދެން ގުޅުނީ ވެރިކަން ކުރާ އެމްޑީޕީ އާއިއެވެ. އޭނާ އެމްޑީޕީ އާއި ގުޅުނީ 2019 ވަނަ އަހަރު އޮތް މަޖިލިސް އިންތިހާބުގައި އެމްޑީޕީގެ ޓިކެޓްގައި ވާދަކުރެއްވުމަށްޓަކައެވެ. އެމްޑީޕީގެ ޕްރައިމަރީ މުހައްމާއަށް ކާމިޔާބެއް ނުކުރެވުނެވެ. އޭގެ ފަހުން މުހައްމާ ސިޔާސީ ދާއިރާއަކުން ނުފެނެއެވެ.\nމުހައްމާ އާއިއެކު ޕީޕީއެމް އިން ވަކިވި 12 މެންބަރުންގެ ތެރޭގައި ހިމެނު މުހައްމަދު ވަހީދު އިބްރާހިމް (ލޯޔަރު ވައްޑެ) ވެސް ވަނީ ދާދިފަހުން ޕީޕީއެމް އަށް ސޮއި ކޮށްފައެވެ. އަދި އޭގެ ކުރިން އެމެންބަރުންގެ ތެރޭގައި ހިމެނުނު ދިއްދޫ ދާއިރާގެ ކުރީގެ މެންބަރު އަބްދުއްލަތީފް މުހައްމަދު ވެސް ވަނީ ޕީޕީއެމް އާއި ގުޅިފައެވެ. ޕީޕީއެމް އިން ވަކިވި 12 މެންބަރުންގެ ތެރެއިން މަޖިލިސް އިންތިހާބުގައި ގޮނޑި ދިފާއު ކުރެވުނީ ވިލިގިނލީ ދާއިރާގެ މެންބަރު ސައުދު ހުސެއިން އަށް އެކަންޏެވެ.\nޖުލައި 29, 2021 22:25\nމީ ވަރަށް ވަގު މީހެއް މަސަތްކަތް ކުރުވާފައި ފައިސާ ނުދީ ފިލީ.. ފަހުން ފޯނުވެސް ނުނަގާ..\nގައުމު ހިންގަން މިވަންނަނީ ހައްތަހާވެސް ވަގުން\nޖުލައި 29, 2021 22:51\nމިއޮޔާލައްގާ އެއްޗިހި އެއްވެސް ބުރަދަނެއް ނުހުންނާނެ ދެވަނަ ފަހަ ރައް ވެސް ހަދާނީ ފުރަތަމަވެސް ހެދިހގޮތް ގާތްކުރަނ ހެޔޮނުވާނެ o ަ\nޖުލައި 29, 2021 23:02\nއަނެއް ބުރާންތި ވެއްދީ. ބަލަ އަދުރޭ ކަލޭ ހާދަ ގަމާރޭ ކަލޭ ތި ޕީޕީއެމް ހަލާކު ތިކުރަނީ އައްނިއާއި ގުޅިގެން. ތިކަހަލަ ތަންދޮރު ނޭނގޭ ބުރާންތިން ވެއްދިއަސް ތިމީހުން ރައްޔިތުން ބަލައެއް ނުގަނާނެ. ތި ބުރާްންތި އޯލެވެލް އަށް އެމްއީއެސް އިން ކިޔެވިއިރު ގްރޭޑް 6،7އަދި 8 އަށް ޕްރޮމޯޓްވިގޮތް ތި ބުރާންތި ކައިރިން އަދުރޭ އަހާބަލަ. އަހަރެންގެ ރައްޓެއްސަކު ތިބުރާންތިގެ ޓެސްޓް ޕޭޕަރު ހަދައިދީގެން ޕްރޮމޯޓް ވެފަހުރީ ގްރޭޑް 09. ދެން ކޮން ފެންވަރެއް ހުންނާނީ. އަމިއްލަ ރަށުރަތްޔިތުން މަޖިލީސްއަށް ހޮވައިދިނީމަ ރަށުރަތް ޔިތުންނަށްޓަކައި މަޖިލީސް ތެރޭ ވާހަކަ ދައްކަން ނުކެރޭ. ތިގަމާރު ތިއުޅެނީ އަނެއްކާ މަގާމެއް ހޯދަން. ދެން މިހާރު ރައްޔިތުން ތިކަހަލަ ގަމާރުން ގަބޫލެއް ނުކުރާނެ\nޖުލައި 29, 2021 23:08\nއަދުރޭ ތިކަހަލަ ތަންދޮރު ނޭނގޭ ދެބޯގެރިން ނުވައްދާ މާސްޓާސް ހޯލްޑަރުން ނުވަތަ ޕީއެޗްޑީ ހޯލްޑަރުން ޕާޓިއަށް ވައްދާފަ ނޫސްތަކުގަ ޖަޙާބަލަ. އޭރުން ތިޕާޓީއަށް ކާމިޔާބުވާނެ. ފެއިލްވެފަތިބި އަލިފުބާނޭނގޭ ތަންދޮރު ނުދަންނަ މުހައްމާމެން ކަހަލަ މީހުން ޕާޓީއަށް ނުވައްދަބަލަ\nޖުލައި 29, 2021 23:28\nބޯގިނަކުރަންވިޔަސް ތިކަހަލަ މީހުން ކައިރިކުރަން ހެޔޮނުވާނެ\nތީ ހަމަ ހައްޕުނޑު\nމާދަމާކަން ނޭގޭ ޔާމީނާ ދިމާލަށް އެއްޗެތިގޮވާނީ\nޖުލައި 30, 2021 02:10\nއަނެއްކާވެސް އަންނަ މަޖިލިސް އިންތިޚާބުގައި ވާދަކުރަން “ ޓިކެޓް “ އެއްލިބޭތޯ ބަލަން ޕީޕީއެމް އާއި ގުޅުނީ !! އެއްފުޅައްމަތިން ފުއްމާލިބަކަރި ހާސް ފުޅައްމަތިން ފުއްމާނެ” އޭ މުސްކުޅި ހަރުބަހެއްގައި އޮވޭ 🤐 މީލައްކަ ވާހަކަ ނަމަ ނަމަ ތިކަހަލަ މީހުންގެ ޖަޒުބާތުގައި ޖެހި ގޯހެއްނަހަދާތި!! ތިޔަކަހަލަ މީހުންނަކީ ސިޔާސީރަންޑީން 😡 ރައްޔިތުން އިތުބާރު ކުރާނެ ބަޔެއް ނޫން !!\nޖުލައި 30, 2021 04:29\nޢާއްމު މެންބަރެއްގެ ގޮތުގަ ބަހައްޓަން އޯކޭ ދެން ދޯ. އެކަމަކު ވިސްނާތި... މަތީ މަޤާމެއްގެ ޓިކެޓް ނުދޭތި.\nޖުލައި 30, 2021 06:31\nޖުލައި 30, 2021 17:02\nބޮކިތިޔަހެން ނިވިދިއްލޭވެފަހުއްޓާ ސޭޓުގެޕާޓީކުދިކުދިވަނީ ސޭޓުޕާޓީއަށް ރާބުޅައެއްނަމަވެސްއިތުރުކޮށްދެވޭތޯއުޅެބަލަ އޭރުން ނިވިދިއްލޭކަން ކެނޑިދާނެތޯއްޗެ!\nޖުލައި 30, 2021 09:48\nމުހައްމާ ބަހައްޓާ ޕީޕީގެ ޑްރާމާ ފެކްޝަންގަ. ވަރަށް ހިންގާލާނެ.\nޖުލައި 30, 2021 13:25\nހަމައެއްގޮތަކަށްވެސް ގަބޫލެއް ނުކުރާނަން މުހައްމާ ދައްކާ އެއްވެސް ވާހަކައެއް ކުރިން އައިސްހުރެ ކުޅެލި ފިލްމު އަދިވެސް ހަނދާން އެބަހުރި މަޖިލިސްތެރޭގައި ޖެއްސިވައްތަރުވެސް އަދި ހަނދާންނެތޭހާ ދުވަހެއްނުވޭ ދެންރަނގަޅުވާނީ ކުރިންވެސް އުޅުނުހެން ތާކުން ތާކުނުޖެހޭ ޑްރާމާޔާ ފިލްމުކުޅެން ހުރިއްޔާ ހަނދާން އެބަހުރިތަ ހއ އަށް ކުރީގެ ރައީސް ކުރެއްވި ދަތުރު ފުޅުގަ ކުރިކަންތަކާ އުޅުނުގޮތް އަދި މާގިނަދުވަހެއްނުވެ ހަމައެރައީސަށް ކޮށްލިވަރު ވީމާ ސޮރީ މުހައްމާ އަކަށް ތާއީދެއްވެސް އިތުބާރެއްވެސް ނުކުރެވޭނެ


Switzerland Gai Huri Lanka Rayyithaku Covid-19 Jehigen Maruvejje - Vaguthu\nސްވިޒަލޭންޑުގައި ހުރި ލަންކާ ރައްޔިތަކު ކޮވިޑް-19 ޖެހިގެން މަރުވެއްޖެ\nދުނިޔޭގެ އެކި ކަންކޮޅުތަކުގައި ހަލުވިކަމާއި އެކު ކޮވިޑް-19 ފެތުރެމުން އަންނަ މި ދަނޑިވަޅުގައި ސްވިޒަލޭންޑުގައި ހުރި އަވަށްޓެރި ސްރީލަންކާގެ ރައްޔިތަކު ވައިރަހުގެ ޝިކާރަ އަކަށްވެ މަރުވެއްޖެއެވެ.\nމިއީ ކޮވިޑް-19 ޖެހިގެން ސްރީލަންކާ އަށް ނިސްބަތްވާ މީހަކު މަރުވި ފުރަތަމަ ފަހަރު ކަމުގައިވާއިރު، ލަންކާ އަށް ނިސްބަތްވާ މީހަކު ސްވިޒަލޭންޑުގައި މަރުވިކަން ލަންކާގެ ފޮރިން މިނިސްޓްރީ އިން ވަނީ ކަށަވަރު ކޮށްދެއްވާފައެވެ.\nލޮގަނަތޮން ނަމަކަށް ކިޔާ 59 އަހަރުގެ އެ ފިރިހެން މީހާ އަކީ ސްވިޒަލޭންޑުގައި އޭނާގެ އާއިލާ އާއިއެކު ދިރިއުޅެމުން އައި މީހެއް ކަމުގައިވާއިރު ސްވިޒަލޭންޑުގެ ފުލުހުން ލޮގޮނަތަން ކައިރީ އަމިއްލަ އަށް ކަރަންޓީނު ކުރަން ބުނުމުން އޭނާ އެގޮތަށް ކަންތައް ކޮށްފައިވެއެވެ.\nނަމަވެސް، ފާއިތުވެދިތަ ދުވަސްތަކުގައި ލޮގަނަތަންގެ ޙަބަރެއް ލަންކާގައި ތިބި އޭނާގެ އާއިލާ މީހުންނަށް ނުވެގެން ބެލި ބެލިމުން ހާމަވެފައި ވަނީ ބުރާސްފަތި ދުވަހު އޭނާ އަށް ވައިރަސް ޖެހިގެން މަރުވެފައިވާ ކަމަށެވެ.\nއިއްޔެގެ ވަގުތެއްގައި ލޮގަނަތަން ސްވިޒަލޭންޑުގައި ވަޅުލާފައި ވާއިރު، ރިޕޯޓުތައް ބުނާގޮތުން ލަންކާ އަށް ނިސްބަތްވާ އިތުރު މީހަކު ފްރާންސުގައިވެއް މަރުވިކަމުގެ ޙަބަރުތައް އަންނަނީ އިވެމުންނެވެ. ނަމަވެސް މިކަން އެގައުމުގެ ފޮރިން މިނިސްޓްރީ އިން ކަށަަވަރު ކޮށްދެއްވާފައި ނުވި ނަމަވެސް، އެފަރާތުން ބުނެފައި ވަނީ ފްރާންސް ހޮސްޕިޓަލެއްގެ އައިސީޔޫގައި ލަންކާ ރައްޔިތަކަަށް ފަރުވާ ދެމުން އަންނަ ކަމަށެވެ.\nމިހައިތަނަށް ލަންކާ އިން 106 މީހަކު ވަނީ ވައިރަހަށް ފައްސިވެފައެވެ.


ރިތިކް ރޯޝަންގެ ފިލްމީ ކެރިއަރުން އެންމެ ފާހަގަކޮށްލެވޭ އެއް ފިލްމު ކަމަށްވާ “ކްރިޝް” ގެ ހަތަރުވަނަ ބައެއް ގެނެސްދޭން އުޅޭކަމަށް މީގެކުރިން ވާހަކަދެކެވިފައި އޮއްވައި، “ކްރިޝް 4” ރަސްމީކޮށް އިޢުލާނުކޮށްފިއެވެ.\n“ކްރިޝް” ގެ ފުރަތަމަ ފިލްމަށް 15 އަހަރުފުރުން ފާހަގަކުރުމުގެ ގޮތުން ރިތިކް އިންސްޓަގްރާމްގައި މިއަދު ހިއްސާކުރި ޕޯސްޓުގައި ބުނީ މާޒީ ހިނގައްޖެ ކަމަށާއި، ދެން އޮތީ މުސްތަޤުބަލުގައި އަންނާނެ ކަންތައްތަކަށް ބެލުން ކަމަށެވެ. އެއާއެކު އޭނާ ވަނީ “ކްރިޝް 4” މިހެން ލިޔެފައެވެ. މާނައަކީ، ވަރަށް އަވަހަށް “ކްރިޝް 4” ގެ އަމަލީ މަސައްކަތްތައް ފެށިގެންދާނެ ކަމެވެ.\nރިތިކްގެ އެ އިޢުލާނާއެކު، އޭނާގެ ފޭނުންނާއި “ކްރިޝް” ފްރެންޗައިޒްގެ އިތުރު ބަޔަކަށް އިންތިޒާރުކޮށްގެން ތިބި ބެލުންތެރިން ވަނީ އުފާފާޅުކޮށްފައެވެ. އެގޮތުން ރިތިކްގެ އެ ޕޯސްޓަށް 1.4 މިލިއަން ލައިކު ވަނީ ލިބިފައެވެ.\n“ކްރިޝް” އަކީ ސުޕަހީރޯ ފިލްމެކެވެ. 2003 ގައި އޭގެ ފުރަތަމަ ބައި ގެނެސްދިނީ “ކޮއި މިލް ގަޔާ” ގެ ނަމުގައެވެ. އޭގެފަހުން “ކްރިޝް 2” (2006) އާއި “ކްރިޝް 3” (2013) ވަނީ ގެނެސްދީފައެވެ.


Zippo Sippe aai Nonta: mithibee guraathah udhuhsaidheyn thayyaarah!\nޒިޕޯ ސިއްޕެ އާއި ނޮންޓަ އެމީހުންގެ ގުރޫޕާއިއެކު--\nދިވެހިންގެ ޝައުގުވެރިކަން އަބަދުވެސް ހުންނަނީ އާ ކަންކަމަށެވެ. އާ ގޮތްތަކަށެވެ. އާ ކުޅިވަރުތަކަށެވެ. ޝައުގުވެރިކަމަކީ ޖެހޭ ވަޔާއި އެއްގޮތަށް އަބަދުވެސް ބަދަލުވަމުންދާ ކަމެކެވެ. މިފަހަރު މިއޮތީ ރާއްޖޭގައި މަދުން ނޫނީ ނުފެންނަ ކަމެއް ކުރާ ދެ ޒުވާނެއްގެ ވާހަކަ އެވެ. ގޭގައި ބެދިފައި އިންނަ ކޮޓަރީގައި ގެންގުޅޭ އަގުބޮޑު ގުރާ ބޭރުގައި އުދުއްސަން ބޭނުން ހެއްޔެވެ؟ މުހައްމަދު ޝިފާޒް (ޒިޕޯ ސިއްޕެ) އާއި އިބްރާހިމް ނާޝިއު (ނޮންޓަ) މިތިބީ އެކަމަށް ތައްޔާރަށެވެ.\nސިއްޕެ އާއި ނޮންޓައާ ދެ މީހުންނަކީ މީގެ ހަތަރު ވަރަކަށް އަހަރު ކުރިން ގުރާ ގެންގުޅެން ފެށި ދެ މީހުންނެވެ. އެންމެ ކުޑައިރުއްސުރެ ދޫންޏަށް ލޯބި ޖެހިފައިވާ ދެ މީހުން އެންމެ ފުރަތަމަ އެމީހުން ގެންގުޅުނު ގުރާ، ހުޅުވިފައިވާ ޖައްވުގެ ތެރެއަށް ދޫކޮށްލީ އެ ދެ މީހުންނަށް މިއަދު ލިބިފައިވާ ހުރިހާ ޓްރެއިނިންގެ މޭސްތިރި، އަހުމަދު އައިމަން އައްބާސް (ދާދަ) އެވެ. އޭނާއަކީ ސިއްޕެ އާއި ނޮންޓަގެ އަސްލު ޓްރެއިނަރެވެ.\n"އަސްލު ދާދަ މެން ޓާފް ދަނޑަށް އައިސް އެމީހުން ގެންގުޅޭ އަގުބޮޑު ގުރާތައް، މަކާއު ކަހަލަ ގުރާތައް ގެނެސްގެން އުދުއްސަން ފެށީމަ އަހަރުމެން ދެ މީހުން ވެސް ޓްރެއިން ކުރަން އަންނަން ފެށީ، އޭރު އޭނަ އެކަނި ކަހަލަ ގޮތަކަށް އަންނަނީ، އޭރު އަހަރުންވެސް ދޫނި ގެންގުޅޭތީ އެމީހުންނާއި ވާހަކަ ދައްކައިގެން އެމީހުންނާ ޖޮއިން ކުރީ،" ސިއްޕެ ބުންޏެވެ.\nސިއްޕެ އާއި ނޮންޓަގެ ދަތުރު ފެށިގެން ދިިޔައީ ދާދަގެ އެހީތެރިކަމާއެކު އެވެ. މިހާރު ސިއްޕެ އާއި ނޮންޓަގެ ދުވަސް ފެށިގެން އަންނަނީ އެ މަސައްކަތުންނެވެ. ރޯދައިގެ ކުރިން މެންދުރުގެ އެންމެ ހޫނުގަދަ ވަގުތުގައި މަކާއޮ އުދުއްސަން އައިސް ލިބުނު ތަރުހީބާއެކު އެކަން ކޮށްދޭން ރަސްމީކޮށް ފޭސްބުކް ޕޭޖެއް ހަދައިގެން މަސައްކަތް ފެށީ އެވެ.\nކުޑަ ދުވަސް ކޮޅެއްގެ ތެރޭގައި ވަރަށް ބޮޑު ތަރުހީބެއް އެކަމަށް ލިބިގެން ގޮސްފި އެވެ. މަދު ބަޔަކާއިއެކު ފެށި އެކަން މިހާރު ވަނީ ވަރަށް ބޮޑަށް ވައިގައި ހިފާފަ އެވެ. ކޮންމެ ދުވަހަކު ހެނދުނު ހެނދުނާ ގުރޫޕް އެއްކޮށް އެއްވަނީ މާފަންނު ވެލި ދަނޑަށެވެ. ދެމީހުންގެ ދުވަސް ފެށެނީ ޓްރެއިންތަކުންނެވެ.\n"މިހާރު ހަމަ ކޮންމެ ދުވަހަކުވެސް ހެނދުނު އަންނަން، ބައިވެރިވާ އެންމެން ހިމެނޭ ވައިބާ ގްރޫޕެއް އިންނާނެ، އޭގަ ޖަހަން ދާންޖެހޭ ގަޑި، ގަޑި ނުޖެހިއަސް މިހާރު އެންމެނަށް އިނގޭނެ ކޮންމެ ދުވަހަކު ހައެއް ޖަހާއިރަށް އެތަނަށް ދާނެ ކަން، އެހެންވެ ބުނާކަށް ނުޖެހެ، އެމީހަކު ގެންގުޅޭ ދޫނި ހިފައިގެން އަންނަނީ އެގަޑިއަށް،" ސިއްޕެ ބުންޏެވެ.\nސިއްޕެ ކިޔާދިން ގޮތުގައި ކޮޓަރީގައި ގިނަ ދުވަސްތަކެއް ވަންދެން އިންނަ ގުރާ ގެންގުޅޭ މީހާ ގޮވާލުމުން އައި ނަމަވެސް ބޭރަށް ނުކުތުމުން އޭގެ ހާލަތު ތަފާތު ކަމަށެވެ. އެއީ ސިއްޕެ އާއި ނޮންޓަގެ މަސައްކަތެވެ. ބޭރު ދުނިޔެއަށް އެދޫނި ހޭލައްވާލުމެވެ. އަދި އޮޅު ކުރުމެވެ.\n"ފުރަތަމަ ކުރާ ކަމަކީ މަކާއޮ ކަހަލަ ގުރައެއް އަލަށް ގެއިން ނެރެގެން ގެނެސް ބޭރު ތެރޭގައި އުދުހެން ދަސްކޮށްދޭން ފައިގައި ވާގަނޑެއް އައްސައިގެން ދޫކުރަނީ، އެ ގޮތަށް ޓްރެއިން ކޮށްދީގެން ދަސްކޮށް ދެނީ،" ނިންޓަ ބުންޏެވެ.\nގުރާ ގެންގުޅެން ދެ މީހުން ހުރި ޝައުގުވެރިކަމުގެ ސަބަބުން މިއަދު ދެ މީހުން ކުރަމުންދާ މަސައްކަތަށް ދަނީ ވަރަށް ހަލުވިކަމާއެކު ތަރުހީބު ލިބެމުންނެވެ. އަދި ވަރަށް ހަލުވި ކަމާއެކު ފުޅާވަމުން ވެސް މެއެވެ.\nސިއްޕެ އާއި ނޮންޓަ ދޫނި ދެކެ ވާ ލޯބީގެ ހަގީގަތަކީ ގުރާ ޓްރެއިން ކޮށްދިނުމުގެ މަސައްކަތް ދެ މީހުން ވެސް ކޮށް ދެނީ ހިލޭ އެވެ. އެއްވެސް އަގަކާ ނުލަ އެވެ.\n"އެއްވެސް އަގެއް މިހާތަނަކަށް ނުނަގަން، އަޅުގަނޑުމެން މިތިބީ ހަމަ ތައްޔާރަށް، މިހާރުވެސް އަންނަންވީ، ކޮންމެ މީހަކަށް ދަސްކޮށްދޭނަން، އެއްވެސް އަގަކާ ނުލާ، އެއީ އަޅުގަނޑުމެންގެ އުސޫލަކީ،" ނޮންޓަ ބުންޏެވެ.\nމިކަން އިސްތިހާރުކުރަން ހެދި ފޭސްބުކް ވެގެންދިޔައީ ދެ މީހުންގެ މަސައްކަތަށް އިތުރު ހިތްވަރަކަށެވެ. ސިއްޕެ ބުނީ ފޭސްބުކް މެދުވެރިކޮށް ވަރަށް ވެސް ގިނަ މީހުން ބައިވެރިވާން އެދޭ ކަމަށެވެ. އެކަމަށް އަބަދުވެސް ފުރުސަތު ހުޅޫވާލައިގެން ހުރި ކަމަށެވެ.\nމިހާރު އެ ދެ މީހުން ޓްރެއިން ކޮށްދެނީ އާންމުކޮށް އެމަޒޯންސްއާ މަކާއޮ އާއި އެފްރިކަން ގްރޭސް ފަދަ ދޫނިތަކަށެވެ. ހުކުރު ދުވަސް ފިޔަވާ ކޮންމެ ދުވަހަކު ހެނދުނު ދެ މީހުން މާފަންނު ވެލި ދަނޑަށް ދޫނި އުދުއްސަން ދެއެވެ. ހުކުރު ދުވަހަކީ ހުޅުމާލެ ސެންޓްރަލް ޕާކްގައި އެ ދެ މީހުން ދޫނި އުދުއްސަންދާ ދުވަހެވެ. ބައިވެރިވާން ބޭނުންވާ ކޮންމެ މީހަކަށްވެސް އެފުރުސަތުދީ، އެހީވާން ދެ މީހުން ވެސް ތިބީ ތައްޔާރަށެވެ.\nނޮންޓަ ބުނީ މިހާރު އުޅެނީ ހުސް ވެސް ފިރިހެނުން ކަމަށާއި ގިނައީ ޒުވާނުން ކަމަށެވެ. އަދި އަންހެން ކުދިން ވެސް އެދެމުންދާ ކަމަށާއި ނަމަވެސް އަދި މިހާތަނަށް އަންހެން ކުއްޖެއް އައިސްފައިނުވާ ކަމަށެވެ.\nއެ ދެ މީހުންގެ ހަބަރު ދަނީ ވަރަށް ހަލުވިކަމާއެކު ފެތުރެމުންނެވެ. އެގޮތުން ރާއްޖޭގެ ރަށްރަށުން ވެސް ދެ މީހުން ގެންދަން ބޭނުންވެ އެވެ. ސިއްޕެ ބުނީ، ރާއްޖޭގެ ރަށްރަށުންވެ ސް ވަރަށް ގިނައިން ގެންދަން ގުޅާ ކަމަށާއި ނަމަވެސް ވަގުތު ހުންނަ ގޮތުން އަދި ދެވޭ ގޮތް ނުވެފައިވާ ކަމަށެވެ.\nދެ މީހުންގެ އުންމީދަކީ ވީހާވެސް ގިނަ ބަޔަކަށް އެހީވުމެވެ. ވީހާވެސް ގިނަ ބަޔަކު ބައިވެރިވެ، ގެންގުޅޭ ދޫންޏަށް ކޮންމެ ދުވަހަކުވެސް ހެނދުނު އުދުހިލަން ޖައްވަށް ދޫކޮށްލަދޭން އެހީވުމެވެ. ދެ މީހުން ބޭނުންވަނީ މިކަމަކީ ޒުވާނުންނަށް ކޮށްދޭ ހިދުމަތެއްގެ ގޮތުގައި ކުރިއަށް ގެންދިއުމެވެ. ސިއްޕެ އާއި ނޮންޓަގެ ވިސްނުން ހުރީ އެގޮތުގައި ކުރިއަށްދާށެވެ.\nއީދު: ޓޫރިޒަމް ކަލަންޑަރަށް ނުލަނީ ކީއްވެ؟


މަރިޔަމް ހަސަން 15 ސެޕްޓެމްބަރު 2020 15:22\nވިލިނގިލި ޕޮލިސް ސްޓޭޝަން\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން ފުލުހުންގެ އިންޓެލިޖެންސާއި ގއ. ވިލިނގިލީގައި މަސައްކަތްކުރާ ފުލުހުން ގުޅިގެން ހިންގި އޮޕަރޭޝަނެއްގައި ވިލިނގިލިން މީހަކު މަސްތުވާތަކެއްޗާއެކު ހައްޔަރުކޮށްފިއެވެ.\nފުލުހުން ބުނީ ވިލިނގިލީގައި މަސްތުވާތަކެތި ގެންގުޅެ އެތަކެތީގެ ވިޔަފާރިކުރާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން މިދިޔަ އާދިއްތަ ދުވަހު ހިންގި އޮޕަރޭޝަނުގައި ހައްޔަރުކޮށްފައިވަނީ 25 އަހަރުގެ ދިވެހި ފިރިހެނެކެވެ.\nކޯޓު އަމުރެއްގެ ދަށުން އޭނާ ހައްޔަރުކޮށް ބަލައި ފާސްކުރިއިރު މަސްތުވާތަކެތިކަމަށް ޝައްކުކުރެވޭ އެއްޗެއް ހުރި 42 ކުޑަ ރަބަރު ޕެކެޓާއި، ފަސް ސެލޯފިންކޮޅާ އަދި މަސްތުވާތަކެތި ބަންދުކުރަން ގެންގުޅޭ ކަމަށް ބެލެވޭ ތަކެތި ފެނިފައިވާ ކަމަށް ފުލުހުން މައުލޫމާތުދެއެވެ. ވެ.\nމި މައްސަލައިގައި ހައްޔަރުކޮށްފައިވާ މީހާގެ ބަންދާމެދު ގޮތެއް ނިންމުމަށް ގއ. ވިލިނގިލީ މެޖިސްޓްރޭޓް ކޯޓަށް ހާޟިރުކުރުމުން، މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް 15 ދުވަހުގެ މުއްދަތު ދީފައިވެއެވެ.\nމި މައްސަލަ ވިލިނގިލި ޕޮލިސް ސްޓޭޝަނުން ގެންދަނީ ތަހުގީގު ކުރަމުންނެވެ.\nSeptember 16, 2020 12:49:11\nގިނަ އަދަދެއްގެ މަސްތުވާތަކެއްޗާއި އެކު7މީހުން ހައްޔަރުކޮށްފި


ލޯބިވެރިންގެ ދުވަސް ފާހަގަކުރުން މަނާކޮށް ޕާކިސްތާން ހައިކޯޓުން...\nލޯބިވެރިންގެ ދުވަސް މަނާ\nލޯބިވެރިންގެ ދުވަސް ފާހަގަކުރުން މަނާކޮށް ޕާކިސްތާން ހައިކޯޓުން އަމުރެއް ނެރެފި\nމިއީ އެކަމާ ދެކޮޅަށް ހުށަހެޅި ޕެޓިޝަނަކާ ގުޅިގެން ނިންމި ނިންމުމެއް\n15 ފެބްރުއަރީ 2017 | ބުދަ 00:34\nވެލަންޓައިންސް ޑޭ އާ ދިމާކޮށް ވިއްކަން ހުރި ހަންތަކެއް ހިފައިގެން: ޕާކިސްތާނުގައި އެދުވަސް ފާހަގަކުރުން މަނާ\n"ވެލަންޓައިންސް ޑޭ" (ލޯބިވެރިންގެ ދުވަސް) ފާހަގަ ކުރުން މަނާކޮށް ޕާކިސްތާނުގެ ވެރިރަށް އިސްލާމް އާބާދުގެ ހައިކޯޓުން އަމުރެއް ނެރެފިއެވެ.\nޓޭވީ ރޭޑިޔޯއާއި ނޫސްތަކުގައި މިއަމުރާ ޙަވާލާދީ ބުނެފައިވަނީ ވެލަންޓައިސް ޑޭއަށް ޚާއްޞަކޮށްގެން ތަކެތި ވިއްކުމާއި ސަރުކާރާއި އެއްވެސް އަމިއްލަ އިމާރާތެއްގައި އެދުވަސް ފާހަގަ ކުރުމަކީ މަނާކަމެއް ކަމަށެވެ.\nއެކަމާ ޚިލާފްވާ ފަރާތްތައް މޮނިޓަރ ކޮށްދިނުމަށް ސަރުކާރުން ވަނީ ޕާކިސްތާންގެ އިލެކްޓްރޯނިކް މީޑިޔާ ރެގިއުލޭޓަރީ އޮތޯރިޓީ (ޕީއީއެމްއާރއޭ) ގައި އެދިފައެވެ.\nހޯމަ ދުވަހު މި އަމުރު ނެރެފައިވަނީ އެޤައުމުގެ ޢާއްމު ރައްޔިތެއް ކަމުގައިވާ ޢަބްދުލް ވަހީދު ހުށަހެޅި ޕެޓިޝަނަކަށް ފަހުގައެވެ. އޭނާގެ ޕެޓިޝަންގައި ބުނެފައިވަނީ ވެލަންޓައިންސް ޑޭ އިޝްތިހާރު ކުރުމުގެ ހަރަކާތްތަކަކީ އިސްލާމް ދީން ކިޔަވައިދިނުމަށް ހުރަސްއެޅޭ ކަމެއް ކަމަށެވެ. އެހެންކަމުން އެކަން ވަގުތުން މަނާކުރަން ޖެހޭ ކަމަށެވެ.\nފަހަކަށް އައިސް ހުޅަނގުގެ ޤައުމުތަކުން ނަކަލް ކޮށްގެން ޕާކިސްތާނުގައިވެސް އަންނަނީ ވެލަންޓައިސްޑޭ ފާހަގަ ކުރަމުންނެވެ. އެކަމާ ގުޅިގެން ދީނީ ޖަމާއަތްތަކުން ދަނީ އެކަމާ ނުރުހުން ފާޅުކޮށް ބައެއް ފަހަރު އިހުތިޖާޖްވެސް ކުރަމުންނެވެ. އަދި 2016 ވަނަ އަހަރު ޕާކިސްތާނުގެ ރައީސް މަމްނޫން ހުސައިން ވަނީ އެއީ އެދުވަސް ފާހަގަ ނުކުރުމަށާއި އެއީ މުސްލިމް ސަޤާފަތުގެ ތެރޭގައި ހިމެނޭ ކަމެއް ނޫން ކަމަށް ވިދާޅުވެފައެވެ.


vnews - Apple ge CEO Tim Cook ge bonus kan'daalaifi\nއެޕަލްގެ ވިޔަފާރީގެ އަމާޒަށް ވާސިލްނުވުމުން ސީއީއޯ ޓިމް ކުކްގެ ބޯނަސް ކަނޑާލައިފި\n8 ޖެނުއަރީ 2017\nއެޕަލްގެ ސީއީއޯ ޓިމް ކުކް (މ)ގައި އޭނާގެ ޓީމާއި އެކު\nޓެކްނޮލޮޖީ ދާއިރާގެ ބިޔަ ކުންފުންޏެއް ކަމަށްވާ އެޕަލް ކުންފުނީގެ 2016 ވަނަ އަހަރުގެ ވިޔަފާރީގެ ޓާގެޓްތައް ހާސިލް ކުރެވޭ ގޮތް ނުވުމުން އެކުންފުނީގެ ސީއީއޯ، ޓިމް ކުކްގެ އަހަރީ ބޯނަސް ކުޑަކޮށްލައިފި އެވެ.\nއެޕަލްއިން އެމެރިކާގެ ހިއްސާގެ ވިޔަފާރީގެ ބެލެނިވެރިފަރާތް ކަމަށްވާ ސެކިއުރިޓީސް އެންޑް އެކްސްޗޭންޖް ކޮމިޝަނަށް ހުށަހަޅާފައިވާ އަހަރީ ލިޔެކިޔުންތަކުން ހާމަވާ ގޮތުގައި އެކުންފުނިން 2016 ވަނަ އަހަރަށް ކަނޑައެޅި ވިޔަފާރީގެ ޓާގެޓަކީ 223.6 ބިލިއަން ޑޮލަރު ނަމަވެސް، އެކުންފުންޏަށް ކުރެވިފައިވަނީ 215.6 ބިލިއަން ޑޮލަރުގެ ވިޔަފާރި އެވެ. އެއީ 2016 ވަނަ އަހަރުގެ އަހަރީ ޓާގެޓަށް ވުރެ 3.7 އިންސައްތަ މަދު އަދަދެކެވެ. ހަމައެއާއެކު، ކުންފުނި ހިންގުމުގެ ޚަރަދު ކެނޑުމަށްފަހު ލިބުނު ފައިދާ ވެސް ވަނީ އަންދާޒާކޮށްފައިވާ މިންވަރަށް ވުރެ 0.5 އިންސައްތަ ދަށްވެ، 60 ބިލިއަން ޑޮލަރަށް ވެއްޓިފަ އެވެ.\nނަތީޖާއެއްގެ ގޮތުން ސީއީއޯ ކުކްއަށް އަހަރީ އާމްދަނީގެ ގޮތުގައި މިދިޔަ އަހަރު މުސާރައާއި ބޯނަހުގެ ގޮތުގައި ލިބިފައިވަނީ ޖުމުލަ 8.75 މިލިއަން ޑޮލަރެވެ. މިއީ 2015 ވަނަ އަހަރު އޭނާއަށް ލިބުނު 10.3 މިލިއަން ޑޮލަރަށް ވުރެ 15 އިންސައްތަ ދަށް މިންވަރެކެވެ. ހަމައެއާއެކު، މިއީ 2014 ވަނަ އަހަރު އޭނާއަށް ލިބުނު 9.2 މިލިއަން ޑޮލަރަށް ވުރެ ވެސް ދަށް އާމްދަނީ އެކެވެ.\nއެޕަލްގެ އެހެން އެގްޒެކެޓިވުންގެ މުސާރަ ވެސް ވަނީ ކުޑަވެފަ އެވެ. އެހެންނަމަވެސް، އެމީހުންގެ މުސާރަ ކުޑަވެފައިވަނީ އާއްމު ގޮތެއްގައި އެންމެ 9.6 އިންސައްތަ އެވެ. އެގޮތުން މިދިޔަ އަހަރު އެންމެ ބޮޑު މުސާރައެއް ލިބުނުކަމަށް ހާމަކޮށްފައިވާ އެޕަލްގެ އެގްޒެކެޓިވް ކަމަށްވާ އެކުންފުނީގެ ސީނިއާ ވައިސް ޕްރެޒިޑެންޓް އޮފް ރީޓެއިލް އެންޖެލާ އާރެންޑްޓްސް އަށް ލިބިފައިވަނީ 22.9 މިލިއަން ޑޮލަރެވެ.\n"އަޅުގަނޑުމެންގެ މަސައްކަތް، 2016 ވަނަ އަހަރު ޚަރަދުތައް ކަނޑާފަ ބާކީ ހުރި އާމްދަނީ އާއި ސާފު ފައިދާއަށް ރިއާއަތްކޮށްގެން ބަލާނަމަ، އެއީ އަޅުގަނޑުމެންގެ 2015 ވަނަ އަހަރުގެ ރިކޯޑު މިންވަރުތަކަށް ވުރެ 7.7 އިންސައްތަ އަދި 15.7 އިންސައްތަ ދަށް މިންވަރުތަކެކެވެ. އެހެންނަމަވެސް، 2016 ވަނަ އަހަރު އަޅުގަނޑުމެންގެ އެންމެ ބޮޑު އާމްދަނީއެއް ލިބުނު އެގްޒެކެޓިވް އޮފިސަރުންނަށް ދެވުނު ފައިސާގެ މިންވަރަކީ 2015 ވަނަ އަހަރު ދޫކުރެވުނު އަހަރީ މާލީ އިނާޔަތްތަކަށް ވުރެ މާބޮޑުތަން ކުޑަ މިންވަރެކެވެ. މިކަމުން ދައްކުވައިދެނީ މަސައްކަތުގެ ނަތީޖާއާއި ގުޅުވައިގެން އިނާޔަތް ދިނުމުގެ ހަރުދަނާ އުސޫލެވެ." އެޕަލް ކުންފުނިން ހުށަހަޅާފައިވާ ލިޔެކިޔުންތަކުގައި ބަޔާންކޮށްފައިވެ އެވެ.\nލިޔެކިޔުންތަކުން ސީއީއޯ ކުކް އަށް ލިބުނު ކަމަށް ދައްކާ މާލީ އިނާޔަތްތަކަކީ އޭނާއަށް މިދިޔަ އަހަރު ލިބުނު އެޕަލްގެ 1.26 މިލިއަން ހިއްސާ ނުލައި އެކުލަވާލާފައިވާ އަދަދުތަކެކެވެ. ސީއީއޯ ކުކް އަށް ލިބިފައިވާ 1.26 މިލިއަން ހިއްސާގެ ބޮޑުބަޔަކީ އެޕަލްގެ ސީއީއޯގެ މަގާމުގައި ފަސް އަހަރު އޭނާ ހޭދަކުރުމުން އޭނާއަށް ހަދިޔާ ކުރެވުނު ހިއްސާ އެވެ. އެހިއްސާތަކުގެ ޖުމުލަ އަގު މިދިޔަ އަހަރުގެ އޯގަސްޓު މަހު އެންމެ ފަހުން އާއްމުކުރި އިރު އުޅެނީ 135 މިލިއަން ޑޮލަރުގަ އެވެ.\nސްމާޓްފޯނު ވިއްކާ އެހެން ކުންފުނިތަކެކޭ އެއްފަދައިން އެޕަލް އަށް ވެސް ވަނީ ކުރިއަށް ވުރެ ގިނަ ވާދަވެރިންނާ ވާދަކުރަންޖެހުމުގެ އިތުރުން ވިޔަފާރި ކުރިއެރުން މަޑުޖެހުމުގެ މައްސަލަތަކާ ކުރިމަތިލާންޖެހިފަ އެވެ. މިހެން ކަން ދިމާވާން މެދުވެރިވީ ގިނަ ދުވަސްވީ ބޮޑެތި މާކެޓުތަކުގައި ސްމާޓްފޯން ފަސޭހައިން ލިބޭ މިންވަރު 80 އިންސައްތަ ނުވަތަ އެއަށް ވުރެ މައްޗަށް އެރުމާ ގުޅިގެންނެވެ. އެޕަލްގެ އަހަރީ އާމްދަނީގެ 63 އިންސައްތަ ހިއްސާ ކުރަނީ އައިފޯނުގެ ވިޔަފާރި އެވެ. އެގޮތުން 2016 ވަނަ އަހަރުގެ ފަހު ހަތަރު މަހުގައި އައިފޯނުގެ 45 މިލިއަނަށް ވުރެ ގިނަ ފޯނު ވިކުނު ނަމަވެސް، އަހަރަކަށް ފަހު އަހަރެއް އެއަދަދު އަންނަނީ ދަށްވަމުންނެވެ.\nސްމާޓްފޯނުގެ އައު އީޖާދުތައް މަދުވުމާއި ފޯނުތައް ގިނަ ދުވަހަށް ދެމިހުރުމުގެ ސަބަބުން އެޕަލްއާއި އެހެން ކުންފުނިތަކަށް ވެސް ވަނީ މިހާރު ސްމާޓްފޯނު ގެންގުޅޭ މީހުންނަށް އެމީހުންގެ ފޯނުތައް ދޫކޮށްލައި އައު ފޯނުތައް ގަތުމަށް ހިތްވަރުދިނުމަށް ނުކުޅެދިފަ އެވެ. ހަމައެއާއެކު، އެޕަލްގެ މައިގަނޑު މާކެޓުތައް ކަމަށްވާ އެމެރިކާއާއި ޔޫރަޕުގައި އަލަށް ސްމާޓްފޯނު ގަންނަ މީހުންގެ އަދަދު ވެސް ވަނީ ދަށްވެފަ އެވެ.\nޗައިނާ ފަދަ އައު މާކެޓުތަކަށް ފޯނު ނެރުމުގެ ސަބަބުން އެޕަލް އަށް އައު ކަސްޓަމަރުންތަކެއް ލިބުނު ނަމަވެސް، އެޕަލްއާއި އެކުންފުނީގެ އެންމެ ބޮޑު ވާދަވެރިޔާ ކަމަށްވާ ސެމްސަންގް ކުންފުންޏަށް ވެސް ވަނީ ޗައިނާގެ ފޯނު އުފައްދާ ކުންފުނިތަކުގެ ފަރާތުން ޕްރެޝަރާ ކުރިމަތިލާން ޖެހިފަ އެވެ. ތަފާސްހިސާބު އެއްކުރާ ކުންފުންޏެއް ކަމަށްވާ ގާޓްނާގެ ތަފާސްހިސާބުތައް ދައްކާގޮތުން 2016 ވަނަ އަހަރުގެ ތިންވަނަ ކުއާޓަރުގައި އެޕަލް އަދި ސެމްސަންގުގެ ވެސް ދުނިޔޭގެ ފޯނު ބާޒާރުގެ ހިއްސާ ވަނީ ދަށްވެފަ އެވެ. އެގޮތުން އެޕަލްގެ ހިއްސާ އަހަރަކަށް ވުރެ އަހަރެއް 2.5 އިންސައްތަ ދަށްވެފައިވާއިރު ސެމްސަންގުގެ ހިއްސާ އަހަރަކަށް ވުރެ އަހަރެއް 4.4 އިންސައްތަ ވަނީ ދަށްވެފަ އެވެ. އެހެންނަމަވެސް، ޗައިނާގެ ކުންފުނިތައް ކަމަށްވާ ވާވޭ، އޮޕޯ އަދި އެހެން ކުންފުނިތަކުގެ ދުނިޔޭގެ ފޯނު ބާޒާރުގެ ހިއްސާ ވަނީ އިތުރުވެފަ އެވެ.


February mauh roagaa jehigen doctor ah dhekki meehunge adhadhu madhu - HPA February mauh roagaa jehigen doctor ah dhekki meehunge adhadhu madhu - HPA\nފެބްރުއަރީ މަހު ރޯގާޖެހިގެން ޑޮކްޓަރަށްދެއްކި މީހުންގެ ޢަދަދު މަދު - އެޗްޕީއޭ\nމިއަހަރުގެ ޖެނުއަރީ މަހާ އަޅާބަލާއިރު ފެބްރުއަރީމަހު ޗިކުންގުންޔާ ޖެހިގެން ޑޮކްޓަރަށް ދެއްކި މީހުންގެ ޢަދަދު ގިނަކަމަށް ހެލްތް ޕްރޮޓެކްޝަން އެޖެންސީ (އެޗްޕީއޭ)އިން ވިދާޅުވެއްޖެއެވެ.\nއެޗްޕީއޭއިން ނެރެފައިވާ މިދިޔަ ޖެނުއަރީމަހުގެ ތަފާސްހިސާބުތައް ދައްކާގޮތުން، ޖެނުއަރީ މަހު ޗިކުންގުންޔާ ޖެހިގެން ޑޮކްޓަރަށް ދެއްކީ 38މީހުންނެވެ. ނަމަވެސް ފެބުރުއަރީމަހުގެ ރިޕޯޓް ބުނާގޮތުން، މިއަހަރުގެ މިހާތަނަށް ޗިކުންގުންޔާގެ 206 ކޭސްވަނީ ރިޕޯޓްކޮށްފައެވެ. މިއީ ޖެނުއަރީ މަހާ އަޅާބަލާއިރު 4ގުނަ އިތުރު ޢަދަދެކެވެ.\nއެހެންނަމަވެސް އެޗްޕީއޭގެ ތަފާސްހިސާބުތައް ދައްކާގޮތުން، ފެބްރުއަރީމަހުގެ ނިމުމަކާހަމައަކަށް އައިއިރު، މިރޯގާ ޖެހިގެން ޑޮކްޓަރަށް ދައްކާ މީހުންގެ ނިސްބަތްވަނީ ވަރަށް ދަށްވެފައެވެ. ފެބްރުއަރީމަހުގެ ދެވަނަ ހަފްތާގެތެރޭގައި 75ކޭސް ރިޕޯޓްކޮށްފައިވައިރު، ފަހު ހަފްތާގައި ރިޕޯޓްކުރި ކޭސްތަކުގެ ޢަދަދުވަނީ 32އަކަށް ދަށްވެފައިވެފައެވެ.\nޗިކުންގުންޔާގެ ގިނަ ކޭސްތައް އައިސްފައިވަނީ މާލެ ސަރަޙައްދުންކަމަށް އެޗްޕީއޭއިން ވިދާޅުވެއެވެ. ނަމަވެސް މީގެ އެއްވެސް ސީރިއަށް ކޭއެސް ރިޕޯޓްކުރިކަމަށް މަޢުލޫމާތު ލިބިފައެއްނުވެއެވެ.\nޗިކުންގުންޔާއާ ޚިލާފައި މިދިޔަމަހު ރިޕޯޓްކުރި ޑެންގީގެ ކޭސްތައްވަނީ ދަށްވެފައެވެ. ޖެނުއަރީމަހު 518ކޭސް ރިޕޯޓްކުރި ނަމަވެސް މިދިޔަ މަހު ޑެންގީ ޖެހިގެން ޑޮކްޓަރަށް ދައްކާވައިވަނީ 368 މީހުންނެވެ. އަދި މި ޢަދަދު ފެބްރުއަރީމަހުގެ ކުރީކޮޅާ އަޅާބަލާއިރު، ފަހުކޮޅުވަނީ ދެގުނައަށް ދަށަށް ގޮސްފައެވެ.\nބޭރަށް ހިންގުން ޖެހިގެން މިދިޔަމަހު ރިޕޯޓްކޮށްފައިވަނީ 3319 މީހުންނެވެ. މިއީ ޖެނުއަރީ މަހާ އަޅާބަލާއިރު ކުޑަ ޢަދަދެކެވެ. ޖެނުއަރީމަހުވަނީ ޑެންގީ ޖެހިގެން 5500 މީހުން ޑޮކްޓަރަށް ދައްކާފައެވެ.\nއެޗްޕީއޭއިން ބުނާގޮތުގައި ޑިސެންމްބަރުމަހާއި ޖެނުއަރީމަހުގެ ކުރީކޮޅަކީ ރޯގާޖެހޭ މިންވަރު އިތުރުވާ ދުވަސްކޮޅެކެވެ. ނަމަވެސް އެޗްޕީއޭގެ ތަފާސްހިސާބު ދައްކާގޮތުން، އަހަރުގެ މިހާތަނަށް އައިއިރު ޖުމްލަކޮށް އެކިކަހަލަ ރޯގާޖެހިގެން ޑޮކްޓަރަށް ދައްކާ މީހުންގެ މިންވަރު މިވަނީ ދަށަށްގޮސްފައެވެ.


Police Launch Gai Roakuri Massallaige Heki Nahthaali Meehaku Jalah Laan Hukum Koffi | Hathaavees\nޕޮލިސް ލޯންޗުގައި ރޯކުރި މައްސަލައިގެ ހެކި ނައްތާލި މީހަކު ޖަލަށްލާން ހުކުމްކޮށްފި\nލ. ގަން، ތުނޑި، ލަވްސައިޑް އަބްދުއްލަތީފް އިބްރާހީމް ---\nލ.ގަމު ތުނޑީ އަވަށު ބަނދަރުގައި އޮތް ފުލުހުންގެ ލޯންޗެއްގައި ރޯކޮށްލި މައްސަލާގައި ހެކި ނައްތާލި މީހަކު ޖަލަށް ލުމަށް ހުކުކް ކޮށްފިއެވެ.\nޕްރޮސިކިއުޓަރު ޖެނެރަލް (ޕީޖީ) އޮފީހުން މިއަދު ބުނީ އެ މައްސަލައިގެ ހެކި ނައްތާލާފައި ވާތީ އަބްދުއްލަތީފް އިބްރާހީމްގެ މައްޗަށް ލ. ގަމު މެޖިސްޓްރޭޓް ކޯޓަށް ހުށަހެޅި އަދުލުއިންސާފު ގާއިމުކުރުމަށް ހުރަސްއެޅުމުގެ ކުށުގެ ދައުވާއަށް އަބްދުއްލަތީފް އިބްރާހީމް އިއުތިރާފްވެފައިވާތީ އޭނާ 1 އަހަރާއި 12 ދުވަހަށް ޖަލަށްލުމަށް ގަމު މެޖިސްޓްރޭޓު ކޯޓުން ހުކުމް ކޮށްފައިވާ ކަމަށެވެ.\nމި މައްސަލައާ ގުޅިގެން އަބްދުއް ލަތީފް އިބްރާހީމް ދިރިއުޅޭ ގެ ލ. ގަން މެޖިސްޓްރޭޓް ކޯޓުގެ އަމުރެއްގެ ދަށުން ބަލާ ފާސްކުރިއިރު ފެނުނު ހާޑް ޑިސްކްއެއް ތަހުލީލްކުރިއިރު ޓެރެރިސްޓް ޖަމާއަތްތައް ކަމަށްވާ ޖަބްހުތުއް ނުސްރާއާއި އަލް ގައިދާއަށް ތާއީދުކުރާކަން ދޭހަކޮށްދޭ ލިޔުންތައް ފެނިފައިވާ ކަމަށް ޕީޖީން ބުންޏެވެ.\nއެ މައްސަލާގައި އަބްދުއްލަތީފް އިބްރާހީމްގެ އިތުރުން ދެން ދައުވާ ކޮށްފައި ވަނީ އެރަށު ކަޅައިދޫފިނިހިޔާގެ މޫސާ އިނާސްގެ މައްޗަށެވެ.\nމޫސާ އިނާސްގެ މައްޗަށް ޓެރަރިޒަމް މަނާކުރުމުގެ ގާނޫނުގެ ހަ ވަނަ މާއްދާގެ (ހ) ގެ އެއްވަނަ ނަންބަރާ ހަވާލާދީ، އެ މާއްދާގެ (ށ) ގެ ދަށުން ޓެރަރިޒަމްގެ އަމަލެއް ހިންގުމުގެ ކުށުގެ ދައުވާ ކްރިމިނަލް ކޯޓަށް ހުށަހަޅާފައިވާ ކަމަށެވެ. ދައުވާ ސާބިތުވެއްޖެނަމަ 20 އަހަރާއި 25 އަހަރާ ދެމެދުގެ ޖަލު ހުކުމެއް އަންނާނެއެވެ.\nއެ ދެމީހުންގެ މައްޗަށް ޓެރަރިސްޓް ޖަމާއަތަކަށް ތާއީދުކުރާމީހެއްކަމަށް ދޭހަވާފަދަ ލިޔުމެއް ނުވަތަ ކުރެހުމެއް ނުވަތަ ފޮޓޯއެއް ގެންގުޅުމުގެ ކުށުގެ ދައުވާ 29 ޖުލައި 2020 ދުވަހު ކްރިމިނަލް ކޯޓަށް ވަނީ ހުށަހަޅައިފައެވެ.\nއެ ދައުވާތައް ސާބިތުވެއްޖެ ނަމަ އެއިން ކޮންމެ މީހެއްގެ މައްޗަށް އެއް އަހަރާއި ތިން އަހަރާ ދެމެދުގެ ޖަލު ހުކުމެއް އަންނާނެ އެވެ.\nPrevious ޕޮލިސް ލޯންޗު ރޯކުރި މީހާއަށް 20 އަހަރަށް ވުރެ، ދިގު ޖަލު ހުކުމެއް އަންނަ ދައުވާއެއް އުފުލައިފި\nNext ނުރައްކާ ބޮޑުވެއްޖެ، މިއަދު އެކަނިވެސް 215 މީހަކަށް ބަލި ޖެހުނު


SunOnline: Abdulla Kamaludeen vakikohdheyn MRM in elections gai edhefi\nއަބްދުﷲ ކަމާލުއްދީން ވަކިކޮށްދޭން އެމްއާރުއެމްއިން އިލެކްޝަންސްގައި އެދެފި\nއާނިފާ ހުސައިން ސިރާޖް 15 Jul 2021, 09:56\nކުރީގެ ރައީސް މައުމޫނާއެކު އަބްދުﷲ ކަމާލުއްދީން: އޭނާ ވަނީ ރައީސް މައުމޫނުގެ ސަރުކާރުގައި ފިޝަރީޒް މިނިސްޓަރުކަމާއި ހޯމް މިނިސްޓަރުކަން ކުރައްވާފައި -- ސަން ފޮޓޯ/ ފަޔާޒު މޫސާ\nކުރީގެ ވަޒީރު އަބްދުﷲ ކަމާލުއްދީން (އޭކޭ)ގެ ނަން މޯލްޑިވްސް ރިފޯމް މޫމެންޓް (އެމްއާރުއެމް) ގެ ދަފްތަރުން އުނިކޮށްދޭން އެދި އެ ޕާޓީން އިލެކްޝަންސް ކޮމިޝަނަށް ސިޓީ ހުށަހަޅައިފިއެވެ.\nއެމްއާރުއެމްގެ ދަފްތަރުން އަބްދުﷲ ކަމާލުއްދީންގެ ނަން އުނިކުރަން އިލެކްޝަންސް އަށް ފޮނުވާފައި މިވަނީ، އޭކޭ އިސްވެ ހުންނަވައި ޕާޓީއެއް އުފައްދަން ހުށަހެޅި ފޯމު ޝަރުތު ހަމަނުވާ ކަމަށް ބުނެ އިލެކްޝަންސް ކޮމިޝަނުން ބާތިލު ކުރުމާ ގުޅިގެންނެވެ.\nފޯމު ބާތިލުކޮށްފައި ވަނީ އަބްދުﷲ ކަމާލުއްދީން އެމްއާރުއެމް އިން ވަކިވީ ފަހުންވެސް އޭނާގެ ނަން އެމްއާރުއެމްގެ ދަފްތަރުގައި އޮތުމުންނެވެ.\nއެމްއާރުއެމް އިން ރޭ ކުރި ޓުވީޓެއްގައި ބުނެފައިވަނީ އެމްއާރުއެމް އިން ވަކިކޮށްދިނުމަށް އެދި މިދިޔަ ޖޫން މަހުގެ 29 ވަނަ ދުވަހު އަބްދުﷲ ކަމާލުއްދީން އެ ޕާޓީއަށް ސިޓީ ފޮނުވާފައިވާ ކަމަށެވެ. އެހެންކަމުން އެބޭފުޅާ އެމްއާރުއެމްގެ ދަފްތަރުން އުނިކޮށްދިނުމަށް އެދި އިލެކްޝަންސް ކޮމިޝަނަށް މިހާރު ސިޓީ ހުށަހަޅާފައިވާ ކަމަށް އެ ޕާޓީން ވަނީ ބުނެފައެވެ.\n"ގައުމީ އެއްބައިވަންތަކަމުގެ ޕާޓީ" ގެ ނަމުގައި އަބްދުﷲ ކަމާލުއްދީންގެ އަމިއްލަ ޕާޓީއެއް އުފެއްދުމަށް އޭނާ އިލެކްޝަންސް ކޮމިޝަނަށް ހުށަހެޅީ މި މަހުގެ 11 ވަނަ ދުވަހުއެެވެ. ނަމަވެސް އެ ފޯމު މިހާރު ވަނީ ބާތިލު ކޮށްފައެވެ.\nއަބްދުﷲ ކަމާލުއްދީން އިއްޔެ "ސަން"އަށް ވިދާޅުވީ ޕާޓީ ހަދަން އިލެކްޝަންސް އަށް ހުށަހެޅި އިރުވެސް އެބޭފުޅާއަކީ އެމްއާރުއެމްގެ މެންބަރެއް ނޫން ކަަމަށާއި އެހެންކަމުން ޕާޓީ އުފައްދަން އަލުން ފޯމު ހުށަހަޅަން ޖެހޭނެ ކަަމަށް ގަބޫލުފުޅު ނުކުރައްވާ ކަމަށެެވެ.\nއެހެންނަމަވެސް ކުރިއަށް ދެވެން އޮތީ އަލުން އިލެކްޝަންސް އަށް ފޯމު ހުށަހަޅައިގެން ކަމަށް ވާނަމަ އެކަން ކުރާނެ ކަމަށް އަބްދުﷲ ކަމާލުއްދީން ވިދާޅުވިއެވެ.


ރ އަތޮޅު ކައުންސިލަށް ލަފާދޭ ކޮމެޓީގެ ފުރަތަމަ ބައްދަލުވުން މިއަދު ބާއްވައިފި – Ungoofaaru\nބަނޑޭރިގަނޑު/ޙަބަރު/ރ އަތޮޅު ކައުންސިލަށް ލަފާދޭ ކޮމެޓީގެ ފުރަތަމަ ބައްދަލުވުން މިއަދު ބާއްވައިފި\nރ އަތޮޅު ކައުންސިލަށް ލަފާދޭ ކޮމެޓީގެ ފުރަތަމަ ބައްދަލުވުން މިއަދު ބާއްވައިފި\nރ އަތޮޅު ކައުންސިލް\nއިބްރާހީމް ޒަޔާން 13 މާރޗް 2019\n0 46 މިނެޓެއް ނުވަނިސް ކިޔާލެވޭ\nރ އަތޮޅު ކައުންސިލަށް ލަފާދޭ ކޮމެޓީގެ ފުރަތަމަ ބައްދަލުވުން މިއަދު އުނގޫފާރުގައި ބާއްވައިފިއެވެ. މިބައްދަލުވުން އޮތީ މިއަދު ހެނދުނު 10:30 ފެށިގެން މެންދުރުފަހު 13:45 އަށް ރ އަތޮޅު ޓްރެއިނިންގ ސެންޓަރުގައެވެ.\nމިބައްދަލުވުމުގައި މަޝްވަރާކުރެވިފައިވަނީ މައިގަނޑު5ކަމަކާއި ބެހޭގޮތުންނެވެ. އެއީ އަތޮޅުފެންވަރުގައި ދެވޭ އިނާމު ދިނުމުގެ އުސޫލާ ގުޅޭ ގޮތުންނާއި 2019 ވަނަ އަހަރުގެ އަތޮޅު ޤުރުއާން މުބާރާތާއި ޕާފޯމަންސް އިންޑެކްސްގައި އަތޮޅު ކައުންސިލާއި ރަށު ކައުންސިލުތަކުން ރަނގަޅު ކުރަންޖެހޭ ބައިތަކާއި އަދި 2019 ވަނަ އަހަރުގެ ވާކް ޕެލޭން އާއި ބެހޭގޮތުންނެވެ.\nމިބައްދަލުވުމުގައި ބައިވެރިވެފައިވަނީ ރ އަތޮޅު ކައުންސިލްގެ މެމްބަރުންނާއި ރަށްރަށުގެ ރަށު ކައުންސިލްތަކުގެ ރައީސުންނެވެ. 11 ކައުންސިލެއްގެ ރައީސުން މިބައްދަލުވުމުގައި ބައިވެރިވިއިރު ތަފާތުއެކި ސަބަބު ތަކާހުރެ4ރަށެއްގެ ކައުންސިލުގެ ރައީސުން މިބައްދަލުވުމުގައި ބައިވެރިވެފައެއްނުވެއެވެ.\nއެމްޑީޕީގެ ކެމްޕެއިންޓީމުން ޕަކްލިކް ވޯކްސް އުނގޫފާރު ސައިޓްގެ މުވައްޒަފުންނާއި ބައްދަލުކޮށްފި\nއުނގޫފާރު ދާއިރާގެ ބަހުސް މިއަދު 10:30 ގައި


މަކަރުހަދާ އޮޅުވާލުމުގެ ސަބަބުން ޗައިނާގެ3އެތްލީޓަކު ޢުމުރުދުވަހަށް ސަސްޕެންޑްކޮށްފި\nއާރޓިކަލްކިޔުމަށް ހޭދަވާނެކަމަށް ބެލެވެނީ :0މިނެޓް, 58 ސިކުންތު\nމަކަރުހަދާ އޮޅުވާލުމުގެ ސަބަބުން ޗައިނާގެ3އެތްލީޓަކު ޗައިނީސް އެތްލެޓިކްސް އެސޯސިއޭޝަނުން ޢުމުރުދުވަހަށް ސަސްޕެންޑްކޮށްފިއެވެ.\nޗައިނީސް އެތްލެޓިކްސް އެސޯސއޭޝަން (ސީއޭއޭ) އިން ބުނީ އެ3އެތްލީޓުން މަކަރުހަދާ އޮޅުވާލައިވަނީ ބޮސްޓަން މެރަތަން 2019 ގައި އެ ޤައުމު ތަމްސީލުކުރާނެ އެތްލީޓުން ހޮވުމަށް ބޭއްވި ކޮލިފިކޭޝަން ދުވުމުގައި ކަމަށެވެ.\nސީއޭއޭ އިން ބުނީ 500އަށްވުރެ ގިނަ އެތްލީޓުން ބައިވެރިވި އެތްލީޓަކު އޭނާގެ ބިބް އެހެންމީހަކަށްދީ އޭނާގެ އަސްލު ވަގުތަށްވުރެ ބާރަށް ދުވިކަމަށްދައްކާފައިވާ ކަމަށެވެ. އަދި އެހެން ދެ އެތްލީޓަކު އެމީހުންނަށްދިން ސެޓްފިކެޓްގައި އެމީހުން ރޭސް ނިންމި ވަގުތު ބަދަލުކޮށްފައިވާ ކަމަށެވެ.\nމެރަތަން ކޮމެޓީ އާއި ސީއޭއޭ ގުޅިގެން މި މައްސަލަ އިތުރަށް ތަހުގީގު ކުރަމުން އަންނަ ކަމަށާއި އެ އެތްލީޓުންނަށް ޢުމުރުދުވަހުގެ ސަސްޕެންޝަނާއި ބޮޑު ޖޫރިމަނާއެއް އައުމަކީވެސް އެކަށިގެންވާ ކަމެއްކަމަށްވެސް ވަނީ ބުނެފައެވެ.\nވީޑިއޯ: ޙަޤީޤީ އަންހެނުންނަކީ މިތިބީ- "ޢާއިލާއެކުގަ ގެއްލުނީތީ ކަންބޮޑެއް ނުވަން! އަހަރެންގެ ހުރިހާ ބެލެނިވެރިކަމެއް ވަނީ ﷲ އަށް!"\nއިންޑިއާގެ ހޮސްޕިޓަލްތަކުގެ ޑޮކްޓަރުންނާ މުވައްޒިފުންނަށް ބާރާތު ބައޮޓެކްގެ ވެކްސިން ޖަހަން ފަސްޖެހިފަ!\nވީޑިއޯ: ލަންޑަނުގެ ފައްޅިއެއްގައި ބަންގިގޮވަން ފުރުޞަތު ދިނުމުން އެންމެންގެ ސަމާލުކަމާ ތަރުޙީބު ބަންގިއަށް! ފާދިރީ ބަސްހުއްޓުމަކަށް!\nކައިވެނިކުރަން އެއްބަސްނުވުމުން ކައިވެނި ނުކުރެވޭނެ ގޮތަށް ސިހުރުހަދަމުންދިއަ މީހަކަށް ބޮޑު އަދަބެއް ލިބިއްޖެ!\nމުފްތީ މެންކް ކޮވިޑް ވެކްސިން ޖައްސަވައި ވެކްސިން ޖެހުމަށް ހިތްވަރުދެއްވައިފި!\nމެލެޝިޔާގައި ކުއްލި ނުރައްކަލުގެ ހާލަތު އިޢްލާން ކޮށްފި\n20 އޭޕްރީލް 2019


. | Dhiislam | Dhiislam\nކީރިތި މާތް ނަބިއްޔާ صلى الله عليه وسلم ގެ ދިފާޢުގައި 38 ޖަމިއްޔާއެއް އެކުވެގެން ބާއްވާ ދަރުސް މިރޭ ފޭސްބުކްއިން ލައިވް ކުރުމަށް ހަމަޖެހިއްޖެއެވެ. ނަބިއްޔާ صلى الله عليه ...\n. އޮކްޓޯބަރ 30, 2020 0\nކީރިތި ނަބިއްޔާ މުޙައްމަދު ﷺ އަށް ފުރައްސާރަކޮށް ކާޓޫން ކުރެހި މީހާއަށް ފްރާންސްގެ ރައީސް ތާއީދުކޮށް ހިއްވަރުދީފައިވާތީ، އެ ޤައުމާ ސިޔާސީ އަދި ވިޔަފާރީގެ އެއްވެސް ގުޅުމެއް ނުބޭއްވުމަށް ދިވެހި ސަރުކާރަށް ...\n. އޮކްޓޯބަރ 29, 2020 0\nރާއްޖޭގެ ގިނަ ދަރިވަރުންތަކެއް މަތީ ތައުލީމު ހާސިލުކުރަމުން އަންނަ މަންދު ކޮލެޖުން ދާދިފަހުން މޫނު ބުރުގާ އެޅި އުޙުތަކު ކޯހުން ވަކިވުމަށް އެދުމުން ވަނީ އެތައް ސުވާލުތަކެއް އުފެދިފައެވެ. މޫނު ބުރުގާ ...\n. އޮކްޓޯބަރ 17, 2020 0\nއެއީ ހިޖުރައިން ދެވަނަ އަހަރުގެ ރަމަޟާންމަހުގެ 17 ވީ ހުކުރުދުވަހެވެ. ބަދުރުގެ މައިދާނުގައި ހަނގުރާމައިގެ ހޫނުކަން އެންމެ ގަދަވެގެން ދިޔަ ވަގުތެވެ. މައްކާގެ މުޝްރިކުން ޖެހުލުންވި ފަހުލަވާނަކު މުސްލިމުންގެ ލަޝްކަރުގައިވިއެވެ. މިފަހުލަވާނާއި ...\n. މެއި 29, 2020 0\nހެޔޮކަމާއި އަޅުކަމުގެ މޫސުމަކަށް މިވަނީ ނިމުމެއް އަންނަ ކައިރިވެފައެވެ. އެހެން ނަމަވެސް ރަމަޟާންމަސް ނިމުނެއް ކަމަކު އަޅުކަން ކުރުމާއި ﷲ ސުބްހާނަހޫ ވަތަޢާލާގެ ޙަޟްރަތުން ދަރުމައާއި ޘަވާބު ލިބުމަށްހުރި ދޮރުތައް ބަންދުވީއެއް ...\n. މެއި 22, 2020 0\nހުކުރު ދުވަހުގެ އިރުއޮއްސޭއިރު ސައުދީ އަރަބިޔާއަށް ޝައްވާލު މަހުގެ ހަނދު ފެންނާނެ ކަމުގެ އެއްވެސް ފުރުޞަތެއް ނެތްކަމަށް ފަލަކީ ހިސާބުތަކުން ދައްކައިފިއެވެ. ސައުދީ އަރަބިޔާގެ ރިޔާޟު ކައިރި ހުންނަ މަޖްމާހް ޔުނިވަރސިޓީގެ ...\n. މެއި 21, 2020 0\nބަދުރު ހަނގުރާމަ ހިނގީ ހިޖުރައިން2ވަނަ އަހަރުގެ ރަމަޟާން މަހުގެ 17 ވަނަ ދުވަހުގައެވެ. މި ހަނގުރާމަ ކުރަން މެދުވެރިވި މައިގަނޑު ސަބަބަކީ ، ކުރީ ފަހަރެއްގައި މުސްލިމުން ދިމާކުރި ...\n. މެއި 10, 2020 0\nކައިވެނިކުރެއްވުން ނުސައިބާ އެކަމަނާގެ ދާނުގައި މަޑުމަޑުން އޮށޯވެވަޑައިގެންފިއެވެ. ހުވަފެނީ ޖައްވެއްގައި އުދުހޭ ޙާލެއްގައެވެ. އޭރު އެކަމަނާގެ ޚިޔާލީ ލޯފުޅަށް ފެންނަނީ އަލިކަން ގަދަވެގެންވާ އުފާވެރި މާދަމާއެކެވެ. އެހެންނުވާންވީ ކީއްވެތޯއެވެ. ޒައިދު ބުނު ...\n. މެއި 8, 2020 0\nސުވަރުގެއަކީ ﷲ އަށް އީމާންވެ ކިޔަމަންތެރިވެއުޅުން މީހުންގެ މަތިވެރިމަންޒިލެވެ. މުއުމިންތަކުން އެތަނަށް ވަންނަނީ އެބައިމީހުންގެ ހެޔޮޢަމަލުތަކުގެ ސަބަބުންނާއި ﷲގެ ރަޙްމަތާއި އޯގާވަންތަވެރިކަމުންނެވެ. ސުވަރުގެ ސިފަކުރެވިފައިވާ ވަރަށް ގިނަ އާޔަތްތައް ކީރިތި ޤުރުއާނުގައި ...\n. މެއި 6, 2020 0\nއެމިރޭޓްސްގެ ޓަވަރެއްގައި ރޯވެއްޖެ\nޔުނައިޓަޑް އެރަބް އެމިރޭޓްސްގެ އެއްމެ ބޮޑު އެއް ސިޓީކަމަށްވާ ޝާރިޤާގެ ޓަވަރެއްގައި ރޯވެއްޖެއެވެ. މިއަލިފާންގަނޑު ރޯވެފައިވަނީ އެޤައުމުގެ މީހުން ދިރިއުޅޭ ޓަވަރެއްކަމުގައިވާ އެބްކޯ ޓަވަރުގައެވެ. ޝާރިޤާގެ މަދަނީ ދިފާޢީ ބާރުތަކުން ބުނާ ...\nއަމީރުލްމުއުމިނީން ޢުމަރު ބުނުލް ޚައްޠާބު ރަޟިޔަﷲ ޢަންހު ޝާމްކަރައަށް ޒިޔާރަތެއް ކޮށްލެއްވިއެވެ. އެދަތުރުފުޅުގެ މަޤްޞަދަކީ އެސަރަޙައްދުގެ ޙާލަތު ދެނެވަޑައިގަތުމެވެ. އެދުވަސްވަރު ޙިމްޞުގެ މީހުންނަކީވެސް ކޫފާގެ އަހުލުވެރީން ފަދައިން ސަރުކާރުގެ ވެރީންގެ ޝަކުވާކުރުމުގައި ...\n. އޭޕްރިލް 28, 2020 0\nއެއްސަހަރެއްގައި އުޅުނު އަންހެނަކު އޭނާގެ ފިރިހެން ދަރިފުޅު ކޮންމެ ދުވަހަކު އަވަށުގެ މީހުންގެ ތެރެއަށް ނެރެ އަނިޔާ ކުރަމުން ގެންދިޔައެވެ. އެހެން ނަމަވެސް މަންމަގެ މި އަނިޔާތަކަށް މިކުއްޖާ ދުވަހަކުވެސް ރޮއެ ...\n. އޭޕްރިލް 24, 2020 0\nޢީދުގެ އުފާ ފާޅުކުރުންތަކުގައި، މުޖްތަމަޢުގެ އެންމެން ބައިވެރިކޮށް، އިޖްތިމާޢީ ގުޅުންތަކާއި ޤައުމިއްޔަތުގެ ސިފަތައް ދިރުވައި އާލާކުރުމަކީ ވަރަށް މުހިންމު ކަމެއްކަމުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވިދާޅުވެއްޖެއެވެ. ރައީސުލްޖުމްހޫރިއްޔާ މިފަދައިން ވިދާޅުވެފައިވަނީ ...\n. އޯގަސްޓް 11, 2019 0\nޖުލައިމަހުގެ5ވަނަ ދުވަހުގެރޭ ޕީސް ފައުންޑޭޝަންގެ ފަރާތުން ބާއްވަން މަސައްކަތްކުރާ ދަރުހަށް އިސްލާމީ މަރުކަޒު މައިޒާން ދެވެން ނެތްކަމަށް މާލޭ ސިޓީ ކައުންސިލުން އެޖަމިއްޔާއަށް އަންގައިފިއެވެ. މިކަމާއިގުޅޭ މައުލޫމާތު ހިއްސާކުރަމުން ...\n. ޖޫން 29, 2019 0


ހިތި ހަނދާން – Esfiya – Dhivehi Vaahaka Site\n- by ishaadam - 57- March 28, 2019\nތިން މަހާ އަށާރަ ދުވަސް ފަހުން އެއިވުނީ ނަތާގެ ދިރިއުޅުން ފުނޑު ފުނޑު ކޮއްލި މީހާގެ އަޑެވެ. މަގު ހުރަސް ކުރަންހުރި މަތިން ހަންދާންވެސް ނެތުނީ ނަތާގެ ހިތުގެ ހިންގުންއަވަސްވެ ނޭވާލުމަށް ދަތި ވުމުންނެވެ. ނަތާ އުންމީދު ކުރީ ނަތާގެ ފިރިމީހާގެ އަޑު މި އިވުނީ އެއީ ނަތާ އަށް ކުރެވުނު ކުއްހީ އެއްކަމުގައެވެ.\nކޮންމެސް މީހަކު ނަތާގެ ގައިގައި ބާރަށް ޖެހިގަތްކަންއިންގޭ ވަރުވިއެވެ. އެކަމަކު އޭރު ނަތާގެ މުޅި ހަށިގަނޑު ބާރަށް ތުރުތުރު އަޅާއެވެ. މަޑުމަޑުން ނަތާ އެންބުރިލީ އަޑުއިވުނު ދިމާލަށެވެ. ވައިގަދަވުމުން ނަތާގެ ބުރުގާ އާއި ހެދި އެމީހަކު ފެނުންލަސް ވަމުންދިއުމުން ނަތާގެ ހިތަށް ބިތިވެރިކަން ވަނީ އިންތިހާއަށް ބޮޑުވެފައެވެ. އޭނާ ފެނުމުން ނަތާގެ ނޭވާ ހުއްޓުނު ކަހަލައެވެ. އޭރަ އޭނާ ހަޅޭލަވަމުން ނަތާ އާއި ދިމާލައް ދުވެފައި އަންނަނީއެވެ.\nނަތާ ހަނދާން ހުރި ގޮތަށް ކުރިމަތިން ފެންނަން ހުރީ ނަތާގެ ފިރިމީހާއެވެ. އެކަމަކު މިހާރު މާ ބޮޑަށް ހިކި އަނަރޫފަ ވުމާއިއެވު ބޮލުގެ އަސްތަށިގަނޑު ދިގުވެ ތުންބުޅިވެސްވަނީ އަޅާނުލާ ދޫކޮއްލެވިފައެވެ. ނަތާ އަށް ބަނޑުގައި އަތްއަޅާލެވުނީ ހިމާޔަތް ކޮއްލުމުގެ ގޮތުންނެވެ. އަދި ފަސްފަހަތަށް ޖެހެންފެށުނީ އިޙްތިޔާރުން ބޭރުގައެވެ. ދެން އިވިގެންދިޔައީ ބަޔަކު ހަޅޭއްލަވާ އަޑުތަކެވެ. ނަތާގެ ފިރިމީހާވެސް ވަރަށް ބާރަށް ގޮވީ “ނަތާ ދުރަށްޖެހޭ ފަހަށް ނުޖެހޭ” ނަތާ މި ބަސްތަށް ހަޖަމު ކުރަންމަސައްކަތް ކުރަމުން ކަނާތް ފަރާތަށް ބަލާލިއިރު ލޯމެރުނީ ވަރަށް ކައިރިން ނަތާގެ ގައިގަިޖެހުނުި ކާރުގެ ބޮކީގެއަލިންނެވެ.\nއާމިރު ދުވެފައި ހޮސްޕިޓަލް އަށް ވަދެގެން އެދިޔައީ ނަތާގެ ހަށިގަނޑު މެޔާ ބޮންޑި ކޮއްލައިގެންނެވެ. ނަތާގެ ގައިގައި ޖެއްސި ކާރުވަނީ ސިފައިން އަތުލާފައެވެ. އާމިރުގެ ހުދު ޓީޝާޓު ވަނީ ކަޅު ލެއިން ފޯވެފައެވެ. މި ލެޔަކީ ކިތަށްމެ ފަހަރަކު ނަތާގެ ގައިން އާމިރަށް ފެނިފައިވާ އެއްޗެކެވެ. އެކަމަކު މި އަސަރު މިކުރީ އަދި އަލަށެވެ.\n“ޑޮކްޓަރ އެހީއެއްވެދީ” އާމިރުގެ ބާރު އަޑު ހޮސްޕިޓަލްގެ ލޮބީ ގުގުމާލިއެވެ. އެކި ދިމަ ދިމާާލުން ޑޮކްޓަރުންތަކާ ނަރުހުންތަށް ނުކުމެކެން އަންނަންފަށައިފިއެވެ. ވަރަށް އަވަހައް އެނދެއްނެރެ ނަތާ އެޔައްލައިގެން އަވަސްފަރުވާދޭ ކޮޓަރި އަށް ގެންދިއުމައް ދުއްވާލައިފިއެވެ. ދޮރާއި ކައިރިވުމުން ޑޮކްޓަރ އާމިރު ހުއްޓުވިއެވެ. ” އެއްވެސް މީހަކު މިތަނައް ނުވެއްދޭނެ” މިކަމާ އާމިރުއައީ އަމަށަކު ރުޅިއެއަނޫނެވެ. “ކާކުތީ މަށައްގޮތް ކިޔާދޭން، މަށަކީ ކާކުކަން އިންގޭތަ؟”\nތީ ކޮންމެ ބޭފުޅެއްވިޔަސް އަޅުގަނޑު މެނަށް ފުރާނައެއް ސަލާމަތް ކުރުމުގައި އެހީ އެއްވެދެއްވާ، ބޭރުގައި މަޑުކުރައްވާ” ޑޮކްޓަރ މިހެންބުނުމުން އާމިރު ކުޑަކޮއް ހަމަޖެހި ތަންދެއްކިއެވެ. ނަރުހުންތަށް އަވަސް އަވަހަށް އެނދު އަވަސް ފަރުވާއަށް ވެއްދިއެވެ. މީ އާމިރުގެ ހަޔާރުގައި އަލަށް ނަތާ އަށް ޓަކައި ބިރުގަތް ފަހަރެވެ. މީގެ ކުރިން ނަތާ ކިތަށްމެ އާދޭސް ކުރިޔަސް ހަޅޭ ލެވިޔަސް ލޭ އަޔަސް ހިތައް އެއްވެސް އެއްޗެއްނާރައެވެ.\nއާމިރުގެ ކޮންޑުގައި މީހަކު ޖަހާލުމުން ސިހިފައި އާމިރު ބަލާލި އިރު ކައިރީގައި ހުރީ ނަރުހެކެވެ. ” މީ ފޯމްފުރާލަ ދެއްވާފައި ކަނުންޓަރާ ހަވާލުކޮއްދެއްވާ އޭރުން އަޅުގަނޑު މެނަށް ފަރުވާ ފެށޭނީ” ނަރުސް މިހެން ބުނުމުން އާމިރު އަވަހަށް އެ ފޯމު ހިފައިގެން ކައުންޓަރަށް ހިންގައިގަތެވެ. ފޯމު ހަވާލު ކުރުމަށްފަހު އާމިރު އައިސް އަވަސް ފަރުވާ ކޮޓަރި ކައިރީ މަޑުކޮއްލިއެވެ.\nގަޑިއެއްހާއިރު މަޑުކުރި ފަހުން އާމިރު ގެ ހަނދާނަށް ދެ ފަރާތުގެ އާއިލާ އައެވެ. ނަތާ އަށް ވީ ގޮތް ކިޔާދޭނީ ކިހިނެއްބާއެވެ. ނަތާގެ އާއިލާ އަންނަން ޖޭހޭނީ ލަންކާއިންނެވެ، ނަތާގެ މަންމަމެން ދިރި އުޅުނީ ލަންކާގައެވެ. ކޮންމެ ގޮތެއްވިޔަސް ހެޔޮކަމަށް އާމިރު ގުޅާލީ އާމިރުގެ ގެއަށެވެ. ފޫހިރާގަކަށް އާމިރުގެ ކޮއްކޮ އަލީ ކީކޭހޭ އަހާލިއެވެ. “މަންމަ ކޮބާ؟” އާމިރު ސުވާލު ކުރިއެވެ. “ކިހިނެއްވީ” އަލީ އަހާލީ ހާސްވެފައެވެ. ” މަންމަ އަތަށް ތި ފޯނު ދީބަލަ” އާމިރު ހަޅޭއްލަވައިގަތެވެ. ” މަންމާ ކޮންމެސް ކަމެއްވެއްޖެ” އަލީ ފޯނު ދެމުން ބުނެލިއެވެ.\n“ދަރިފުޅާ ކިހިނެއްވީ؟” އާމިރުގެ މަންމަ ސުވާލު ކުރީހާސްވެފަހުރެއެވެ. “މަންމާ އަހަންނަށް އޭނަ ފެނިއްޖެ” އާމިރު މިހެންބުނިއިރު ހުރީ މާނޭވާ ލެވިފައެވެ. އާމިރު މިހެން ބުނުމުން އާމިރުގެ މަންމަ އައިމިނަ ގެ ދެ ލޯ ފެންކަޅިވެއްޖެއެވެ. “ކޮންތާކު ތިހުރީ؟މަންމަ ވާހަކަ ދައްކަންބޭނުން، މާފަށް އެދެންބޭނުން، އޭނާ މިގެޔައްގެނޭ”\n“މިހިރީ ހޮސްޕިޓަލުގަ” އާމިރުގެ މި ޖުމްލަ އާއި އެކު އައިމިނަ އަށް ހުއްޓުންއެރިއެވެ. ކުޑަ އިރު ކޮޅަކު މަސައްކަތް ކުރުމުން އަޑު ނުކުމެއްޖެއެވެ. “ކިހިނެއްވީ” “މަންމާ އެއީ ނަތާ، ނަތާ ވަނީ ޒަހަމްވެފައި” އާމިރުގެ ވާހަކަ މެދުކަންޑާލީ މަންމަގެ ބާރު އަޑުންނެވެ. ” ކަލޭ ކީއްކުރީ މިހިރަ ނުލަފާ ފިރިހެނާ” އައިމިނަ މިހެންބުނި އިރު އައިމިނަ އަކީވެސް ނަތާގެ ކުއްވެރިއެވެ. “ކާރު އެކްސިޑެންޓެއް މަންމާ” އާމިރު ބުނެލީ އުންދަގުލުންނެވެ. “ދަރިފުޅާ މަންމަ އަށް މާފުކުރޭ” އައިމިނަ ގެ ރާގު ވަގުތުން ބަދަލުވިއެވެ.\n“އަޅާ ނުލާ މަންމާ، ނަތާ ގެ އާއިލާ އިންފޯނު ނަގަންދެކަށް ގުޅާލަދީ އަދި ޓްރީޓޮޕް ހޮސްޕިޓަލް އަށް އައުމަށް ބުނެލާދީ” މިހެން ބުނުމަށް ފަހު އާމިރު ފޯނު ކަންޑާލިއެވެ. ކުޑައިރު ކޮޅަކު ޤަބޫލު ކުރަންދަތިވެފައި އައިމިނަ އަށް ފޯނަށް ބަލަންއިންދެވުނެވެ. އެއަށް ފަހު އަވަހަށް ގުޅަންފެށިއެވެ. 45 ވަނަރިންގާއި އެކު މީހަކު ފޯނުނެގިއެވެ. އައިމިނަގެ އަންގައިން އެއްވެސް ބަހެއް ނުނިކުމެގެން އުޅުނިކޮއް އަޑުއިވުނީ ނަތާގެ މަންމަގެ ހަރުކަށި އަޑެވެ. “ކިތަށް ފަހަރު އަހަރެން ބުނާނީ އަހަންނަށް ނުގުޅާށޭ؟ ކަލެޔަށް ހައްގު ތި ލިބޭ ހުރިހާ އަނިޔާއެއްވެސް. ތި ގޭ މީހުންބޭނުންގޮތަކަށް ކަލެޔަށް ކަންތަށް ކުރުމުގެ ފުރިހަމަ އިޙްތިޔާރު އަހަރެން އޮންނާނީދީފަ، އަހަރެން ކަލެޔާއެކީ އޮތް ހުރިހާ ގުޅުމެއް ކަންޑާލައިފިން. ނިކަން ބުނެބަލަ އަހަރެންގެ ތަރުބިއްޔަތުގައި ކޮން ކަމެއްއުނިވެފައި އޮތީ؟ އަހަރެމެންނަށް ލިބުނު އެއަޗެއްދީގެން ކަލޭ ބޮޑުކުރީ’ ޖަވާބުދީބަލަ މިހިރަ ހަޔާތްކުޑަ” މިހިސާބަށް ވާހަކަދިޔަތަނާ އައިމިނަ ވާހަކަފެށިއެވެ. ” އައްސަލާމު އަލައިކުމް” ކުޑަ މަޑުޖެހުމަކަށް ފަހު ނަތާގެ މަންމަގެ އަޑުއިވުނެ ” އައިމިނާ” “އަހަންނަށް މާފު ކޮއްދީ އާދޭސްކުރަން ، އަހަންނަށް މާފު ކޮއްދީ އާދޭސްކުރަން” އައިމިނައަށް ރުވުނީ ގިސްލާފައެވެ. ދަރިޔަކަށް ޓަކާ މަންމައެއްގެ ހިތުގައި މިފަދަ ނަފްރަތެށް އުފެދުމުގައި އައިމިނަ ވަނީ ބައިވެރިވެފައެވެ.\n“އެއީ ހުސްދޮގު، އޮޅިފައިވީ ކަމެއް. އެއްވެސް ކަމެއް އެއީތެދެއްނޫން، އެވާހަކަ ފެތުރީ އަހަރެން، އޭނަ އުޅުނީ އަހަރެންގެ ދަރިފުޅު އަހަރެންގެ ކިބައިން ދުރު ކުރުވަން، އޭނާ އެއަވެސް ކަމެއްނުކުރޭ” އައިމިނަ އެއްބަސްވިއެވެ. “ކީކޭ ތި ކިޔަނީ؟” ތަނާގެ މަންމަގެ ހަރުކަށި އަޑުއިވުނެވެ. “ނަތާ އެބައޮއް ޓްރީޓޮޕް ހޮސްޕިޓލުގައި ކާރު އެކްސިޑެންޓެއްވެފައި” އައިމިނަ މިހިސާބަށް ބުނާއިރަށް ނަތާގެ މަންމަ ފޯނު ބޭއްވިއެވެ. ނަތާ ގެ މަންމަ ނިޝާ ހުރީ އޮއްދާ ހިއްލާލާފައެވެ. ބޮލަައްބަރުވެ ހޮޑުލަވާފައެވެ. ޤުރުއާނުގައި އަތްލާ ކޮއްފައިއެވަނީ ދޮގު ހުވާއެކެވެ. މި އަންހެނާގެ ބަސް ޤަބޫލު ކުރެވުނީ އަމެއްލަ ދަރިފުޅުގެ ބަސް ދޮގުކޮއްފައެވެ، ކޮންކަހަލަ މަންމައެއްބާއޭ ހިތައްއެރުމުން މޭގައި އަތްއަޅާ ބާރަށް ރޯންފެށުނެވެ. ނިޝާގެ ހަންދާނަށް އަރަމުންދިޔައީ ނަތާ އޭނާ އަށް ގުޅާފައި މަންމަ ގާތަށް ދިމުމަށް ލާރި ފޮނުވައި ދިނުމަށް އާދޭސް ކުރި އެތަށް ދުވަހެކެވެ. އެކަމަކު ނިޝަާ އެ އަޑު ނާހާ އެނަމެ ފަހުން ނަތާގެ ފޯނު ތަށްވެސް ނެގުން ހުއްޓާލީއެވެ. އަހަރެންގެ ދަރިފުޅު ހާދަ ދެރަވެ ނިކަމެތި ވާނޭ އަމެއްލަ އާއިލާއިން އޭނާއަށް އަޅާނުލާ ދޫކޮއްލުމުން މިހުރިހާ އެއްޗެއް ހިތަށް އެރުމުން ބިމައްތިރިވެ ކަކޫމަތީ އިށީންދެވުނެވެ. އެކަމަކު މިހެން އިންނަން ބޭނުން ނުވުމުން ފިރުކިފައި ކަހަލަ ގޮތަކަށއް ގޮސް ނިދާފައިވާ ފިރިމީހާ ހޭލައްވާލިއެވެ.\nMistakes eba huri. .bt gud luck for ur nxt shrt stry😊😘😍\nAlhe if mi stry nunimey kamah vangnaa avahah next part up kohdheeba..😊😘😘❤\nAssu neyguny nunimey jahaafa inyma😊\nMi alhe koachehtha? Kudakuhjakutha mi story liyany 😤😤😤😤chi ithurah nuliyuniyyaa rangalhuwaane🙄😏😡😡\nAslu comment kuraairu visnanvaane ehen myhunge ihsaasthakah….. Thiah vure reethi bahun ves comment kurevidhaane….. Vaahaka vvvv reethi…. Dhen hamaekani baeh mistakes hurikan… Ey massala ehnoon… Mistakes in dhasvaany…. So keep it up… Ishaadam…. Lots of love ❤❤❤❤😘😘\nEbunaahen mee koacheh thankolheh harudhanaakon liyebala\nEkemeehune hunane eke hunaru mary ehen veeru kerefaa leyane veenu vaahakaye\nEythoge ishaadam vaahaka reethi kone iraku nrxt part. Small mistake huree ey okay vaane good luck you can do it dear 😊😊😊😊😊😊😊\nVaanuvaa ingeynee next part in hen heevanee.. waiting for next part.. nice keep it up..\nvarah bodah maaf kohdhehvaa. in sha Allah dhen anna baiga mistakes madhu kuraanan. kiyun therin dhen anna bayah inthizaaru kohlahvaa. shukuriyya huriha kudhinnah\nIts okay… there are no perfect human beings…. i liked it ☺☺☺☺\nPic ehaa ehaa ehnoon loabiyge vaahaka akaa match eh nuvey… Eyge zaathugaa pic v nice story aa nugulheni…. 😊


ހިތަދޫ ފުއްޓަރު ފަރާތަށް މޫދަށް ދިޔަ ދެ ކުއްޖަކު ގެއްލިގެން ހޯދަން ފަށައިފި - Voice of Meedhoo\nއައްޑޫ ސިޓީގެ ހިތަދޫ ފުއްޓަރު ފަރާތަށް މޫދަށް އެރިއުޅުނު ދެ ކުއްޖަކު ގެއްލިގެން އެމްއެންޑީއެފުން އެ ކުދިން ހޯދުމުގެ މަސައްކަތް ފަށައިފިއެވެ.\nއެމްއެންޑީއެފްގެ ތަރުޖަމާނު ކެޕްޓަން އިބްރާހިމް އާޒިމް ވިދާޅުވީ އައްޑޫ ސިޓީގެ ކޯއްޓޭ ސަރަހައްދަށް މޫދަށް އެރި އުޅުނު ތިން ކުއްޖަކު ގެއްލިގެން އެމްއެންޑީއެފްގެ ސަދަން އޭރިއަށް ރިޕޯޓްކޮށްފައިވާ ކަމަށާއި ހިތަދޫ ފަޔާ ސްޓޭޝަންގެ ސިފައިން ކުރި މަސައްކަތުން މިހާތަނަށް އެއްކުއްޖަކު ފެނިފައިވާ ކަމަށެވެ. އަދި އެކުއްޖާއަށް ހިތަދޫ ރީޖަނަލް ހޮސްޕިޓަލުގައި ފަރުވާ ދެމުންދާ ކަމަށް އާޒިމް ވިދާޅުވިއެވެ.\nމައުލޫމާތު ލިބިފައިވާ ގޮތުގައި ގެއްލުނު ތިން ކުދިންގެ ތެރެއިން ފެނުނީ 16 އަހަރުގެ ފިރިހެން ކުއްޖެކެވެ. އަދި އޭނާގެ ހާލު ރަނގަޅު ކަމަށް ހިތަދޫ ރީޖަނަލް ހޮސްޕިޓަލުން މައުލޫމާތު ދެއެވެ. އެކުއްޖާ މިވަގުތު އެޑްމިޓްކޮށްފައި ވަނީ އޮބްޒަވޭޝަނަށް ކަމަށް ރީޖަނަލް ހޮސްޕިޓަލުގެ ޑިރެކްޓަރު ޝާހު ސައީދު ވިދާޅުވިއެވެ.\nގެއްލުނު ދެ ކުދިން ހޯދުމުގެ މަސައްކަތް އެމްއެންޑީއެފްގެ ސަދަން އޭރިއާގެ ޑައިވަރުންގެ ޓީމަކުން މިހާރު އަންނަނީ ކުރަމުންނެވެ.


32 rasheh ge haas kan nimenee! | Mihaaru\n32 ރަށެއްގެ ހާސްކަން ނިމެނީ!\nމީހަކު މަގެއް ކުނި ކަހަނީ: ކުނި މެނޭޖުކުރުމުގެ ބިޔަ ޕްރޮޖެކްޓުގެ ދަށުން 32 ރަށެއްގެ ކުނި ތިލަފުއްޓަށް ގެންދާނެ.-- ފައިލް ފޮޓޯ / މިހާރު\nކ. ހިންމަފުށީ ކައުންސިލްގެ ރައީސް ހަސަން ފާއިޒަށް އެ ރަށުގައި އެންމެ ބޮޑު މައްސަލައަކީ ކުންޏަށް ހައްލެއް ނުހޯދުމެވެ؛ ރައްކާތެރިކޮށް ކުނި މެނޭޖްކުރެވޭނެ ގޮތެއް ފެންނަން އަދި ނެތީ އެވެ.\nއެ ރަށުގެ ގޭގެއިން ދުވާލަކަށް 6-7 ޓަނުގެ ކުނި އުފައްދަ އެވެ. މި ހުރިހާ ކުންޏެއް ހުންނަނީ ރަށުގެ ވަކި ސަރަހައްދެއްގައި ފުންޏަކަށް ޖަހައިފަ އެވެ. ޕްލާސްޓިކާއި ދަގަނޑާއި ނުރައްކާތެރި ވިހައިގެ ބާވަތްތައް ވެސް ވަކިކުރެވޭނެ ގޮތެއް ނެތެވެ. ހުރިހާ އެއްޗެއް އެއްކޮށް އެންދުން ރައްޔިތުންނަށް ވަނީ ބޮޑު އުނދަގުލަކަށެވެ.\n"ވައި ހުންނަ ގޮތަކުން ހުރިހާ ދުމެއް ރަށު ތެރެއަށް، މިއީ ނިމުމެއް އަދި ނެތް ޝަކުވާއެއް،" ފާއިޒް ވިދާޅުވި އެވެ.\nއޭނާ ވިދާޅުވި ގޮތުގައި ހުސްނުކުރެވި، ޒަމާންވީ ކުނި ފުނިތައް އެ ރަށުގައި ވެސް އެބަހުއްޓެވެ. ކުނި އަންދައިގެން ޖަމާވެފައި ހުރި ކުނި ފުނި ވެސް ކުޑައެއް ނޫނެވެ.\nއެކަމަކު ރަށުން މި ތަކެތި ބޭރުކުރުމަކީ ވެސް ވަރަށް ބޮޑު ހަރަދެއް ހިނގާނެ ކަމެކެވެ. ކައުންސިލަށް މިހާރު އޮތް ހިތްހަމަޖެހުމަކީ މާލެ ސަރަހައްދުގެ ކުނީގެ މައްސަލަ އަށް ހައްލު ހޯދާ ރަށްތަކުގެ ތެރޭގައި ހިންމަފުށި ހިމެނިފައި އޮތުމެވެ.\nކުނީގެ މައްސަލަ އަށް ހައްލު ހޯދަން ސަރުކާރާއި އޭޑީބީ އާއި އެހެން ވެސް ފަންޑިން އެޖެންސީތަކާ އެކު ކުރިއަށް ގެންދާ މަޝްރޫއުގައި، 32 ރަށެއްގެ ކުނީގެ މައްސަލަ އަށް ބޮޑު ހައްލެއް ލިބޭނެ އެވެ.\nއިންގިލާބީ ބަދަލަކާ ދިމާލަށް\nމާލެ އާއި ހުޅުމާލެ އަދި ވިލިމާލެ ހިމެނޭ ގޮތުން 32 ރަށެއްގެ ކުނި ދެން ގެންދާނީ ރައްކާތެރިކަމާ އެކު ނައްތާލަން ތިލަފުއްޓަށެވެ. މި މަޝްރޫއުގެ ދަށުން އެ ރަށްތަކުގައި ވޭސްޓް މެނޭޖްމަންޓް ސެންޓަރުތައް އިމަރާތްކުރާނެ އެވެ. އެތަންތަނަށް ޖަމާކުރާ ކުނި ނައްތާލާނީ ރައްކާތެރިކަމާ އެކު ތިލަފުށީގަ އެވެ.\nއޭޑީބީން ފަންޑްކުރާ މި ޕްރޮޖެކްޓުގެ މެނޭޖްމަންޓު ޔުނިޓުގެ ކޮމިއުނިކޭޝަން ސްޕެޝަލިސްޓު އިމްޖާދު ޖަލީލް ވިދާޅުވީ މި މަޝްރޫއުގައި ހިމެނޭ ހުރިހާ ރަށްތަކުގައި ވެސް ވޭސްޓް މެނޭޖްމަންޓް ސެންޓަރެއް ގާއިމްކުރާނެ އެވެ. މިކަމަށް މިނިސްޓްރީ އާއި ކައުންސިލްތަކުން މިހާރު ވަނީ އެމްއޯޔޫއެއްގައި ސޮއިކޮށްފަ އެވެ.\nވޭސްޓް މެނޭޖްމަންޓް ސެންޓަރުތައް އަޅާނެ ތަންތަނުގެ އީއައިއޭ ވެސް ވަނީ ހަދައި ނިމިފަ އެވެ. އޭޑީބީގެ ވެސް އެޕްރޫވަލް ލިބުމާ އެކު އެ ތަންތަން އެޅުމުގެ ޓެންޑަ މި އަހަރުގެ ތެރޭގައި ހުޅުވާލާނެ އެވެ.\nތިލަފުށީގެ ކުނި ފަރުބަދަ: މިތަނަށް ކުޅި އެޅުން ވަނީ ހުއްޓާލައިފައި. އަދި މިތަނުން ދުން އެރުމާއި ނުބައި ވަސް ދުވުން މިހާރު ވަނީ ހުއްޓުވައިފައި.-- ފޮޓޯ: ނިޝާން އަލީ / މިހާރު\nއޭނާ ވިދާޅުވި ގޮތުގައި ރަށްރަށުން ކުނި ގެންދާނީ ކޮންޓެއިނަރުތަކުގަ އެވެ. މި މަޝްރޫއުގައި ހިމެނޭ 32 ރަށުގެ އިތުރުން މި ސަރަހައްދުގެ ރިސޯޓްތަކުގެ ކުނި ވެސް ގެންދާނީ މި ނިޒާމުގެ ތެރެއިންނެވެ.\n"މި މަޝްރޫއާ އެކު ރަށްރަށުގައި ކުނި ފުނި ޖެހުމާއި އެންދުން މުޅިން ހުއްޓިގެންދާނެ،" އިމްޖާދު ވިދާޅުވި އެވެ.\nއޭނާ ވިދާޅުވި ގޮތުގައި ރަށްރަށުގައި ވެސް ހުރިހާ ބާވާތެއްގެ ކުނި ނަގާނެ އެވެ. އެއްވެސް ބާވަތެއް ރަށުގައި ގިނަވެފައެއް ނުހުންނާނެ އެވެ.\n"ޓޫރިޒަމަށް ބަލާ ނަމަ ވެސް ރާއްޖޭގެ 70 ޕަސެންޓް ރިސޯޓްތަކާއި ގެސްޓް ހައުސް ހުންނަ ސަރަހައްދުތަކުން ހުރިހާ ކުނިތަކެއް ބޭލި މައްސަލަ ހައްލުވީ. ރަށުން ނައްތާލަން މި ޖެހެނީ އޯގެނިކް ވޭސްޓް،" އިމްޖާދު\n"ޓޫރިޒަމަށް ބަލާ ނަމަ ވެސް ރާއްޖޭގެ 70 ޕަސެންޓް ރިސޯޓްތަކާއި ގެސްޓް ހައުސް ހުންނަ ސަރަހައްދުތަކުން ހުރިހާ ކުނިތަކެއް ބޭލި މައްސަލަ ހައްލުވީ. ރަށުން ނައްތާލަން މި ޖެހެނީ އޯގެނިކް ވޭސްޓް،" އިމްޖާދު ވިދާޅުވި އެވެ.\nއޭނާ ދެކެވަޑައިގަންނަވާ ގޮތުގައި ރަށުގައި ކުނި ފުނި ނުޖެހުމާއި ރަށުގައި އަންދާލަން ނުޖެހުމަކީ މި މަޝްރޫއާ އެކު ރަށްތަކުގެ ކުނީގެ މައްސަލަ އަށް އަންނާނެ އިންގިލާބީ ބަދަލެކެވެ.\nތިމާވެއްޓަށް ރައްކާތެރި ބަދަލެއް\nމި ޕްރޮޖެކްޓަކީ ތިލަފުށީގައި ހުރި ތިމާވެށީގެ ތަފާތު މައްސަލަތަކަށް އޮތް ދާއިމީ ހައްލު ކަމަށް މި ޕްރޮޖެކްޓުގެ ސޭފް ގާޑް ސްޕެޝަލިސްޓް އަހްމަދު އާސިފް ވިދާޅުވި އެވެ.\nތިލަފަޅެއްގެ ގޮތުގައި ކުރިން އޮތް ތިލަފުށި އެންމެ ފުރަތަމަ ހިއްކީ ކުނި އަޅައިގެންނެވެ. އޭގެ ސަބަބުން އެތަނުގެ ތިމާވެއްޓަށް ވަނީ ވަރަށް ގިނަ ގެއްލުންތައް ވެފަ އެވެ. ކުނި އަޅައިގެން ހިއްކާފައި ހުރުމުގެ ސަބަބުން އެ ރަށުގެ ފެން ފަށަލަ ވަނީ އެއްކޮށް ތަގައްޔަރުވެފަ އެވެ. ވައި ނުސާފުވަމަކީ ވެސް ބޮޑު މައްސަލައެކެވެ. އަދި މޫދަށް ފައިބަގެންދާ ކުނީގެ ސަބަބުން ކަނޑުގެ ދިރުންތަކަށް ވެސް ގެއްލުން ވެފައިވެ އެވެ.\n"ވައި ނުސާފުވުމުގެ ސަބަބުން މިތަނުގައި އުޅޭ މަސައްކަތްތެރިންގެ ސިއްހީ މައްސަލަ ދިމާވާނެ ކަމަކަށް ވާއިރު، މިހާރު މިތަނުން ދުން އެރުން ހުއްޓާލެވިފައި އޮތުމަކީ ވަރަށް ބޮޑު ކާމިޔާބީއެއް ކަމަށް ދެކެން،" އާސިފް\n"ވައި ނުސާފުވުމުގެ ސަބަބުން މިތަނުގައި އުޅޭ މަސައްކަތްތެރިންގެ ސިއްހީ މައްސަލަ ދިމާވާނެ ކަމަކަށް ވާއިރު، މިހާރު މިތަނުން ދުން އެރުން ހުއްޓާލެވިފައި އޮތުމަކީ ވަރަށް ބޮޑު ކާމިޔާބީއެއް ކަމަށް ދެކެން،" އާސިފް ވިދާޅުވި އެވެ.\nކުނި މެނޭޖުކުރުމުގެ ބިޔަ ޕްރޮޖެކްޓުގެ ދަށުން، އީއައިއޭ ހެދުމަށް ފަހު ތިލަފުށީގެ ބިން ހިއްކާފައި.--\n"ކޮންމެ ރަށެއްގައި ވެސް އަޅުގަނޑުމެން މި ބަލަނީ ތިމާވެއްޓާ ކުރާ އަސަރު އެންމެ ކުޑަ ގޮތަކަށް ކުނި މެނޭޖުކުރަން."\nމާލެ އާއި ހުރިހާ ރަށެއްގައި ވެސް މި ޕްރޮޖެކްޓުގެ މަސައްކަތްތައް ކުރަަން ފަށަނީ ތިމާވެއްޓާ ކުރާ އަސަރު ދެނެގަތުމަށްޓަކައި ހަދަން ޖެހޭ އީއައިއޭ ވެސް ހެދުމަށް ފަހު އެވެ. އާސިފް ވިދާޅުވީ އީއައިއޭގެ ފަހުން ވެސް މިތަން ތަރައްގީކުރެވެމުން އަންނައިރާއި އޭގެ ފަހުން އެ ސަރަހައްދުގެ ތިމާވެއްޓަށް އަންނަ ބަދަލުތައް މޮނީޓާކުރާނެ ކަމަށެވެ.